വൂഹാനില് നിന്ന് പൊട്ടിപുറപ്പെട്ട 'കൊറോണ' - Pravasabhumi\nചൈനയിലെ വൂഹാന് നഗരത്തിലെ ഒരു മാര്‍ക്കറ്റില് നിന്ന് പൊട്ടിപുറപ്പെട്ട വൈറസ് ബാധ ലോകത്തെമ്പാടും ഭീതി പടർത്തി ക്കൊണ്ടിരിക്കുകയാണ്. 2003 ൽ ഉണ്ടായ ‘സാർസ്’ വൈറസ് ബാധ പോലെ ഇതും ഒരു ഗോളാന്തര വ്യാപ്തിയുള്ള പ്രശ്നമാകുമോ എന്നതാണ് ആരോഗ്യമേഖല ഉത്ക്കണ്ഠയോടെ നോക്കികൊണ്ടിരിക്കുന്നത്. ഏകദേശം എഴുന്നൂറിലേറെ പേര് പേരിലധികം മരിക്കാൻ ഇടയായ ആ സംഭവം പുറം ലോകം അറിയാതെ മൂടിവയ്ക്കാൻ ചൈനീസ് അധികൃതർ ശ്രമിച്ചതുകൊണ്ടാണ് സാർസ് വൈറസ് കൂടുതൽ ശക്തിയാർജ്ജിച്ച് ഒരു ഗോളാന്തര പ്രശ്നമായി മാറിയത് എന്ന് അന്താരാഷ്ട്ര പൊതുജനാരോഗ്യ വൃത്തങ്ങള് ഇന്നു കരുതുന്നു. സ്വന്തം രാജ്യത്തിന്റെ ഇമേജിനുണ്ടായ ഈ ക്ഷതം ഇനിയും സംഭവിക്കരുത് എന്ന ജാഗ്രതയിലാണ് ചൈനീസ് അധികൃതർ. ഇപ്പോഴും ചൈനയിലെ ആരോഗ്യ സംവിധാനത്തിന് ഇത് നിയന്ത്രിക്കാൻ കഴിയുമെന്നാണ് അവർ പ്രത്യാശിക്കുന്നത്.\nവുഹാനിലെ ഒരു മാംസ മാർക്കറ്റിൽ വിറ്റ കാട്ടുമൃഗങ്ങളുടെ മാംസത്തിൽ നിന്നാണ് വൈറസ് പരന്നതെന്നാണ് ചൈനീസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ ഡയറക്ടർ ഗാവോ ഫു പറഞ്ഞത്. വൂഹാൻ നഗരം നൂറ്റിപ്പത്തു ലക്ഷത്തോളം ആളുകൾ വസിക്കുന്ന ഒരു നഗരമാണ്. കേരളത്തിന്റെ ഏകദേശം മൂന്നിലൊന്നു ജനസംഖ്യ ഒറ്റ നഗരത്തിൽ. രോഗപ്രതിരോധ പ്രവർത്തനത്തിന്റെ ഭാഗമായി നഗരം ‘അടച്ചുപൂട്ടുക” എന്ന രീതിയാണ് ചൈനീസ് അധികൃതർ സ്വീകരിച്ചിരിക്കുന്നത്. അതായത് വൂഹാനിൽ നിന്നും ആരെയും പുറത്തുവിടാതിരിക്കുകയും, അകത്തേക്കുള്ള ആളുകളുടെ വരവു നിയന്ത്രിക്കുകയും, യാത്രകൾക്ക് നിയന്ത്രണം ഏർപ്പെടുത്തുകയും ചെയ്യുക. ഇതോടൊപ്പം വൂഹാനിൽ നിന്ന് 70 കി.മീ അകലെയുള്ള അറുപതുലക്ഷത്തോളം ആളുകൾ താമസിക്കുന്ന മറ്റൊരു നഗരവും അടച്ചുപൂട്ടാൻ ഗവൺമെന്റ് തീരുമാനിച്ചുകഴിഞ്ഞു. ചൈനയില് ചെറുതും വലുതമായ 11ല് പരം നഗരങ്ങള് അടച്ചു പൂട്ടലിന്‍റെ ഭീക്ഷണിയിലാണ്. എന്നാൽ ‘അടച്ചുപൂട്ടൽ” ഗുണത്തെക്കാളേറെ ദോഷം ചെയ്തേക്കാം ചില വിദേശശാസ്ത്രജ്ഞന്മാരുടെ അഭിപ്രായo. ഒരേ നഗരത്തിലെ ആളുകളിൽ പെരുകി വൈറസിന് കൂടുതൽ ശക്തിപ്രാപിക്കാൻ സാദ്ധ്യതയുണ്ടെന്ന് അവർ കരുതുന്നു. ഏതായാലും രോഗപ്രതിരോധ പ്രവർത്തനങ്ങളിൽ ചൈന പൊതുവേ അവരുടെ സ്വന്തം വിദഗ്ദ്ധന്മാരെ മാത്രമേ ആശ്രയിക്കാറുള്ളു. അതുകൊണ്ട് ബാഹ്യ ഇടപെടലുകളൊന്നും ചൈനയില് നടക്കുകയില്ല.\n”കൊറോണാ വൈറസ്” എന്ന വിഭാഗത്തിൽപ്പെടുന്ന വൈറസുകളാണ് ഈ രോഗം പടർത്തുന്നതെന്നു കണ്ടെത്തിയിട്ടുണ്ട്. സാർസ് വൈറസുമായി ബന്ധമുള്ളവയാണ് ഇവ. സാധാരണ ജലദോഷത്തിന്റെ വൈറസിനും ഇവയുമായി ജനിതക ബന്ധമുണ്ട്. സാങ്കേതിക വിദ്യയുടെ പ്രയോഗം വഴി വളരെപ്പെട്ടെന്നുതന്നെ വൈറസിനെ തിരിച്ചറിയാനും പഠിക്കാനും ലോകമെമ്പാടുമുള്ള ശാസ്ത്രജ്ഞന്മാർക്ക് കഴിഞ്ഞിട്ടുണ്ട് എന്നത് ശ്രദ്ധേയമാണ്. ഒരു വൈറസിന്റെ ജീനോം എത്രപെട്ടെന്ന് മാറുന്നു എന്നുള്ളതും, എങ്ങനെ അതിന് അതിവേഗം ശക്തമായ രോഗജന്യവൈറസായി മാറാൻ കഴിയുന്നു എന്നുള്ളതും നമ്മെ ചിന്തിപ്പിക്കേണ്ടതാണ്. ഇപ്പോഴും മനുഷ്യനാണ് ജീവന്റെ അവസാന വാക്കെന്ന് കരുതുന്നവർക്ക് ഒരു താക്കീത്. മനുഷ്യരും മറ്റു മൃഗങ്ങൾ പോലും ഭൂമിയിൽ നിന്ന് അപ്രത്യക്ഷരായാലും, സൂക്ഷ്മജീവികൾ പക്ഷേ അവശേഷിച്ചേക്കാം.\nഎങ്ങനെയാണ് ഈ രോഗം പകരുന്നത് എന്നതിനെക്കുറിച്ച് ഇനിയും വ്യക്തതയില്ല. നേരിട്ടുള്ള പകർച്ച ഡോക്ടർമാർ തള്ളിക്കളഞ്ഞിട്ടില്ലെങ്കിലും, പകരുന്നതിന്റെ സ്വഭാവം അതിനു സമാനമല്ല എന്ന അഭിപ്രായത്തിനാണു മുൻതൂക്കം. വേറൊരു സാദ്ധ്യത ചില മൃഗങ്ങളിലൂടെ മനുഷ്യരിലേക്കു പകരുന്നതാകാം എന്നതാണ്. ‘ഇന്റർമീഡിയറ്റ് ഹോസ്റ്റ്” എന്നു വിളിക്കുന്ന ഇത്തരം മൃഗം ഈ വൈറസിന്റെ കാര്യത്തിൽ ഏതാണെന്നു തിട്ടമായിട്ടില്ല. ‘നിപ’പോലെ വവ്വാലുകൾ മുതൽ ചൈനക്കാരുടെ ഇഷ്ടഭക്ഷണമായ പാമ്പുവരെ സംശയത്തിലാണ്. വൂഹാൻ നഗരത്തിൽ പലതരം ഇറച്ചികൾ വിൽക്കുന്ന ഒരു ഭീമൻ മാർക്കറ്റ് ഉണ്ടെന്നുള്ളതും, അവിടെ പലപ്പോഴും കാട്ടുമൃഗങ്ങളുടെ ഇറച്ചി വില്പനയ്ക്കു വരാറുണ്ടെന്നുള്ളതും സംശയത്തിന് ആക്കം കൂട്ടുന്നു.വലിയൊരു ദുരന്തമാണ് നമ്മെ തുറിച്ചുനോക്കുന്നത്.\nചൈനയിൽ നിരവധി പേരുടെ ജീവനെടുക്കുകയും ലോകത്തിനാകെ ഭീഷണിയാവുകയും ചെയ്‌തിരിക്കുന്ന കൊറോണ വൈറസ് ചൈനയുടെ ജൈവായുധ പരീക്ഷണത്തിന്റെ ഭാഗമാണെന്ന റിപ്പോർട്ടുകളും പുറത്തുവരുന്നുണ്ട്. ഇസ്രയേലിന്റെ മുൻ സൈനിക ഇന്റലിജൻസ് ഓഫീസറും ജൈവായുധ യുദ്ധവിദഗ്ദ്ധനുമായ ഡാനി ഷോഹാമിന്റേതാണ് ഈ നിഗമനം. ചൈനയുടെ അത്യാധുനിക വൈറസ് ഗവേഷണ ലബോറട്ടറിയായ ‘വുഹാൻ ഇൻസ്റ്റിറ്റ്യൂട്ട് ഓഫ് വൈറോളജി’ ഇവിടെയാണ്. മറ്റ് പല ജൈവ ഗവേഷണ ശാലകളും ഇവിടെയുണ്ട്. ചൈനയുടെ രഹസ്യ ജൈവയുദ്ധ പദ്ധതിക്ക് വുഹാനിലെ ഈ ലബോറട്ടറികളുമായി ബന്ധമുണ്ടെന്ന ആരോപണം ശക്തമാണ്. ചൈനീസ് പട്ടാളത്തിന് ജൈവയുദ്ധത്തിനുള്ള ജൈവായുധങ്ങൾ നിർമ്മിക്കുന്നത് ഈ ലാബുകളിലാണത്രേ. മറ്റ് രോഗാണു ഗവേഷണങ്ങളുടെ അനുബന്ധമായാണ് ജൈവായുധ ഗവേഷണം നടക്കുന്നതെന്നാണ് ചൈനയുടെ ജൈവായുധങ്ങളെക്കുറിച്ച് പഠനം നടത്തിയിട്ടുള്ള ഷോഹാമിന്റെ നിഗമനം. ലബോറട്ടറിയിൽ അണുബാധയേറ്റ് പുറത്തു പോയ ഒരാളിൽ നിന്നോ പരീക്ഷണത്തിനിടെ രോഗാണുക്കൾ ചോർന്നോ ആവാം കൊറോണ വൈറസ് പുറത്തേക്ക് പോയതെന്ന് അദ്ദേഹം കരുതുന്നു. ചൈന രഹസ്യമായ ജൈവ യുദ്ധ പദ്ധതികൾ ആവിഷ്‌കരിക്കുന്നതായി അമേരിക്കൻ സ്റ്റേറ്റ് ഡിപ്പാർട്ട്മെന്റ് കഴിഞ്ഞ വർഷം ഒരു റിപ്പോർട്ടിൽ ആരോപിച്ചിരുന്നു. എന്നാൽ, ആശങ്ക ഉയര്‍ത്തുന്ന ഈ ആരോപണങ്ങള് സ്ഥിരീകരിക്കാൻ തെളിവുകളൊന്നും ഇല്ല. ഈ ആരോപണത്തോടുള്ള പ്രതികരണമായി വ്യാപാരയുദ്ധത്തില് പരാജയപ്പെട്ട അമേരിക്ക, ചൈനയെ തകർക്കാൻ പ്രയോഗിച്ച ജൈവായുധമാണു പുതിയ വൈറസ് എന്ന ചില അഭ്യൂഹങ്ങൾ ചൈനീസ് ഇൻറർനെറ്റിൽ പ്രചരിക്കുന്നുണ്ട്. എന്തായാലും ലോകത്തിന്‍റെ ഉറക്കം കെടുത്തുകയാണ് പ്രതിരോധ മാര്‍ഗ്ഗങ്ങളൊന്നും ഇതുവരേയും കണ്ടെത്താത്ത കൊറോണ വൈറസ് വ്യാപനം.\n← പൗരത്വ ഭേദഗതി നിയമത്തിനെതിരെ യൂറോപ്യന് യൂണിയനില് പ്രമേയം\nപാപഭാരവും പേറി നിര്‍മ്മല സീതാരാമന് പുറത്തേക്ക്…? →\nNovember 29, 2017 PB NEWS DESK 0


കൊട്ടും കുരവയുമായി തീയേറ്ററുകള് ഉണര്‍ന്നു ;മാസ്റ്ററിന് ജില്ലയില് വന് സ്വീകരണം\nപുല്‍പ്പള്ളി: 10 മാസത്തിന് ശേഷം സിനിമാ തിയേറ്ററുകള് തുറന്നപ്പോള് വയനാട് ജില്ലയിലും ആവേശത്തിന് അതിരില്ല. നികുതി ഇളവുകള് അടക്കമുള്ള തിയ്യറ്റര് ഉടമകളുടെ മുഴുവന് ആവശ്യങ്ങളും സര്‍ക്കാര് പരിഗണിച്ചതോടെ കാണികള്‍ക്കൊപ്പം തിയ്യറ്റര് ഉടമകള്‍ക്കും ഇരട്ടി സന്തോഷം. ആദ്യ പ്രദര്‍ശനത്തില് തന്നെ ഇളയദളപതി വിജയുടെ ബിഗ് ബജറ്റ് ചിത്രം മാസ്റ്ററിന് മികച്ച സ്വീകരണമാണ് വയനാടന് സിനിമാപ്രേമികള് നല്‍കിയത്. കോവിഡ് മാനദണ്ഡങ്ങള് കര്‍ശനമായി പാലിച്ചുകൊണ്ടായിരുന്നു പ്രദര്‍ശനം. തിയറ്ററുകളില് പകുതി സീറ്റുകളില് മാത്രമാണ് പ്രേക്ഷകരെ പ്രവേശിപ്പിക്കുന്നത്.\nരാവിലെ9മണി മുതല് രാത്രി9മണി വരെ മാത്രമാണ് സിനിമ പ്രദര്‍ശിപ്പിക്കാന് അനുമതി നല്‍കിയിട്ടുള്ളത്. അതുകൊണ്ട് തന്നെ രാവിലെ 9.15 ഓടെ തന്നെ ജില്ലയിലെ ഒട്ടുമിക്ക തിയ്യറ്ററുകളിലും പ്രദര്‍ശനം ആരംഭിച്ചിരുന്നു. വിജയ് ഫാന്‍സ് അസോസിയേഷന്റെ നേതൃത്വത്തില് ബാന്റ് മേളത്തിന്റെ അകമ്പടിയോടെയാണ് ആദ്യ പ്രദര്‍ശനം നടന്നത്. പ്രേക്ഷകരുടെ ശരീര ഊഷ്മാവ് നോക്കിയതിന് ശേഷം, സാനിറ്റൈസര് ഉപയോഗിച്ച് കൈകള് ശുചീകരിപ്പിച്ചാണ് അകത്തേക്ക് കടത്തിവിടുന്നത്. കൂടുതല് തിയറ്ററുകളില് പ്രദര്‍ശനം ആരംഭിക്കുന്നതോടെ പ്രതിസന്ധിയില് തുടരുന്ന തിയറ്റര് മേഖലക്ക് ഉണര്‍വുണ്ടാകുമെന്ന പ്രതീക്ഷയിലാണ് ഉടമകള്.


കെ റെയില് പദ്ധതി; സംശയ ദുരീകരണവും ആശങ്കയകറ്റലും പ്രധാനമെന്ന് കെസിബിസി – Christhavachintha\nMarch 29, 2022 March 29, 2022 cchintha\nകൊച്ചി: കെ-റെയില് വിഷയത്തില് ജനങ്ങളുടെ ആശങ്കകള് വര്‍ദ്ധിച്ചുവരുന്ന സാഹചര്യത്തില്, ജനങ്ങളുടെ ഭാഗത്തുനിന്നും ചിന്തിച്ചുകൊണ്ട് ഉചിതമായ തീരുമാനങ്ങളെടുക്കാന് സര്‍ക്കാര് തയ്യാറാകണമെന്ന് കേരളാ കത്തോലിക്കാ മെത്രാന് സമതി.\nഇപ്പോള് ഉയരുന്ന ചോദ്യങ്ങളും വിമര്‍ശനങ്ങളും പൂര്‍ണ്ണമായും അവഗണിക്കാനാവുന്നവയല്ല. പതിനായിരക്കണക്കിന് കുടുംബങ്ങള് അരക്ഷിതാവസ്ഥയില് അകപ്പെട്ടിരിക്കുന്ന ഈ സാഹചര്യത്തില് സര്‍ക്കാര് ഗൗരവമായിത്തന്നെ വിമര്‍ശനങ്ങളെ ഉള്‍ക്കൊള്ളാന് തയ്യാറാകുമെന്ന് പ്രതീക്ഷിക്കുന്നുവെന്നും കെ സി ബി സി വാര്‍ത്താക്കുറിപ്പില് വ്യക്തമാക്കി.\nഇതിനോടകം വിവിധ പദ്ധതികളുമായി ബന്ധപ്പെട്ട സ്ഥലം ഏറ്റെടുക്കല് നടപടിക്രമങ്ങള് മൂലം അനേക കുടുംബങ്ങള് പാതയോരങ്ങളിലേയ്ക്ക് തള്ളപ്പെട്ട ചരിത്രമാണ് കേരളത്തിനുള്ളത്.\nപതിറ്റാണ്ടുകള്‍ക്കു ശേഷവും നീതിലഭിക്കാത്ത സാഹചര്യങ്ങള് ഇന്നും തുടരുന്നുണ്ട്. മൂലമ്ബള്ളി കുടിയിറക്ക്, ശബരി പാതയ്ക്കുള്ള സര്‍വേ, ഏഴിമല നാവിക അക്കാദമിക്ക് വേണ്ടിയുള്ള സ്ഥലമെടുപ്പ് തുടങ്ങിയവ ഉദാഹരണങ്ങളാണ്.\nമുഴപ്പിലങ്ങാട് – മാഹി വഴിയുള്ള തലശ്ശേരി സമാന്തരപാത നിര്‍മ്മാണത്തിന് പതിറ്റാണ്ടുകള്‍ക്ക് മുമ്ബ് സ്ഥലമെടുപ്പ് കഴിഞ്ഞെങ്കിലും അടുത്തകാലത്ത് മാത്രമാണ് പണി ആരംഭിച്ചിട്ടുള്ളത്. ഇത്തരം മുന്നനുഭവങ്ങളുടെ വെളിച്ചത്തില് ലക്ഷക്കണക്കിന് പേര് മുന്നോട്ടുവയ്ക്കുന്ന ആശങ്കകളെ കണ്ടില്ലെന്ന് നടിക്കാന് പാടില്ല.\nകേരളത്തിന്റെ വികസനപദ്ധതികള്‍ക്ക് ജനങ്ങള് എതിരല്ല. എന്നാല്, ജനങ്ങളെ ഇരുട്ടില് നിര്‍ത്തിക്കൊണ്ട് പദ്ധതികള് അടിച്ചേല്‍പ്പിക്കാന് ശ്രമിക്കുന്നതും അതിനായി ബലപ്രയോഗങ്ങള് നടത്തുന്നതും ജനാധിപത്യ വിരുദ്ധമാണ്.\nഅതിനെതിരായ ശബ്ദങ്ങളെ രാഷ്ട്രീയമായും, പോലീസിനെ ഉപയോഗിച്ചുമല്ല നേരിടേണ്ടത്, മറിച്ച് ജനാധിപത്യ മര്യാദയോടെ അഭിമുഖീകരിക്കാന് സര്‍ക്കാര് തയ്യാറാകണം. ജനങ്ങളുടെ ആശങ്കകള് പരിഹരിക്കാനുള്ള നടപടികള്‍ക്ക് സര്‍ക്കാര് പ്രാഥമിക പരിഗണന നല്‍കണം.\nഭരണകക്ഷി നേതാക്കളും അനുഭാവികളും ഉള്‍പ്പെടെയുള്ളവര്‍പ്പോലും ഇതിനകം പ്രതിഷേധം പ്രകടിപ്പിച്ചിട്ടുള്ള സാഹചര്യത്തില്, ആശങ്കകള്‍ക്കും എതിര്‍പ്പുകള്‍ക്കും രാഷ്ട്രീയമാനം നല്‍കി അവഗണിക്കാനുള്ള ശ്രമങ്ങള് ഖേദകരമാണ്.\nകെ റെയിലിനെക്കുറിച്ച് ഉയരുന്ന ചോദ്യങ്ങളെ കക്ഷി രാഷ്ട്രീയങ്ങള്‍ക്ക് അതീതമായി ജനപക്ഷത്ത് നിന്ന് പരിഗണിക്കാനും അവയെ ശരിയായ അര്‍ത്ഥത്തില് ഉള്‍ക്കൊള്ളാനും സര്‍ക്കാര് തയ്യാറാകണം.\nഏറെയും ജനസാന്ദ്രത കൂടിയ മേഖലകളിലൂടെ കടന്നുപോകുന്നതിനാല്, പദ്ധതിയുടെ പൂര്‍ണ്ണ ചിത്രം വെളിപ്പെടുന്നതുവരെ ഇപ്പോഴുള്ള നടപടിക്രമങ്ങള് നിര്‍ത്തിവയ്ക്കണം.\nപദ്ധതി നടക്കുമോ ഇല്ലയോ എന്നുപോലും ഉറപ്പായിട്ടില്ലെങ്കിലും ഇപ്പോള് അടയാളപ്പെടുത്തപ്പെട്ടുപോയാല് ആ ഭൂമി ഒരുപക്ഷെ പതിറ്റാണ്ടുകളോളം ഉപയോഗശൂന്യമായി കിടക്കുന്ന സാഹചര്യങ്ങള് ഉണ്ടായേക്കാം. അതിനാല്, ഇപ്പോഴുള്ള സര്‍വേ രീതിക്ക് പകരം മറ്റു രീതികള് അവലംബിക്കാന് സര്‍ക്കാര് തയ്യാറാകണം.\nഈ പദ്ധതിക്കുവേണ്ടിയുള്ള സാമൂഹിക ആഘാതപഠനത്തെ ആരും എതിര്‍ക്കുന്നില്ല. മറിച്ച് ഇതിനുമുമ്ബെങ്ങും കണ്ടിട്ടില്ലാത്ത ജനദ്രോഹപരമായ പഠനരീതിയെയാണ് എതിര്‍ക്കുന്നത്.\nപൊതുജനത്തിന്റെ സംശയങ്ങള് ദുരീകരിച്ചും ആശങ്കകള് അകറ്റിക്കൊണ്ടും വികസനപ്രവര്‍ത്തനങ്ങള് നടപ്പിലാക്കാന് ഭരണാധികാരികള്‍ക്ക് കഴിയണമെന്നും കെ സി ബി സി വ്യക്തമാക്കി.


i myself decided to go with muhammed roshan says the girl in ochira | റോഷന് നിരപരാധി; ഓച്ചിറയിലെ 'തട്ടിക്കൊണ്ടുപോകലില്' പെണ്‍കുട്ടിക്ക് പറയാനുള്ളത് - Malayalam Oneindia\n32 min ago ഇന്ത്യ വാക്സിനേഷന്റെ രണ്ടാംഘട്ടത്തിലേക്ക്: കൊവിൻ ആപ്പ് രജിസ്ട്രേഷൻ രാവിലെ ഒമ്പത് മുതൽ, രജിസ്ട്രേഷൻ എങ്ങനെ?\n38 min ago രാഹുല് ഗാന്ധി വന്നിട്ടും കാര്യമില്ല, യുഡിഎഫ് നില മാറില്ലെന്ന് 24 സര്‍വേ, എല്‍ഡിഎഫ് നേട്ടങ്ങള് ഇവ!!\nMovies നടുംപുറത്തിനിട്ട് വരദയുടെ ചവിട്ട് കൊണ്ടതില് പിന്നെ അലാറം വെച്ചിട്ടില്ല, ജിഷിന്റെ രസകരമായ കുറിപ്പ്\nUpdated: Tue, Mar 26, 2019, 16:32 [IST]\nമുംബൈ: തന്നെ മുഹമ്മദ് റോഷന് തട്ടിക്കൊണ്ടുപോയതല്ലെന്ന് ഓച്ചിറയിലെ ഇതരസംസ്ഥാനക്കാരിയായ പെണ്‍കുട്ടിയുടെ വെളിപ്പെടുത്തല്. വീട്ടുകാര് വേറെ ഒരു വിവാഹം ഉറപ്പിച്ചതിനാല് റോഷനൊപ്പം സ്വന്തം ഇഷ്ടപ്രകാരം ഇറങ്ങിപ്പോവുകയായിരുന്നെന്ന് പെണ്‍കുട്ടി പറഞ്ഞതായി ഏഷ്യാനെറ്റ് ന്യൂസ് റിപ്പോര്‍ട്ട് ചെയ്യുന്നു.\nപെണ്‍കുട്ടി സ്വന്തം ഇഷ്ടപ്രകാരമാണ് തന്നോടൊപ്പം ഇറങ്ങിവന്നതെന്ന് പോലീസ് പിടിയിലായതിന് പിന്നാലെ മുഹമ്മദ് റോഷനും പറഞ്ഞിരുന്നു. പെണ്‍കുട്ടിയുമായി രണ്ട് വര്‍ഷത്തിലായി പ്രണയത്തിലാണ്. ഞങ്ങള് രണ്ടുപേരും ഇഷ്ടത്തിലാണെന്ന വിവരം വീട്ടുകാര്‍ക്കും അറിയാമായിരുന്നെന്നും മുഹമ്മദ് റോഷന് വ്യക്തമാക്കി.\nഎന്നാല് ഞങ്ങള് തമ്മിലുള്ള ഇഷ്ടത്തിന് വീട്ടുകാര് എതിരായിരുന്നു. അതുകൊണ്ടാണ് പെൺകുട്ടിയെ കൂട്ടിക്കൊണ്ട് വന്നത്. ആരോപിക്കപ്പെടുന്നതുപോലെ പെൺകുട്ടിയെ നിർബന്ധിച്ച് വിളിച്ചിറക്കിയതല്ല. സ്വന്തം ഇഷ്ടപ്രകാരമാണ് വന്നതെന്നും റോഷൻ പറഞ്ഞു.\nമഹാരാഷ്ട്രയിലെ പന്‍വേലില് നിന്നാണ് ഇരുവരേയും പോലീസ് കണ്ടെത്തിയത്. 10 ദിവസത്തിന് ശേഷമായിരുന്നു പെൺകുട്ടിയെയും റോഷനേയും പോലീസ് കണ്ടെത്തിയത്. പെണ്‍കുട്ടിയേയും കൊണ്ട് റോഷന് ബെംഗളൂരുവിലേക്ക് കടന്നെന്നായിരുന്നു പോലീസ് ആദ്യം ലഭിച്ച വിവരം.\nഎന്നാല് നാല് ദിവസത്തിന് മുൻപ് പെൺകുട്ടിയും യുവാവും മഹാരാഷ്ട്രയിലെത്തിയെന്ന വിവരം പോലീസിന് ലഭിച്ചു. റോഷന്‍റെ സുഹൃത്തുകള്‍ക്കും കുടുംബാംഗങ്ങള്‍ക്കും എത്തുന്ന ഫോൺകോളുകൾ പിന്തുടര്‍ന്നാണ് മുംബൈയില് വെച്ച് ഇരുവരേയും പോലീസ് കണ്ടെത്തിയത്.\nപെണ്‍കുട്ടിയേയും കൊണ്ട് മുഹമ്മദ് റോഷന് ട്രെയിന്‍മാര്‍ഗം എറണാകുളത്തേക്ക് പോകുന്ന ദൃശ്യങ്ങള് നേരത്തെ പോലീസിന് ലഭിച്ചിരുന്നു. ഇതിന്റെ അടിസ്ഥാനത്തിലായിരുന്നു പോലീസിന്റെ ഒരു സംഘം നേരത്തെ ബെംഗളൂരുവില് എത്തിയിരുന്നു.\nപിന്നീടാണ് പെണ്‍കുട്ടിയും റോഷനും മുംബൈയിലുണ്ടെന്ന വിവരം പോലീസിന് ലഭിച്ചത്. തുടര്‍ന്നാണ് അന്വേഷണം സംഘം മുംബൈയിലേക്ക് വ്യാപിപ്പിച്ചത്. പന്‍വേലിലെ മലയാളികളുടെ സഹായത്തോടെയായിരുന്നു പോലീസ് ഇരുവരേയും കണ്ടെത്തിയത്.\nഇരുവരെയും ഇന്ന് വൈകീട്ടോടെ കേരളത്തിലെത്തിക്കുമെന്നാണ് വിവരം. പെൺകുട്ടിയുടെ മൊഴി വിശദമായി രേഖപ്പെടുത്തും. വൈദ്യ പരിശോധനയും നടത്തും. ഇരുവരെയും അവിടെ കോടതിയില് ഹാജറാക്കിയ ശേഷമായിരിക്കും കേരളത്തിലെത്തിക്കുക.\nകഴിഞ്ഞ തിങ്കളാഴ്ചയാണ് രാജസ്ഥാന് സ്വദേശികളുടെ വീട്ടില് അതിക്രമിച്ച് കയറിയ സംഘം 15 കാരിയായ പെണ്‍കുട്ടിയെ തട്ടിക്കൊണ്ട് പോയത്. പെണ്‍കുട്ടിയെ രക്ഷിക്കാന് പിതാവ് ശ്രമിച്ചെങ്കിലും സംഘത്തിലെ ഒരാള് പിതാവിനെ ആക്രമിച്ചു.\nഏറെ ശ്രദ്ധേയമായ കേസില് ദിവസങ്ങള് കഴിഞ്ഞിട്ടും പെണ്‍കുട്ടിയെ കണ്ടെത്താന് കഴിയാതിരുന്നതോടെ ബിജെപിയും കോണ്‍ഗ്രസും സമരവുമായി രംഗത്ത് എത്തിയിരുന്നു.\nഇതോടെ പ്രതികള്‍ക്കായി പോലീസ് അന്വേഷണം ഊര്‍ജിതമാക്കി. പെണ്‍കുട്ടിക്ക് പ്രായമായില്ല എന്ന വിവരത്തിന്‍റെ അടിസ്ഥാനത്തില് പോക്സോ വകുപ്പ് പ്രകാരമായിരുന്നു പോലീസ് നടപടികള് സ്വീകരിച്ചു വന്നിരുന്നത്.\nmissing police പ്രതി കൊല്ലം മഹാരാഷ്ട്ര പോലീസ് മലയാളം\ni myself decided to go with muhammed roshan says the girl in ochira


ഇസ്രയേല് മുന് പ്രസിഡന്റ് ഷിമോണ് പെരസ് അന്തരിച്ചു :: Janmabhumi Daily\nWednesday 28 September 2016 8:33 am IST\nജറുസലേം: ഇസ്രയേല് മുന് പ്രസിഡന്റ് ഷിമോണ് പെരസ് (93) അന്തരിച്ചു. റമാത്ത് ഗാനിലെ ഷേബാ മെഡിക്കല് സെന്റര് ആശുപത്രിയിലായിരുന്നു അന്ത്യം. മസ്തിഷ്‌കാഘാതത്തെ തുടര്‍ന്ന് കഴിഞ്ഞ രണ്ടാഴ്ചയായി അദ്ദേഹം ആശുപത്രിയിലായിരുന്നു. സമാധാനത്തിനുള്ള നൊബേല് സമ്മാന ജേതാവാണ്. സ്ലോ സമാധാനകരാര് ഒപ്പിട്ടതിനാണ് 1994ല് ഷിമോണ് പെരസിന് സമാധാനത്തിനുള്ള നൊബേല് പുരസ്‌കാരം ലഭിച്ചത്. രണ്ടു തവണ ഇസ്രയേലിന്റെ പ്രധാനമന്ത്രിയുമായിട്ടുണ്ട്. 2014ലാണ് അദ്ദേഹം പ്രസിഡന്റു പദവി ഒഴിഞ്ഞത്. 1948ല് ഇസ്രയേല് രാജ്യം സ്ഥാപിക്കപ്പെട്ട സമയത്ത് ജീവിച്ചിരുന്ന രാഷ്ട്രീയക്കാരുടെ തലമുറയിലെ അവസാന കണ്ണിയില്‍പ്പെട്ടയാളായിരുന്നു പെരസ്. ഇസ്രയേലിന്റെ രഹസ്യ ആണവ പദ്ധതിയുടെ ശില്‍പ്പിയുമായിരുന്നു പെരസ്.


കുടുംബ കേന്ദ്രങ്ങളില് തൊഴിലാളി താമസം; ഖത്തറില് 20 വീടുകള് ഒഴിപ്പിച്ചു |20 homes vacated for violating ban on workers accommodations in ’family areas’\nHome Gulf Qatar കുടുംബ കേന്ദ്രങ്ങളില് തൊഴിലാളി താമസം; ഖത്തറില് 20 വീടുകള് ഒഴിപ്പിച്ചു\nകുടുംബ കേന്ദ്രങ്ങളില് തൊഴിലാളി താമസം; ഖത്തറില് 20 വീടുകള് ഒഴിപ്പിച്ചു\nദോഹ: കുടുംബ താമസ കേന്ദ്രങ്ങളായി നിശ്ചയിച്ചിട്ടുള്ള പ്രദേശങ്ങളില് തൊഴിലാളികള്‍ക്ക് താമസമൊരുക്കിയതിന്റെ പേരില് അല് ശമാല് മുനിസിപ്പാലിറ്റി 26 വീടുകള് ഒഴിപ്പിച്ചു. മാര്‍ച്ച് 12 മുതല് ജൂണ് 30 രെ നടത്തിയ പരിശോധനയിലാണ് വീടുകള് ഒഴിപ്പിച്ചത്.\nകുടുംബ താമസ കേന്ദ്രങ്ങളില് അഞ്ചിലധികം തൊഴിലാളികള് താമസിക്കുന്ന വീടുകള് നിയമലംഘനമായി കണക്കാക്കുമെന്ന് മുനിസിപ്പാലിറ്റി പരിസ്ഥിതി മന്ത്രാലയം നേരത്തേ അറിയിച്ചിരുന്നു. വനിതാ തൊഴിലാളികളെയും വീട്ടുജോലിക്കാരെയും ഇതില് നിന്ന് ഒഴിവാക്കിയിട്ടുണ്ട്.\nworkers accommodations qatar\nPrevious articleസ്വര്‍ണക്കടത്ത് കേസില് സ്വപ്‌നയും സന്ദീപും റിമാന്‍ഡില്; കൊവിഡ് കെയര് സെന്ററില് പാര്‍പ്പിക്കും\nNext articleബഹ്‌റൈനില് ഓഫിസ് കെട്ടിടത്തില് തീപ്പിടിത്തം; പ്രവാസി യുവതി മരിച്ചു


സോനു നിഗത്തിന്റെ വിമാനപാട്ട്; അഞ്ച് ജീവനക്കാര്‍ക്ക് സസ്‌പെന്‍ഷന് | Keralabhooshanam.com | Breaking News, Latest News, Kerala, India and World news\nസോനു നിഗത്തിന്റെ വിമാനപാട്ട്; അഞ്ച് ജീവനക്കാര്‍ക്ക് സസ്‌പെന്‍ഷന്\nBy KB KTYM on 05/02/2016 Comments Off on സോനു നിഗത്തിന്റെ വിമാനപാട്ട്; അഞ്ച് ജീവനക്കാര്‍ക്ക് സസ്‌പെന്‍ഷന്\nജോധ്പൂരില് നിന്നും മുംബൈയ്ക്കുള്ള ചാര്‍ട്ടേര്‍ഡ് ഫ്‌ലൈറ്റിലാണ് ഗായകന് സോനു നിഗത്തിന്റെ നേതൃത്വത്തില് ‘ഗാനമേള’ അരങ്ങേറിയത്.\nന്യൂഡല്‍ഹി: മുംബൈ ജോദ്പൂര് വിമാനത്തില് സോനു നിഗത്തിന് പാട്ടു പാടാന് അവസരമൊരുക്കിയ അഞ്ച് എയര്‍ഹോസ്റ്റസുകളെ ജെറ്റ് എയര്‍വെയ്‌സ് അധികൃതര് പുറത്താക്കി. ജീവനക്കാര്‍ക്ക് അഭിസംബോധന നടത്താന് വെച്ചിരുന്ന അനൗന്‍സ്‌മെന്റ് സിസ്റ്റം ദുരുപയോഗം ചെയ്തതിനാണ് നടപടി. വ്യാഴാഴ്ചയാണ് സംഭവം.\nജോധ്പൂരില് നിന്നും മുംബൈയ്ക്കുള്ള ചാര്‍ട്ടേര്‍ഡ് ഫ്‌ലൈറ്റിലാണ് ഗായകന് സോനു നിഗത്തിന്റെ നേതൃത്വത്തില് ‘ഗാനമേള’ അരങ്ങേറിയത്. വിമാനത്തില് സഹയാത്രികനായി സോനു നിഗത്തിനെ കണ്ട യാത്രികര് ഒന്നായി സോനു നിഗത്തോട് പാട്ടു പാടാന് ആവശ്യപ്പെടുകയായിരുന്നു. ഇതിനോട് വിമാന ജീവനക്കാരും അനുകൂല നിലപാടെടുത്തോടെയായിരുന്നു വിമാനത്തിലെ പാട്ടുകച്ചേരി. തന്റെ രണ്ട് ഹിറ്റ് ഗാനങ്ങളാണ് സോനു ആലപിച്ചത്. വീര് സാരയിലെ ദോ പല്, റെഫ്യൂജിയിലെ പാഞ്ചി നദിയാ എന്നീ ഗാനങ്ങളാണ് സോനു വിമാനത്തിനകത്ത് വെച്ച് പാടിയത്.\nസോനു നിഗത്തിന്റെ ആലാപനത്തിനൊപ്പം വരികള് ഏറ്റു പാടിയ യാത്രക്കാരും സംഭവം കെങ്കേമമാക്കി. ആവേശം മൂത്ത യാത്രക്കാരില് ചിലര് ‘പാട്ടുകച്ചേരി’യുടെ വിഡിയോ സാമൂഹിക മാധ്യമങ്ങളില് ഷെയര് ചെയ്തതോടെയാണ് സംഭവം പുറത്തറിഞ്ഞത്. രണ്ട് മില്യണിലധികം ആളുകളാണ് ഇതുവരെ ഈ വിഡിയോ കണ്ടത്.\nഅതീവ സുരക്ഷ പാലിക്കേണ്ട വിമാന യാത്രക്കിടെ ‘പാട്ടുകച്ചേരി!’ നടത്തിയ വാര്‍ത്ത പുറത്തായതോടെ വ്യോമയാന സുരക്ഷാ സമിതിയായ ഡയറക്ടറേറ്റ് ജനറല് ഓഫ് സിവില് ഏവിയേഷന് (ഡിജിസിഎ) നടപടിയുമായി രംഗത്തെത്തി. സംഭവത്തെക്കുറിച്ച് റിപ്പോര്‍ട്ട് സമര്‍പ്പിക്കാനും വിമാനത്തിന്റെ ലൈസന്‍സ് റദ്ദാക്കാതിരിക്കാന് കാരണങ്ങളുണ്ടെങ്കില് ബോധിപ്പിക്കാനും ഡിജിസിഎ ജെറ്റ് എയര്‍വേസിനോട് ആവശ്യപ്പെട്ടു.\nമാത്രമല്ല, നിരുത്തരവാദിത്തപരമായി പെരുമാറിയ ജീവനക്കാര്‍ക്കെതിരെ നടപടി സ്വീകരിക്കാനും നിര്‍ദേശം നല്‍കി. തുടര്‍ന്ന്, ജെറ്റ് എയര്‍വേസ് അധികൃതര് വിമാനത്തിലുണ്ടായിരുന്ന എല്ലാ ജീവനക്കാരെയും സസ്‌പെന്‍ഡ് ചെയ്യുകയായിരുന്നു. മാത്രമല്ല, വിമാനയാത്രയ്ക്കിടെ പാലിക്കേണ്ട അടിസ്ഥാന തത്വങ്ങളെക്കുറിച്ച് ജീവനക്കാര്‍ക്ക് പ്രത്യേക പരിശീലനം നല്‍കാനും തീരുമാനിച്ചിട്ടുണ്ട്.\nസോനു നിഗത്തിന്റെ വിമാനപാട്ട്; അഞ്ച് ജീവനക്കാര്‍ക്ക് സസ്‌പെന്‍ഷന് added by on 05/02/2016


ടിഡിപിയുടെ 60 ഓളം ദേശീയ, സംസ്ഥാന, ജില്ലാ നേതാക്കള് ബിജെപിയില്\nSat May 28 2022 08:48:28 GMT+0530 (India Standard Time)\nബിജെപി വര്‍ക്കിങ് പ്രസിഡന്റ് ജെ പി നദ്ദയുടെ സാന്നിധ്യത്തില് ഞായറാഴ്ചയാണ് ഇവര് ബിജെപിയില് അംഗത്വമെടുത്തത്. തെലങ്കാന യൂനിറ്റിനെ സംബന്ധിച്ചിടത്തോളം ഇത് വലിയ നേട്ടമാണെന്നും ആന്ധ്രാപ്രദേശിലേത് മികച്ച അടയാളമാണെന്നും ബിജെപി നേതാവ് ലങ്ക ദിനകര് പറഞ്ഞു.\nBY NSH19 Aug 2019 4:27 AM GMT\nNSH19 Aug 2019 4:27 AM GMT\nഹൈദരാബാദ്: തെലുങ്കുദേശം പാര്‍ട്ടിയുടെ (ടിഡിപി) പ്രമുഖരായ 60 ഓളം ദേശീയ, സംസ്ഥാന, ജില്ലാ നേതാക്കള് ബിജെപിയില് ചേര്‍ന്നു. ബിജെപി വര്‍ക്കിങ് പ്രസിഡന്റ് ജെ പി നദ്ദയുടെ സാന്നിധ്യത്തില് ഞായറാഴ്ചയാണ് ഇവര് ബിജെപിയില് അംഗത്വമെടുത്തത്. തെലങ്കാന യൂനിറ്റിനെ സംബന്ധിച്ചിടത്തോളം ഇത് വലിയ നേട്ടമാണെന്നും ആന്ധ്രാപ്രദേശിലേത് മികച്ച അടയാളമാണെന്നും ബിജെപി നേതാവ് ലങ്ക ദിനകര് പറഞ്ഞു. കഴിഞ്ഞ ജൂണിലാണ് ദിനകര് ടിഡിപി വിട്ട് ബിജെപിയില് ചേര്‍ന്നത്. ആയിരക്കണക്കിന് ടിഡിപി പ്രവര്‍ത്തകര് ബിജെപിയില് ചേര്‍ന്നിരുന്നു.\nകൂടുതല്‍പേര് ബിജെപിയിലെത്തിയത് മുത്തലാഖ് ബില്ല് പാസാക്കിയതിനും ആര്‍ട്ടിക്കിള് 370 റദ്ദാക്കിയതിനും പിന്നാലെയാണെന്നും ദിനകര് കൂട്ടിച്ചേര്‍ത്തു. ഡിസംബര് 31ന് മുമ്പ് ബിജെപി ദേശീയ പ്രസിഡന്റിനെ തിതരഞ്ഞെടുക്കുമെന്ന് ചടങ്ങില് സംസാരിച്ച ജെ പി നദ്ദ പറഞ്ഞു. സപ്തംബറില് എട്ടുലക്ഷം ബൂത്തുകളില് തിരഞ്ഞെടുപ്പ് നടക്കും. ഒക്ടോബറില് മണ്ഡലം തിരഞ്ഞെടുപ്പും നവംബറില് ജില്ലാ തിരഞ്ഞെടുപ്പ് നടക്കും. ഡിസംബര് 15 ഓടെ എല്ലാ സംസ്ഥാനങ്ങളിലും തിരഞ്ഞെടുപ്പ് അവസാനിക്കും. ഡിസംബര് 31ന് മുമ്പ് ബിജെപിയുടെ ദേശീയ പ്രസിഡന്റിനെ തിരഞ്ഞെടുക്കുന്നതോടെ നടപടികള് അവസാനിക്കുമെന്നും നദ്ദ കൂട്ടിച്ചേര്‍ത്തു.\n60 Prominent TDP Leaders Several Party Workers Join BJP Telangana


Interview With Make up Artist Ranju Ranjima | ട്രാൻസ്ജെൻഡേഴ്സ് സെക്സ് വർക്കേഴ്സാണ്, അവർക്ക് യാതൊരുവിധ കഴിവുകളും ഇല്ല എന്ന് ചിന്തിക്കുന്ന വലിയൊരു വിഭാഗം കേരളത്തിലുണ്ട്; ആദ്യകാലത്ത് മിക്ക സിനിമ സെറ്റുകളിൽ നിന്നും ഞാൻ മാറിയിരുന്ന് കരയേണ്ടി വന്നിട്ടുണ്ട്; പക്ഷെ അതൊക്കെ ഞാൻ തരണം ചെയ്തു; ഇന്ന് ഭാവനയും, പ്രിയാമണിയും, മംമ്താ മോഹൻദാസും, രമ്യ നമ്പീശനുമെല്ലാം അടുത്ത സുഹൃത്തുക്കൾ; ഒന്നുതൊട്ടാൽ ഏത് പെണ്ണിനെ സുന്ദരിയാക്കാൻ കഴിയുന്ന മേക്കപ്പ് ആർട്ടിസറ്റ് രഞ്ജു രഞ്ജിമാറിന്റെ വിശേഷങ്ങളിലേക്ക് - MarunadanMalayali.com\nNovember 06, 2019 | 10:20 AM IST | Permalink\nദക്ഷിണേന്ത്യയിലെ പ്രമുഖ മേക്കപ്പ് ആർട്ടിസ്റ്റാണ് രഞ്ജു രഞ്ജിമാർ. മേ്ക്കപ്പ് ഫീൽഡിൽ വളരെയധികം തിരക്കുള്ള രഞ്ജുവിന് ആരാധകരും ഏറെയാണ്. രഞ്ജു കൈ തൊട്ടാൽ ഏത് പെണ്ണും സുന്ദരിയാവും എന്നൊരു ധാരണയും പൊതുവേയുണ്ട്. ട്രാൻസ് ജെൻഡറായതുകൊണ്ട് തന്നെ ഒരുപാട് കഷ്ട്പ്പാടുകൾ സഹിച്ചാണ് രഞ്ജു ഇന്ന് കാണുന്ന നിലയിലെത്തിയത്. ഇപ്പോൾ ഒരു പ്രമുഖ മേക്കപ്പ് ആർട്ടിസ്റ്റ് മാത്രമല്ല രഞ്ജു ധ്വയ ട്രാൻസ് ജെൻഡേഴ്‌സ് ആർട്‌സ് ആൻഡ് ചാരിറ്റബിൾ സൊസൈറ്റിയുടെ സെക്രട്ടറി കൂടെയാണ്. ഇപ്പോഴിതാ തന്റെ വ്യക്തി ജീവിതത്തിലെയും പ്രൊഫഷനിലെയും വിശേഷങ്ങൾ പങ്കുവെച്ച് എത്തിയിരിക്കുകയാണ് രഞ്ജു..\nഇന്നത്തെ രഞ്ജു രഞ്ജിമാർ എന്ന മെയ്‌ക്കപ്പ് ആർട്ടിസ്റ്റിൽ നിന്ന് തിരിഞ്ഞ് നോക്കുമ്പോൾ എന്താണ് തോന്നുന്നത്?\nഒരു തിരുത്തോട് കൂടെ തുടങ്ങാം. സെലിബ്രിറ്റികൾ എനിക്ക് വേണ്ടി കാത്തിരിക്കുന്ന ഒരു സിറ്റുവേഷൻ എന്ന് പറയുന്നത്, അത് വെറുതെ പറയുന്നതാണ്. അതൊക്കെ വെറുതെ ഭംഗി വാക്ക് പറയുന്നതാണ്. കാരണം ഇപ്പോഴത്തെ കാലത്ത് ഒരു മേ്ക്കപ്പ് ആർട്ടിസ്റ്റ് അല്ലെങ്കിൽ മറ്റൊരു മേക്കപ്പ് ആർട്ടിസ്റ്റിന്റെ അവെയിലബിളിറ്റിയുണ്ട്. പക്ഷെ ഞാനുമായി ചേർന്ന് നിൽക്കുന്ന ചില ആർട്ടിസ്റ്റുകൾ ഉണ്ട്. അവർ എന്റെ ഡേറ്റ് ഇംപോർട്ടന്റ് കൊടുക്കുന്നവരാണ്. അങ്ങനെ എല്ലാ സെലിബ്രിറ്റികളും ആർട്ടിസ്റ്റുകളും അങ്ങനെയല്ല.\nപിന്നെ തിരിഞ്ഞ് നോക്കുമ്പോൾ അഭിമാനം, സന്തോഷം. എന്താണ് പറയേണ്ടതെന്ന് അറിയില്ല. കാരണം എന്താണെന്ന് വച്ചാൽ പാർശവൽക്കരിക്കപ്പെട്ട ഒരു വിഭാഗത്തിൽ നിന്നുകൊണ്ട് ഞാൻ ഇവിടം വരെ എത്തിയെന്ന് പറയുമ്പോൾ തന്നെ, എനിക്ക് അറിയില്ല മറ്റുള്ളവരുടെ ജീവിത രീതി വെച്ച് താരതമ്യം ചെയ്യുമ്പോൾ എ ആം സോ ലക്കി പേഴ്‌സൺ.\nരഞ്ജു രഞ്ജിമാർ എന്ന പേരിനെ കുറിച്ച് ?\nസത്യത്തിൽ അത് രഞ്ജു രഞ്ജിമ എന്നൊരു ക്രിയേഷൻ നടന്നതായിരുന്നു. അൺഫോർച്ചുനേറ്റിലി ക്രിയേറ്റ് ചെയ്ത സമയം രഞ്ജിമായുടെ അപ്പുറത്ത് ഒരു ആർ കയറി വന്നു. അപ്പോൾ അങ്ങനെ അത് ജോയിന്റ് ആയതാണ്, രഞ്ജു രഞ്ജിമാർ എന്നുള്ളത്. ഞാൻ രഞ്ജു രഞ്ജിമ എന്നൊരു ഐഡി ക്രിയേറ്റ് ചെയ്തതായിരുന്നു. അപ്പോൾ ആക്‌സിഡന്റിലി സംഭവിച്ചതാണ് പക്ഷെ ലക്കായി എന്ന് തോന്നുന്നു. കാരണം എവിടെ ചെല്ലുമ്പോഴും ഒരു വെറൈറ്റി പേര് പോലെ സഭ്യസാജി , മനീഷ് മൽഹോത്ര എന്നെല്ലാം പറയുന്നത് പോലെ രഞ്ജു രഞ്ജിമാർ എന്നുള്ള പേര് വേറിട്ട് നിൽക്കുന്നു.\nകുടുംബം, സ്വദേശം, പഠനം ?\nകൊല്ലം ജില്ലയിലാണ് ഞാൻ ജനിച്ചത്. പുന്തളത്താഴം എന്ന് പറയുന്ന സ്ഥലത്ത്. അച്ഛന്റെയും അമ്മയുടെയും നാല് മക്കളിൽ ഏറ്റവും ഇളയ അംഗമായിരുന്നു ഞാൻ. ഞങ്ങളെ പറ്റി തന്നെ പറയുന്നത് പോലെ ആൺ ശരീരത്തിൽ ജീവിച്ച ഒരു പെൺമനസ് ആയിരുന്നു. ഒരു സാധാരണ കുടുംബം, സാധാരണയിലും സാധാരണ കുടുംബമായിരുന്നു എന്റേത്. പഠിച്ചത് ഗവൺമെന്റ് മീനാക്ഷി വിലാസം സ്‌ക്കൂളിലാണ്, പുന്തളത്താഴത്ത്. അത് കഴിഞ്ഞ പ്രീ ഡിഗ്രിക്ക് കൊല്ലം ഫാത്തിമ മാതാ നാഷണൽ കോളേജിൽ പഠിച്ചു. അതിന് ശേഷം എറണാകുളത്തേയ്ക്ക് വന്നു.\nമേക്കപ്പ് എന്ന ഫീൽഡിനോട് എപ്പോൾ മുതലാണ് ഇഷ്ടം തോന്നി തുടങ്ങിയത്?\nഅതൊരു മേക്കപ്പ് ആണോ എന്ന് എനിക്ക് അറിയില്ല. കാരണം എന്റെ ഒക്കെ ഒരു കാലഘട്ടത്തിൽ അണിഞ്ഞൊരുങ്ങുക എന്നതാണ്. മേക്കപ്പ് എന്നൊരു വാക്ക് പോലും ഞാൻ കേട്ടിട്ടില്ല. അപ്പോൾ അണിഞ്ഞൊരുങ്ങി. ആരാണ് ഒരുക്കുന്നത്, എങ്ങനെയാണ് ഒരുങ്ങുന്നത് എന്നുള്ള ഒരു അടിസ്ഥാനത്തിൽ നിന്ന് കൊണ്ടാണ് ഞാൻ തനിയെ എന്റെ കണ്ണും പുരുകവും എഴുതാൻ തുടങ്ങും. അങ്ങനെ എന്റെ ചേച്ചിയുടെ കുട്ടികൾക്ക് ഐബ്രോസ് ഒക്കെ ചെയ്തുകൊടുക്കും, അവരെ കുളിപ്പിച്ച് ഒരുക്കുന്നത്. ഒരുപക്ഷേ അതായിരിക്കാം എന്റെ ജീവിതത്തിലെ ആദ്യത്തെ മേ്ക്കപ്പ് എന്ന് പറയുന്നത്. ആ മേക്കപ്പ് ഇത്രയും വലിയ ഒരു ഫീൽഡ് ആണെന്ന് എനിക്ക് അറിയില്ലായിരുന്നു. പക്ഷെ അണിഞ്ഞൊരുങ്ങാൻ എനിക്ക് വലിയ ഇൻഡ്രസ്റ്റായിരുന്നു. പലപ്പോഴും എനിക്ക് അധികമായി ഒരുങ്ങാൻ പറ്റാത്തതുകൊണ്ടായിരുന്നു ഞാൻ എന്റെ ചേച്ചിയുടെ പെൺമക്കളെയും ചേട്ടന്റെ മകളെയും ബന്ധുക്കളുടെ മക്കളെയൊക്കെ, പെൺകുട്ടികൾ എല്ലാവരെയും ഞാൻ വൈകിട്ട് കുളിപ്പിച്ച് ഒരുക്കി അവർക്ക് മുല്ലപ്പൂവൊക്കെ ചൂടി കൊടുത്ത്, അവരെ നന്നായി സുന്ദരിയായി ഒരുക്കി നിർത്തുന്നത് ഞാനായിരുന്നു. അതാണ് എന്റെ മേക്കപ്പിന്റെ ബാക്ക്ഗ്രൗണ്ട്.\nഈ ഫീൽഡിൽ വന്നതിന് ശേഷം ആദ്യം ആരെയാണ് മേക്കപ്പ് ചെയ്യുന്നത്?\nഎന്റെ ഓർമ്മ ശരിയാണെങ്കിൽ ലാൽജോസ് സാറിനാണ്, ഞാൻ ആദ്യം ഒരു മെയിൽ ഫേസിലാണ് മെയ്‌ക്കപ്പ് ചെയ്യുന്നത്. അതിന് ശേഷം ജ്യോതിർമയിയുടെ കൂടെയായി. രഞജു രഞ്ജിമാർ എന്ന് പറയുന്ന ഒരു വ്യക്തി ഈ സീറ്റിൽ ഇരിക്കാൻ ഒരു മൂല കാരണം ജ്യോതിർമയ് ആണ്. ജ്യോതിർമയ് കൂടി കൈവെച്ചതുകൊണ്ടാണ് രഞജു രഞജിമാർ എന്ന മേ്ക്കപ്പ് ആർട്ടിസ്റ്റ് പിറന്നത്.\nറിമി ടോമിയുമായുള്ള സൗഹൃദം?\nഞാനും റിമിയും ഒരേ നക്ഷത്രമാണ്. അപ്പോൾ ഞങ്ങളുടെ വേവ് ലെങ്ത്തുകൾ ഏകദേശം ഒരുപോലെയാണ്. പിന്നെ അതിനേക്കാൾ ഉപരി ഞാൻ കൂടുതലും എന്റെ പൊട്ടത്തരങ്ങൾ പറയുകയും പ്രവർത്തിക്കുകയും ഒക്കെ ചെയ്യും. റിമിയും അതുപോലെ തന്നെയാണ്. റിമി ഈ ചാനലിലൊക്കെ കാണുന്നത് പോലെ തന്നെ പൊട്ടത്തരങ്ങൾ കാണിക്കുകയും ചെയ്യുകയും ചെയ്യുന്ന ഒരാളാണ്. ചാനലിൽ വന്നിട്ട് വെറുതെ ഇങ്ങനെ പറയുന്ന ഒരാൾ അല്ല. റിമിയുടെ നേച്ചർ അങ്ങനെ തന്നെയാണ്. അപ്പോൾ എന്റെ ഒരു ക്യാരക്ടറും റിമിയുടെ ക്യാരക്ടറും തമ്മിൽ വളരെ സിമിലാരിറ്റി ഉണ്ട്. അപ്പോൾ അതുകൊണ്ടായിരിക്കാം ഞാനും റിമിയും തമ്മിൽ നല്ല കെമിസ്ട്രിയായിട്ട് തോന്നുന്നത്. പിന്നെ രമ്യാ നമ്പീശൻ ആണെന്നുണ്ടെങ്കിലും, രമ്യ നമ്പീശന്റെ മുന്നിൽ ഞാൻ എന്റെ ആക്ടിങ്ങും കോപ്രായങ്ങളും എല്ലാം കാണിക്കും. അതുപോലെ പ്രീയാമണിയുമായി വർക്ക് ചെയ്യുമ്പോൾ മേക്കപ്പ് റൂമിൽ കാണിക്കുന്ന കോപ്രായങ്ങൾ. അതൊക്കെ ഞങ്ങളുടെയൊക്കെ ഇടയിൽ നിൽക്കുന്നതാണ്. പിന്നെ മംമ്ത മോഹൻദാസുമായി വർക്ക് ചെയ്യുന്ന സമയം മംമ്തയും ഞാനും തമ്മിൽ സംസാരിക്കുന്ന ചില ടോപ്പിക്കുകൾ. അത് വളരെ ആധികാരികമായിട്ടുള്ള, വളരെ ഹൈ ലെവലിലേയ്ക്ക് പോവുന്ന ടോപ്പിക്കുകളായിരിക്കും ഞാനും മംമ്തയും തമ്മിൽ സംസാരിക്കുക. അതുപോലെ ഞാനും ഭാവനയും തമ്മിലുള്ള സിറ്റുവേഷൻ എന്ന് പറഞ്ഞ് കഴിഞ്ഞാൽ അവിടെ രണ്ട് പ്രാന്ത് പിടിച്ച് ആളുകൾ ഒരുമിച്ച് കൂടിയാൽ എങ്ങനെയിരിക്കും എന്നതാണ് ഞാനും ഭാവനയും തമ്മിൽ കൂടിയാൽ. അങ്ങനെ ഓരോ ആർട്ടിസ്റ്റുകളുടെ കൂടെ ചേരുമ്പോൾ ഓരോ ഓരോ എക്്സ്പീരിയൻസാണ്. അപ്പോൾ അതുകൊണ്ട് എനിക്ക് ആരാണ് എന്റെ ലൈഫിൽ ഇംപോർട്ടന്റ് എന്ന് പറയാൻ പറ്റില്ല. പറയുന്നത് ശരിയുമല്ല.\nബ്രൈഡൽ മേക്കപ്പും സെലിബ്രിറ്റി മെയ്‌ക്കപ്പും തമ്മിലുള്ള വ്യത്യാസം ?\nഇപ്പോൾ ഒരു കല്ല്യാണ മേക്കപ്പ് എന്ന് പറയുന്നത് ഒരു വധുവിനെ അണിയിച്ചൊരുക്കിയ സമയം മുതൽ നമുക്ക് അഭിപ്രായങ്ങൾ വരും. കസിൻസിന്റെ അടുത്ത് നിന്ന്, അച്ഛൻ, അമ്മ, സഹോദരിമാർ, അങ്ങനെ അവിടെ ഓരോരുത്തരുടെയും. പക്ഷെ നമ്മൾ സിനിമയിൽ ഒരു വർക്ക് ചെയ്യുമ്പോൾ ആ ക്രൂ അപ്പോൾ കാണുന്നു. ചിലർ പറയും നന്നായിട്ടുണ്ട് എന്ന്. പക്ഷെ ആ സിനിമ സ്‌ക്രീനിൽ വരുമ്പോഴാണ് നമ്മുടെ മേ്ക്കപ്പ് എത്രത്തോളം നന്നായിട്ടുണ്ടെന്ന് അറിയുന്നത്. അത് ഒരുപക്ഷേ ആറുമാസം, ചിലപ്പോൾ മൂന്ന് മാസം പിടിക്കും, ചിലപ്പോൾ ഒരു വർഷം പിടിക്കും. പക്ഷെ ഒരു കല്ല്യാണ മേക്കപ്പ് എന്ന് പറയുന്നത് സ്പ്പോട്ടിൽ നമുക്ക് റിയാക്ഷൻ കിട്ടും. അപ്പോൾ നമ്മുടെ വർക്ക് എത്രത്തോളം നന്നാക്കണം എന്നുള്ളതിനെ പറ്റി നമുക്ക് ഒരു ഐഡിയ കിട്ടും. കാരണം എവിടെയെങ്കിലും നമുക്ക് ഒരു വീഴ്‌ച്ച പറ്റിയാൽ അടുത്ത വർക്കിന് നമുക്ക് സക്സസ് ആക്കാം എന്നുള്ള ഒരു ഐഡിയ കിട്ടും. അപ്പോൾ വെഡ്ഡിങ്ങ് മെയ്‌ക്കപ്പും സിനിമ മെയ്‌ക്കപ്പും തമ്മിൽ ഒരുപാട് വ്യത്യാസം ഉണ്ട്. സിനിമ എന്ന് പറയുന്നത് ഒരു ക്യാമറയ്ക്കുള്ളിലെ നേച്ചറിൽ നിൽക്കുന്നതാണ്. വെഡ്ഡിങ്ങ് എന്ന് പറയുമ്പോൾ അവരെ എത്രത്തോളം എക്സാബിലേറ്റ് ചെയ്യണം അത്രത്തോളം ചെയ്യണം. അവരെ മുഴുവനായും ഡിഫൈൻ ചെയ്ത് കാണിക്കണം. അതാണ് വെഡ്ഡിങ്ങ് മെയ്‌ക്കപ്പ് എന്ന് പറയുന്നത്. സിനിമ എന്ന് പറയുന്നത് ഒരു ക്യാരക്ടറിന്റെ അകത്ത് നിൽക്കുന്നത് ആണല്ലോ.\nട്രാൻസ് ജെൻഡർ വിഭാഗത്തോടുള്ള പൊതു സമൂഹത്തിന്റെ കാഴ്‌ച്ചപ്പാടിൽ എന്തെല്ലാം മാറ്റങ്ങളാണ് വരേണ്ടത് ?\nസൊസൈറ്റിയുടെ കാഴ്‌ച്ചപ്പാട് അങ്ങനെ തന്നെ നിലനിൽക്കുകയെയുള്ളൂ. സൊസൈറ്റി എന്ത് ചെയ്യണമെന്ന് തീരുമാനിക്കാനുള്ള റൈറ്റ് സൊസൈറ്റിക്കാണ്. നമ്മൾ എന്ത് ചെയ്യണമെന്ന് തീരുമാനിക്കാനുള്ള റൈറ്റ് നമുക്കും ഉണ്ട്. പക്ഷെ എല്ലാത്തിനും മൂല കാരണം എന്ന് പറയുന്നത് ഒരു കുടുംബമാണ്. ആ കുടുംബത്തിന്റെ ഒരു ഷെൽട്ടറും, സപ്പോർട്ടും നമുക്ക് കിട്ടാതെ വരുമ്പോൾ നമുക്ക് സൊസൈറ്റിയുടെ ഭാഗത്ത് നിന്ന് വരുന്ന അവഗണന എന്ന് പറയുന്നതിനെ നമുക്ക് ഒന്നും പറയാൻ പറ്റില്ല. എതിർത്ത് പറയാൻ പറ്റില്ല. ഇപ്പോൾ എന്റെ അവസ്ഥ എന്ന് പറഞ്ഞ് കഴിഞ്ഞാൽ ഞാൻ അനുഭവിച്ചത് പോലെ ആയിരിക്കില്ല മറ്റൊരു ട്രാൻസ് വ്യക്തി അനുഭവിക്കുന്നത്. അയാൾ അനുഭവിച്ചത് പോലെയായിരിക്കില്ല മറ്റൊരാൾ അനുഭവിച്ചത്. അപ്പോൾ ഓരോരുത്തരും ഡിഫറന്റ് കൈൻഡ് ഓഫ് ലൈഫിൽ നിന്ന് വരുന്നവരാണ്. അപ്പോൾ നോർത്ത് ഇന്ത്യയിലൊക്കെ ഒരുപാട് ട്രാൻസ് ജെൻഡേഴ്സിനെയൊക്കെ കണ്ട് എക്സ്പീരിയൻസ്് ആയിട്ടുള്ള മലയാളികളാണ് പ്രത്യേകിച്ച് നമ്മുടെ നാട്ടുകാർ. അപ്പോൾ അവർ ട്രെയിനിൽ ഒക്കെ പോകുമ്പോൾ കണ്ട കാഴ്‌ച്ചകളും, മറ്റുള്ള സ്ഥലങ്ങളിൽ മറ്റ് അന്യ സംസ്ഥാനങ്ങളിൽ ഒക്കെ നടന്നിട്ടുള്ള ഇൻസിഡന്റുകളൊക്കെ കോർത്തിണക്കി കൊണ്ടാണ് ഇവർ ട്രാൻസ് ജെൻഡേഴ്സിനെ മൊത്തത്തിൽ വിലയിരുത്തിയിരിക്കുന്നത്. ഇവരുടെ ചിന്ത ട്രാൻസ് ജെൻഡേഴ്സ് സെക്സ് വർക്കേഴ്സാണ്. അവർ കടകളിലെല്ലാം പോയി കൈയടിച്ച് പൈസ വാങ്ങുന്നവരാണ്. അവർക്ക് യാതൊരുവിധ സ്‌കില്ലും ഇല്ല ടാലെൻഡും ഇല്ല എന്നെല്ലാം ചിന്തിക്കുന്ന ഒരു വിഭാഗത്തന് ഇടയിലാണ് നമ്മൾ ജീവിക്കുന്നത്.\nപക്ഷെ ഒരു കാര്യം സൊസൈറ്റി ചിന്തിക്കേണ്ടത് ഈ പറഞ്ഞ കഴിവുകളും സ്‌ക്കില്ലുകളും ടാലെൻഡും എല്ലാം ഞങ്ങളിൽ ഉണ്ട് എന്നുള്ളതാണ്. പക്ഷെ ഇതിന്റെയെല്ലാം മൂല കാരണം ഫാമിലിയാണ്. നമ്മുടെ ഫാമിലിയിൽ ഇപ്പോൾ ഒരു കുഞ്ഞ് ജനിക്കുമ്പോൾ ആ അച്ഛനും അമ്മയും എല്ലാവരും വലുതായി സ്വപ്നം കാണാൻ തുടങ്ങും. എന്റെ കുഞ്ഞിനെ എനിക്ക് പഠിപ്പിച്ച് വലിയ നിലയിൽ എത്തിക്കണം. അതാക്കണം, ഇതാക്കണം എന്നെല്ലാമുള്ള രീതിയിൽ അവർ ചിന്തിച്ച് കൂട്ടിക്കൊണ്ട് പണം കടമെടുത്ത് പോലും, വീടും പറമ്പും വിറ്റ് പോലും ചില കുട്ടികളെ പഠിപ്പിച്ച് ഉന്നത നിലയിലേയ്ക്ക് എത്തിക്കാൻ കഷ്ടപ്പെടുന്ന മാതാപിതാക്കളെ നമ്മൾ കാണുന്നുണ്ട്. അപ്പോൾ ഈ ഒരു കുട്ടി എന്ന് പറയുന്ന ഒരു ട്രാൻസ് വ്യക്തിത്വം ഒരുപക്ഷേ ആ കുട്ടിയുടെ ഒരു ഐഡൻഡിറ്റി മനസിലാകുന്നത് ചിലപ്പോൾ ഒരു എട്ട്, ഒമ്പത്, പത്ത് വയസിലൊക്കെയായിരിക്കും. എനിക്ക് ഇങ്ങനെയൊരു ചെയിഞ്ച് ഉണ്ടോ ഞാനൊരു ഓപ്പോസിറ്റ് സെക്സിലുള്ള ആളോടാണ് എനിക്ക് കൂടുതൽ ഇൻഡ്രെസ്റ്റ് വരുന്നത്. ഞാൻ ഒരു സ്ത്രീയാണ് അല്ലെങ്കിൽ ഞാനൊരു പുരുഷനാണ് എന്നുള്ള ആ ഒരു ചിന്താഗതി ഇവർക്ക് വന്ന് തുടങ്ങും. മെയിൽ ക്യാരക്ടറിലേയ്ക്ക് മാറുന്ന ഒരാളാണെങ്കിൽ അവർക്ക് അതിന്റെതായ ഒരു ടെൻഡെൻസി വരും. ആ ടെൻഡെൻസി വരുമ്പോൾ ഇവർ ആകെയൊരു മെൻഡൽ ഡിപ്രെഷനിലായിരിക്കും. അവരുടെ വിദ്യാഭ്യാസം അവർക്ക് നല്ല രീതിയിൽ കൊണ്ടു പോകാൻ സാധിക്കില്ല.\nഅവരുടെ ഉള്ളിലുള്ള കലാരൂപങ്ങളെ അവർക്ക് വളർത്തിയെടുക്കാൻ സാധിക്കില്ല. അപ്പോൾ ഇതെല്ലാം കാണുമ്പോഴാണ് ഫാമിലിയാണ് ഇതിനെ എത്രത്തോളം അക്സെപ്റ്റ് ചെയ്ത് അവരെ കൂടെ നിർത്തണം എന്ന് മനസിലാകുന്നത് , അവരെ ചേർത്ത് പിടിക്കേണ്ടത് ഫാമിലിയായിരിക്കണം. ഫാമിലി ചെയ്യാത്തതുകൊണ്ട് ഈ കുട്ടികളെല്ലാം നാടും വീടും വിട്ട് പോവുകയാണ്. ഇത്രയും നാളും നോക്കി വളർത്തിയ, സ്നേഹിച്ച് വളർത്തിയ അച്ഛനും അമ്മയ്ക്കും എന്നെ വേണ്ട. എന്റെ ബന്ധുക്കൾക്ക് എന്നെ വേണ്ട പിന്നെ ഞാൻ എന്തിന് ഈ നാട്ടിൽ നിൽക്കണം എന്നുള്ള ചിന്തയിൽ നിന്നും ഇവർ നാടും വീടും വിട്ട് പോവുകയാണ്. എനിക്ക് തോന്നുന്നു 2014ന് ശേഷമാണ് കേരളത്തിൽ ട്രാൻസ്ജെൻഡേഴ്സിന്റെ വിസിബ്ലിറ്റി കൂടുതലായിട്ട് കണ്ട് തുടങ്ങിയത്. അത് നൽസാ ജഡ്ജിമെന്റിന് ശേഷമാണ്. സുപ്രീം കോടതി പുറപ്പെടുവിച്ച നൽസാ ജഡ്ജിമെന്റിന് ശേഷം ട്രാൻസ് ജെൻഡേഴ്സിന്റെ എണ്ണം കേരളത്തിൽ പെരുകി. പക്ഷെ അതിന് മുമ്പ്, വർഷാ വർഷങ്ങൾക്ക് കാലാ കാലങ്ങൾക്ക് മുമ്പ് ഇവിടെ ട്രാൻസ് ജെൻഡേഴ്സ് ജീവിച്ചിരുന്നിട്ടുണ്ട്.\nപക്ഷെ അന്നെല്ലാം ഈ ഡിസ്‌ക്രിമിനേഷനും ഹരാസ്മെന്റും ഭയന്നിട്ട് ഓരോരുത്തരും ഓരോ സ്ഥലങ്ങളിലേയ്ക്കും കുടിയേറുകയായിരുന്നു. അപ്പോൾ അവർ പോയി കാണുകയും ചെയ്യുകയും ചെയ്യുന്ന ഒരു ഏരിയ ഉണ്ട് . ആരാണെന്ന് ഉണ്ടെങ്കിലും നമ്മൾ ഒരു ജീവിത സാഹചര്യത്തിൽ നിന്ന് മറ്റൊരു ജീവിത സാഹചര്യത്തിലേക്ക് പോവുമ്പോൾ നമ്മൾ എന്താണ് അവിടെ കാണുന്നത് അതാണ് നമ്മുടെ ജീവിത സാഹചര്യവുമായിട്ട് നമ്മൾ ഉൾക്കൊണ്ട് പോവുന്നത്. ചിലർ അതിൽ നിന്നെല്ലാം പിന്മാറി പോവുന്നവർ ഉണ്ട്. അപ്പോൾ ജനങ്ങൾ തെറ്റിധരിച്ച് വെച്ചിരിക്കുന്നത് എന്താണെന്ന് വെച്ച് കഴിഞ്ഞാൽ ട്രാൻസ് ജെൻഡേഴ്സ് അവർ സെക്സ് വർക്കേഴ്സ്. അവർ അങ്ങനെയുള്ളവര് ഇങ്ങനെയുള്ളവര് . ഈ നമ്മളിലുള്ള കലാ ബോധങ്ങളെല്ലാം മേക്കപ്പാണെങ്കിലും പാട്ടാണെങ്കിലും ഡാൻസാണെങ്കിലും ഇതെല്ലാം ഒരു ഫോളോ വരുന്നൊരു ടൈം ഉണ്ട്. ആ ടൈമിൽ തന്നെ ഊതി കിടത്തുന്ന ഒരു പതിവായിരുന്നുനമ്മൾ കണ്ട് വന്നിരുന്നത്. അപ്പോൾ ആ ഒരു കാഴ്‌ച്ചപ്പാടാണ് ജനങ്ങൾ മാറ്റിയെടുക്കേണ്ടത്. ആണിനെ പോലെയും പെണ്ണിനെ പോലെയും തന്നെ എല്ലാം മൾട്ടി ടാലെൻഡഡ് ആയിട്ടുള്ള വ്യക്തിത്വങ്ങളാണ് ട്രാൻസ്ജെൻഡേഴ്സ് എന്ന് പറയുന്ന വ്യക്തിത്വങ്ങൾ. അപ്പോൾ അവരെ അക്സെപ്റ്റ് ചെയ്യാനുള്ള ഒരു മനസ് സൊസൈറ്റി കാണിച്ച് കഴിഞ്ഞാൽ ഇവിടെ തീരാവുന്ന പ്രശ്നങ്ങളെ കൂടുതലായി ഉള്ളൂ.\nട്രാൻസ് ജെൻഡർ എന്ന നിലയിൽ ഉണ്ടായ മറക്കാനാവാത്ത അനുഭവം ?\nമറക്കാനാവാത്ത ഒരുപാട് അനുഭവങ്ങൾ ഉണ്ട്. ഒരുപാട് എന്ന് പറഞ്ഞാൽ ഒരുപാട് ഒരുപാട് അനുഭവങ്ങൾ. മിക്ക സിനിമ സെറ്റുകളിൽ നിന്നും ഞാൻ യൂണിറ്റിലുള്ള ആളുകളുമായിട്ട് തല്ലുപിടിക്കേണ്ടി വന്നിട്ടുണ്ട്. മാറിയിരുന്ന് കരയേണ്ടി വന്നിട്ടുണ്ട്. പക്ഷെ അതൊക്കെ ഞാൻ തരണം ചെയ്തു. തരണം ചെയ്തത് എന്തുകൊണ്ടാണെന്ന് ചോദിച്ചാൽ എന്റെ ജീവിതം എനിക്ക് മെച്ചപ്പെടുത്തണം എന്നുള്ള ആഗ്രഹം കൊണ്ട് തന്നെയാണ്. പക്ഷെ ഒരു സിനിമ സെറ്റിൽ നിന്ന് എനിക്ക് കരഞ്ഞുകൊണ്ട് ഇറങ്ങി പോവേണ്ട ഒരു അവസ്ഥ വന്നിട്ടുണ്ട്. ആ അവസ്ഥ എന്റെ ജീവിതത്തിൽ എനിക്ക് ഒരിക്കലും മറക്കാൻ പറ്റാത്ത കാര്യമാണ്. കാരണം എനിക്ക് എന്റെ ജീവിതം ഇങ്ങനെയൊക്കെയായി, എനിക്ക് നല്ല രീതിയിൽ ജീവിക്കണം. അതിനുള്ള ഒരു ഏരിയ എനിക്ക് കണ്ടുപിടിക്കണം. അതെന്താണ് അതിനുള്ള പോംവഴി എന്ന് ചിന്തിച്ച് നിന്ന് ഞാൻ വന്നിരിക്കുന്ന ഒരു മേഖലയാണ്. അപ്പോൾ നമ്മൾ ഈ ഒരു മേഖലയിൽ ജീവിക്കണമെന്ന ഒരു മോഹത്തോടെ വരുമ്പോൾ നമ്മളെ ഒന്ന് സപ്പോർട്ട് ചെയ്യാതെ കല്ലെറിഞ്ഞ് ഓടിക്കാൻ ശ്രമിച്ചൊരു വിഭാഗം ഇവിടെ ഉണ്ട്. പക്ഷെ അതൊന്നും എന്നെ ബാധിക്കുന്നില്ല, ഇപ്പോൾ ബാധിക്കുന്നില്ല . അന്നത്തെ കാലഘട്ടത്തിൽ ഞാൻ ഒരുപാട് ചിന്തിച്ചിരുന്നു. അന്നത്തെ സിറ്റുവേഷനിൽ അദ്ദേഹത്തിന് എന്നോട് അങ്ങനെ പെരുമാറണമെന്ന് തോന്നി അങ്ങനെ പെരുമാറി അത്രേയുള്ളൂ. പക്ഷെ കാലം മായ്ക്കാത്ത മുറിവുകൾ ഇല്ലാലോ അത്രേയുള്ളൂ.\nയാത്ര എന്നുള്ള കാര്യം എനിക്ക് എപ്പോഴും എന്റെ മേ്ക്കപ്പുമായി ചേർന്ന് നിന്ന് യാത്ര ചെയ്യാൻ ഇഷ്ടമാണ്. അല്ലാതെ എനിക്ക് യാത്ര പോകാൻ ഇഷ്ടമല്ല. ഞാൻ ഒരുപാട് സ്ഥലങ്ങളിൽ. രാജ്യങ്ങളിലാണെങ്കിലും സംസ്ഥാനങ്ങളിലാണെങ്കിലും ഒക്കെ പോയിട്ടുണ്ടെങ്കിലും എനിക്ക് അവിടത്തെ കാഴ്‌ച്ച വസ്തുക്കൾ കാണാൻ പോകാൻ ഒട്ടും താൽപര്യം ഇല്ല. ഞാൻ പോയിട്ടും ഇല്ല. ഇനി ഭാവിയിൽ പോയെക്കാം അറിയില്ല. പക്ഷെ ഞാൻ ഏത് സ്ഥലത്ത് പോയാലും അവിടെ മെയ്‌ക്കപ്പുമായി ബന്ധപ്പെട്ട് എന്തെങ്കിലും ഉണ്ടെങ്കിൽ അതായിരിക്കും ഞാൻ ഇംപോർട്ടന്റ് കൊടുക്കുന്നത്. അല്ലാതെ എനിക്ക് ഇങ്ങനെ ടൂർ പോവാനും കാഴ്‌ച്ചകൾ കാണാൻ പോവാനും വലിയ താൽപര്യം ഇല്ല.\nഎല്ലാം ദൈവത്തിൽ അർപ്പിച്ച് ജീവിക്കുന്ന ഒരാളല്ല. വിശ്വാസമുണ്ട്, എന്റെ വിശ്വാസത്തിന് ലിമിറ്റേഷൻ ഉണ്ട്. പക്ഷെ ഞാനൊരു തിരുത്തൽവാദി അല്ല, നിരീശ്വരവാദിയല്ല. ഞാനൊരു പൂർണ്ണ ഈശ്വരവാദി തന്നെയാണ്.\nഒരുപാട് ഉണ്ട്. ഒരുപാട് എന്ന് പറഞ്ഞാൽ ഒരുപാട്. ഇന്ന് രാവിലെ കൂടി എനിക്ക് ദുബായിയിൽ നിന്ന് ഒരു മെസേജ് വന്നിട്ടുണ്ട്. എന്നെ ഭയങ്കര ഇഷ്ടമാണ്. മുടങ്ങാതെ കണ്ട ഇന്റെർവ്യൂസ് തന്നെ വീണ്ടും വീണ്ടും ഇരുന്ന് കാണും. ഒന്ന് നേരിൽ കാണാൻ ആഗ്രഹം ഉണ്ട്. എന്നതിനേക്കാൾ ഉപരി പല കല്ല്യാണ പെൺകുട്ടികളും വിവാഹം നിശ്ചയിക്കുമ്പോൾ ഫസ്റ്റ് ആവർ ഹോൾ ബുക്ക് ചെയ്യലോ ഡ്രസ് എടുക്കലോ എന്നതിനേക്കാൾ ഉപരി എന്നെ മെയ്‌ക്കപ്പിനായി ബുക്ക് ചെയ്യുന്നു എന്ന് കേൾക്കുമ്പോൾ എനിക്ക് വലിയ സന്തോഷമാണ്. ഫോർ എക്സാംബിൾ ഈ അടുത്ത് തന്നെയുള്ള ഒരു കല്ല്യാണത്തിന്റെ ടീം വന്ന് പറഞ്ഞു, അച്ഛനാണ് എന്നോട് പറഞ്ഞത്, അവൾക്ക് വേറെ ഡിമാൻഡ് ഒന്നും ഇല്ലായിരുന്നു. വീട്ടുകാർ ആലോചിക്കുന്ന കല്ല്യാണമാണ് എന്താണെങ്കിലും കുഴപ്പമില്ലായിരുന്നു. രഞ്ജു രഞ്ജിമാർ എനിക്ക് മെയ്‌്ക്കപ്പ് ചെയ്യണം. അത് എനിക്ക് എങ്ങനെയെങ്കിലും അച്ഛൻ ബുക്ക് ചെയ്ത് തരണമെന്ന് പറഞ്ഞു. അതുപോലെ തന്നെ വേറെയൊരു കല്ല്യാണത്തിന്റെ ന്യൂസ്. ആ കുട്ടിയുടെ അമ്മ പറഞ്ഞതാണ്. ഇവളുടെ ഏറ്റവും വലിയ മൂന്ന് ഡ്രീംസ് എന്താണെന്നാൽ . ഇവൾക്ക് ഒരു ലൗവ് അഫെയർ ഉണ്ടായിരുന്നു. ഒന്ന് ആ കല്ല്യാണം തന്നെ നടത്തണം എന്നുള്ളതായിരുന്നു. രണ്ട് അവൾക്ക് എംബിഎയ്ക്ക് ഫസ്റ്റ് റാങ്ക് വാങ്ങണം എന്നുള്ളത്. മൂന്ന് കല്ല്യാണം ഉണ്ടെങ്കിൽ രഞ്ജു രഞ്ജിമാർ കല്ല്യാണത്തിന് മേക്കപ്പ് ചെയ്യണം. ഈ മൂന്ന് ഡ്രീംസ് മാത്രമേ അവളുടെ ജീവിതത്തിലുള്ളൂ. ഈ ഒരു മൂന്ന് കാര്യം മത്രമേ അവൾ സക്സസായി എടുത്തിട്ടുള്ളു. നമ്മൾ അങ്ങനെയൊക്കെ കേൾക്കുമ്പോൾ ആസ് എ പേഴ്സൺ എന്ന നിലയിൽ നമ്മൾ അത്രയ്ക്കൊക്കെ ഒരു മനുഷ്യന്റെ മനസിലേയ്ക്ക് കടന്ന്കൂടാൻ വേണ്ടിയിട്ട് എന്തെങ്കിലും ചെയ്തോ, അത്രയും ഉള്ളൊരു ആളാണോ ഞാൻ എന്ന് സ്വയം ചിന്തിക്കാറുണ്ട്. പക്ഷെ എനിക്ക് അറിയില്ല. സന്തോഷമാണ്, എനിക്ക് എപ്പോഴും അവരോടൊപ്പം ചേർന്ന് നിൽക്കാനുള്ള ഒരു മനസ് തോന്നാറുണ്ട്. അവർ അയക്കുന്ന മെസേജുകൾക്കാണെങ്കിലും അവർ വിളിക്കുമ്പോൾ സംസാരിക്കുന്നതിനാണെങ്കിലും ഒക്കെ നമ്മൾ സമയം കണ്ടെത്താറുണ്ട്.


വാഴ ഒരു പരിശുദ്ധസസ്യം; വാഴയിൽ നിന്നും പണം വാരാം - Krishideepam.in\nവാഴ ഒരു പരിശുദ്ധസസ്യം; വാഴയിൽ നിന്നും പണം വാരാം\nതിരുവനന്തപുരം:: ഇത്രയും നാൾ വാഴ കഴിക്കാൻ ഉൽപാദിപ്പിക്കുന്ന പഴം തരുന്ന ഒരു സസ്യം മാത്രമായിരുന്നു. എന്നാൽ വാഴയിൽ നിന്നും പണം വാരാമെങ്കിലോ? നാട്ടിലെ തൊഴിലില്ലായ്മ പരിഹരിക്കാനും ഗ്രീൻ പ്രോട്ടോ കോൾ നടപ്പാക്കാനും വാഴക്കുള്ള കഴിവ് മനസിലാക്കിയാൽ വാഴയിൽ നിന്നു തന്നെ വരുമാനം ഉണ്ടാക്കാം. അതാണ് ദേശീയ വാഴ മഹോത്സവത്തിലൂടെ പങ്ക് വെക്കുന്നത്.\nവാഴകൃഷി ചെയ്ത് വാഴക്കുല വെട്ടിയ ശേഷം വെട്ടിക്കളയുന്ന വാഴയിൽ നിന്ന് എണ്ണിയാൽ ഒടുങ്ങാത്ത മൂല്യവർദ്ധിത ഉൽപ്പന്നങ്ങൾ ഉണ്ടാക്കാനാകും,\nവിവിധ ഫ്ലേവറിലുള്ള ബനാന വൈൻ, വാഴ വിഭവ അച്ചാറുകൾ, ബനാന ചോക്ക് ലേറ്റ്, ബനാന ഹെൽത്ത് ഡ്രിങ്ക്, വാഴത്തണ്ട് അച്ചാർ, വാഴനാരിൽ ഉണ്ടാക്കിയ ചെരുപ്പുകൾ, ബാഗുകൾ, ചവിട്ട് മെത്ത, ബാഗുകൾ, മൊബൈൽ പൗച്ച് എന്നിവ പ്രകൃതിയോട് ഇറങ്ങി ചേരുന്ന നിത്യോപയോഗ വസ്തുക്കൾ വാഴയിൽ നിന്നും ലഭിക്കും. അതിൽ പ്രധാനമാണ് വാഴനാരിൽ നിന്നും ഉണ്ടാക്കാവുന്ന ഫൈബർ ഉൽപ്പന്നങ്ങൾ.\nവാഴക്കുല വെട്ടിയ ശേഷം വാഴത്തണ്ട് വെട്ടിക്കളയുകയാണ് പതിവ്. എന്നാൽ ഈ തണ്ടിന്റെ മുകൾഭാഗവും, താഴ്ഭാഗവും വെട്ടിയ ശേഷം രണ്ടാം പോള മുതൽ വാഴപ്പിണ്ടി വരുന്ന പോളയിൽ നിന്നും വരെ ഫൈബർ എടുക്കാം. ഇത്തരത്തിൽ ലഭിക്കുന്ന ഫൈബറിന് കിലോക്ക് 300 മുതൽ 500 രൂപ വരെ വില വാഴ കർഷകർക്ക് ലഭിക്കും. ഈ ഫൈബർ ഉപയോഗിച്ച് ബനാന ഫൈബർ തലയിണ, ബനാന ഫൈബർ മെത്ത, ചവിട്ട് മെത്ത, ഡൈനിംഗ് ടേബിൽ മാറ്റ്, തൊപ്പി, ക്ലോത്ത്, സാരി എന്നിവ നിർമ്മിക്കാനാകും.\nഇതിനുള്ള പരിശീലനം നൽകുന്ന കേന്ദ്ര സർക്കാരിന്റെ കീഴിൽ ശ്രീകാര്യത്ത് പ്രവർത്തിക്കുന്ന ഖാദി ആൻഡ് വില്ലേജ് ഇൻഡസ്ട്രി കമ്മീഷന്റെ സ്റ്റാളിൽ തൽസമയ നിർമ്മാണവും ഉണ്ട്. സംസ്ഥാനത്തെ പുതിയ തൊഴിൽ സംഭരകർക്ക് ഇവിടെ നിന്നും പരിശീലനവും ലഭിക്കും. കൂടുതൽ വിവരങ്ങൾക്ക് 0471. 2590 268 എന്ന നമ്പരിൽ ബന്ധപ്പെടാം.\nതിരുവനന്തപുരം കല്ലിയൂര് പഞ്ചായത്തില് സിസ്സയുടെയും കല്ലിയൂർ ഗ്രാമപഞ്ചായത്തിന്റേയും ആഭിമുഖ്യത്തിലാണ് ദേശീയ വാഴ മഹോത്സവം സംഘടിപ്പിക്കുന്നത്. രാവിലെ 10 മണി മുതൽ രാത്രി 8 വരെ നടക്കുന്ന മേള ബുധനാഴ്ച സമാപിക്കും.\nകീടനാശിനി കമ്പനികളുടെ കൃഷിയിട പരീക്ഷണം നിരോധിച്ചു കൊണ്ട് ഉത്തരവായതായി കൃഷിമന്ത്രി\nനാവിൽ കൊതിയൂറും ബനാന ഹൽവ\nകൂൺ കൃഷിയിൽ പരിശീലനം 29-ന്


Metro Vaartha - നേട്ടം കൊയ്ത് ഫുഡ് ഡെലിവറി വിപ്ലവം\nAugust 2019 - 5:06 am IST\nപിസയും ബര്‍ഗറും വീട്ടിലെത്തിക്കാനായി വിദേശി തുടങ്ങിയ ഫുഡ് ഡെലിവറി ആപ്പുകള് നാടന് സ്റ്റൈലിലേക്ക് മാറിയതോടെ അവര് മലയാളിയെയും കീഴടക്കി.\nകൊച്ചി: പിസയും ബര്‍ഗറും വീട്ടിലെത്തിക്കാനായി വിദേശി തുടങ്ങിയ ഫുഡ് ഡെലിവറി ആപ്പുകള് നാടന് സ്റ്റൈലിലേക്ക് മാറിയതോടെ അവര് മലയാളിയെയും കീഴടക്കി. ഇപ്പോള് പ്രധാന നഗരങ്ങളില് മാത്രമല്ല ചെറുകിട പട്ടണങ്ങളിലും ബൈക്കില് പായുന്ന ഡെലിവറി കുട്ടന്മാരെ കാണാം.\nകേരളത്തില് ഇപ്പോള് സൊമാറ്റൊയുടെയോ സ്വിഗ്ഗിയുടെയോ യുബര് ഈറ്റ്സിന്‍റെയോ കുപ്പായമണിഞ്ഞ ഡെലിവറി കുട്ടപ്പന്മാരെയാണ് കൂടുതലായും കാണാന് കഴിയുക. ഇതു കൂടാതെ ഒരോ മേഖലയിലും ചെറുകിട റെസ്റ്റോറന്‍റുകള് അവരുടെ ആപ്പുകളും, വാട്‌സ് ആപ്പ്, ഫേസ്ബുക്ക് മെസഞ്ചര് ഡെലിവറി ഗ്രൂപ്പുകളും ഉണ്ടാക്കി കച്ചവടം തകര്‍ക്കുന്നുണ്ട്.\nഇടയ്ക്ക് ഉയര്‍ന്ന പ്രതിഷേധം പറഞ്ഞ് അവസാനിപ്പിച്ചാണ് ഇവര് കേരളത്തില് വിപണി പിടിച്ചിരിക്കുന്നത്. കുറഞ്ഞത് നഗരത്തിലെ 20 റെസ്റ്റോറന്‍റുകളിലെ ഭക്ഷണം ലഭിക്കുന്ന രീതിയിലാണ് ആപ്പ് കേരളത്തില് പ്രവര്‍ത്തിക്കുന്നത്. പുതിയ ഔട്ട്‌ലെറ്റുകളെല്ലാം ഡെലിവറി ബോയികള്‍ക്ക് പ്രാധാന്യം നല്‍കി ഡിസൈന് ചെയ്യാനും ഹോട്ടലുകള് തീരുമാനിച്ചിട്ടുണ്ട്. അതായത് ഇവര്‍ക്ക് വന്നിരുന്ന് സാധനം കലക്റ്റ് ചെയ്ത് പോകുന്നതിന് പ്രത്യേക ഇടം. ആപ്പുകളിലൂടെ വരുന്ന ഓര്‍ഡറുകള് ദിനംപ്രതി വര്‍ധിക്കുകയാണ്. ഇന്ത്യയിലെ ഓണ്‍ലൈന് ഫുഡ് ഡെലിവറി വിപണി നിലവില് ഏഴ് ബില്യണ് ഡോളറോളം വരും (ഏതാണ്ട് 50,375 കോടി രൂപ). ഇവയുടെ വിപണി സാധ്യത മനസിലാക്കിയതോടെ വമ്പന് കമ്പനികള് പലതും രംഗത്തേക്ക് ഇറങ്ങയിട്ടുണ്ട്.\nസ്വന്തമായി ഹോം ഡെലിവറി ടീം ഉണ്ടെങ്കില് കൂടിയും മക്ഡൊണാള്‍ഡ്സും കെഎഫ്സിയും അടക്കമുള്ള ആഗോള ഫുഡ് ബ്രാന്‍ഡുകളും സൊമാറ്റൊ, സ്വിഗ്ഗി പോലുള്ള ഫുഡ് ഡെലിവറി സ്റ്റാര്‍ട്ടപ്പുകളുമായി കൂടുതല് സഹകരിക്കാന് തീരുമാനമെടുത്തിട്ടുണ്ട്. ഫുഡ്/ കഫെ ശ്യംഖലകള്‍ക്ക് അവരുടേതായ ഡെലിവറി സംവിധാനങ്ങള് ഉണ്ടെങ്കിലും ആപ്പുകളെ വ്യാപ്തിയില് എത്താന് അവര്‍ക്ക് സാധിക്കുന്നില്ല. ഭക്ഷണകാര്യത്തില് വൈവിധ്യങ്ങളോടാണ് ഉപയോക്താവിന് താല്‍പ്പര്യം. ഒരേസമയം വിവിധ റെസ്റ്ററന്‍റുകളില് നിന്നും ഭക്ഷണം ഓര്‍ഡര് ചെയ്യാനുള്ള സൗകര്യം ഡെലിവറി ആപ്പുകള് നല്‍കുന്നുണ്ട്.\nഫുഡ് ഡെലിവറി ആപ്പുകള് നിരവധിയുണ്ടെങ്കിലും സെമാറ്റോയും സ്വിഗ്ഗിയും യുബര് ഈറ്റ്സുമാണ് മേഖലയില് സര്‍വാധിപത്യത്തോടെ വാഴുന്നതെന്ന് പറയാം. 200ഓളം ഇന്ത്യന് നഗരങ്ങളില് സൊമാറ്റോയ്ക്ക് സാന്നിധ്യമുണ്ട്. 2019 മാര്‍ച്ചില് മാത്രം 30 ദശലക്ഷം ഡെലിവറികളാണ് ഇവര് നടത്തിയത്. 100,000 റെസ്റ്ററന്‍റുകളാണ് സൊമാറ്റോയില് ലിസ്റ്റ് ചെയ്തിരിക്കുന്നത്. ബെഗംളൂരു ആസ്ഥാനമാക്കി പ്രവര്‍ത്തിക്കുന്ന സ്വിഗ്ഗി നിലവില് 45,000 റെസ്റ്ററന്‍റുകളെയാണ് തങ്ങളുടെ ഡെലിവറി സേവനത്തില് ഉള്‍ക്കൊള്ളിച്ചിരിക്കുന്നത്.


അദൃശ്യമായ പൈതൃകത്തിന്റെ മാസ്റ്റർപീസ്\nയുനെസ്കോയുടെ സാംസ്കാരിക പൈതൃക പട്ടികയിലും കിഹ്നു ദ്വീപ് ഇടം പിടിച്ചിട്ടുണ്ട്.\nസ്ത്രീകൾക്ക് സമ്പൂർണ ശക്തിയുള്ള ലോകത്തിലെ ഏക ദ്വീപാണ് എസ്റ്റോണിയയിലെ കിഹ്നു. തീരുമാനങ്ങൾ എടുക്കുന്നതും ഭരണവുമെല്ലാം സ്ത്രീകളാണ്. സ്ത്രീകൾ മാത്രല്ല പുരുഷൻമാരുമുണ്ട് ഇവിടെ. ഭാര്യമാരെയും മക്കളെയും ദ്വീപിൽ സുരക്ഷിതമാക്കിയിട്ട് അതിജീവനത്തിനായി ഇവിടുത്തെ പുരുഷന്മാർ മാസങ്ങളോളം കടലിൽ കഴിയുമ്പോൾ ആ നാടുമുഴുവൻ പരിപാലിച്ചു കൊണ്ടുപോകുന്നത് ഒരുപറ്റം സ്ത്രീകളാണ്. ഈ കൊച്ചു ദ്വീപ് പതിറ്റാണ്ടുകൾ നീണ്ട സംസ്കാരത്തിന്റെയും പാരമ്പര്യത്തിന്റെയും മറ്റൊരു പേരു കൂടിയാണ്. യുനെസ്കോയുടെ സാംസ്കാരിക പൈതൃക പട്ടികയിലും കിഹ്നു ദ്വീപ് ഇടം പിടിച്ചിട്ടുണ്ട്.\n604 താമസക്കാരുള്ള ഈ ദ്വീപിൽ മനോഹരമായ ബീച്ചുകളും ഗ്രാമങ്ങളുമുണ്ട്. സ്ത്രീകളാണ് ദ്വീപിൽ ഭൂരിഭാഗവും. സ്ത്രീകൾ ദ്വീപിനെ സംരക്ഷിക്കുന്നത് ആചാരങ്ങളും പാരമ്പര്യങ്ങളും പാലിച്ചാണ്. കിഹ്നു ദ്വീപിൽ സ്ത്രീകളുടെ കൈകളിൽ ഗാനം, നൃത്തം, കരകൗശലം എന്നിവയും ഭദ്രമാണ്. ഇവിടുത്തെ സ്ത്രീകള്‍ക്കാണ് വിവാഹങ്ങൾ, ശവസംസ്കാരങ്ങൾ എന്നിവയുടെ ചുമതലയും.\nലോകത്തിലെ ഏറ്റവും മനോഹരമായ ഗ്രാമപ്രദേശങ്ങളിലൊന്നായ കിഹ്നു സഞ്ചാരികൾ ഒരിക്കലെങ്കിലും സന്ദര്‍ശിക്കേണ്ടയിടമാണ്. പാരമ്പര്യങ്ങൾ കാണാനും അതിനെക്കുറിച്ച് പഠിക്കാനും മനസ്സിലാക്കാനുമെല്ലാം ദ്വീപിൽ അവസരമുണ്ട്. കിഹ്നുവിന്റെ വസ്ത്രങ്ങൾ പരമ്പരാഗത രീതിയിലുള്ളതാണ്. പാവാടകൾ, കൈത്തലങ്ങൾ, ട്രോയികൾ എന്നിവ ലോകത്തിലെ മറ്റ് പല രാജ്യങ്ങളിലും പ്രസിദ്ധമാണ്. 2003 നവംബറിൽ യുനെസ്കോ ദ്വീപിനെ ഓറൽ ആന്റ് അദൃശ്യമായ പൈതൃകത്തിന്റെ മാസ്റ്റർപീസായി പ്രഖ്യാപിച്ചു. പാരമ്പര്യങ്ങൾ, ഗെയിമുകൾ, സംഗീതം, നൃത്തങ്ങൾ, കരകൗശല വസ്തുക്കൾ, വസ്ത്രങ്ങൾ എന്നിവ ദ്വീപിന്റെ സാംസ്കാരിക പൈതൃകത്തിൽ ഉൾപ്പെടുന്നു. ദ്വീപിലെ പാരമ്പര്യത്തിന്റെ പ്രധാന ഭാഗങ്ങളിലൊന്നാണ് സംഗീതം. മതപരമായ ആഘോഷങ്ങളിലും മറ്റ് ആഘോഷങ്ങളിലും ദ്വീപിലെ സ്ത്രീകൾ പാടുകയും നൃത്തം ചെയ്യുകയും ചെയ്യും. ഇവിടുത്തെ സ്കൂളുകളിൽ സംഗീതവും കരകൗശലവും പാഠ്യവിഷയങ്ങളാണ്.\nവർഷങ്ങൾക്കുമുമ്പ് കിഹ്നുവിൽ പ്രധാനമായും കുറ്റവാളികളും പ്രധാന ഭൂപ്രദേശത്തു നിന്നുള്ള പ്രവാസികളുമാണ് അധിവസിച്ചിരുന്നത്. ഈ വിദൂര ദ്വീപ് അതിന്റെ വൈവാഹിക പാരമ്പര്യങ്ങളുടെ സഹായത്തോടെയാണ് ഇന്നു കാണുന്ന രീതിയിൽ പുനർനിർമിക്കപ്പെട്ടത്. പാരമ്പര്യങ്ങൾ തലമുറയായി കൈമാറിയ സ്ത്രീകളുടെ ഉന്മേഷം ഈ ദ്വീപിന് ഒരു സാംസ്കാരിക ചിഹ്നമായി തുടരാൻ അവസരമൊരുക്കി. പാർനു രാജ്യത്തിന്റെ ഭാഗമായ ഈ ദ്വീപ് എസ്റ്റോണിയയിലെ ഏറ്റവും ചെറിയ മുനിസിപ്പാലിറ്റികളിൽ ഒന്നാണ്.\nതടാകത്തിന് നാടുവിലൊരു ജലകൊട്ടാരം\nKihnu Island In Estonia


ജപ്തി ഭീഷണി: മുൻ എപിപി ആത്മഹത്യ ചെയ്തു; സംഭവം വയനാട് പുൽപ്പള്ളിയിൽ. | Kerala Speaks\nജപ്തി ഭീഷണി: മുൻ എപിപി ആത്മഹത്യ ചെയ്തു; സംഭവം വയനാട് പുൽപ്പള്ളിയിൽ.\nപുല്‍പ്പള്ളി: ഭവനവായ്പ തിരിച്ചടയ്ക്കുന്നതില് വീഴ്ച വന്നതിനെ തുടര്‍ന്ന് വീടും വസ്തുവകകളും ജപ്തി ചെയ്യാന് ബാങ്കധികൃതര് എത്തിയതിനെ പിന്നാലെ മുന് അഡിഷണല് പ്രോസിക്യൂട്ടര് ജീവനൊടുക്കി. കല്‍പ്പറ്റയിലെ എ.പി.പിയായിരുന്ന ഇരുളം മുണ്ടാട്ട്ചുണ്ടയില് അഡ്വ. എം.വി. ടോമിയാണ് (56) ഇന്നലെ രാവിലെ തൂങ്ങി മരിച്ചത്. ഭാര്യ പുഷ്പയെ വീട്ടിലേക്കയച്ച ശേഷം വീടിന്റെ ഹാളിലായിരുന്നു ആത്മഹത്യ.\nഇന്നലെ രാവിലെ ടോമിയെ കാണാത്തതിനെ തുടര്‍ന്ന് സുഹൃത്തുക്കള് അന്വേഷിച്ചെത്തിയപ്പോഴാണ് ആത്മഹത്യചെയ്ത നിലയില് കണ്ടത്. ഏഴ് സെന്റ് സ്ഥലത്ത് വീട് നിര്‍മ്മിക്കാന് 10 വര്‍ഷം മുമ്ബാണ് പുല്‍പ്പള്ളിയിലെ സൗത്ത് ഇന്ത്യന് ബാങ്കില് നിന്ന് 12 ലക്ഷം രൂപ വായ്പയെടുത്തത്. കൊവിഡും രോഗവും കാരണം തിരിച്ചടവ് മുടങ്ങിയതോടെ പലിശയും പിഴപ്പലിശയുമടക്കം 30 ലക്ഷം രൂപയായി വര്‍ദ്ധിച്ചു. കോടതിയെ സമീപിച്ച ബാങ്ക് അധികൃതര് കഴിഞ്ഞ ദിവസം ജപ്തിനോട്ടീസുമായി ടോമിയുടെ വീട്ടിലെത്തി.\nനാട്ടുകാര് ഇടപെട്ട് നടത്തിയ ചര്‍ച്ചയില്4ലക്ഷം രൂപ ബുധനാഴ്ച അടയ്ക്കാനും ബാക്കി തുക 10 ദിവസത്തിനകം അടച്ചുതീര്‍ക്കാനും ധാരണയായി. ടോമിയുടെ സുഹൃത്തുക്കള് സമാഹരിച്ച നാല് ലക്ഷം രൂപ അന്നുതന്നെ ബാങ്ക് ശാഖയിലെത്തിച്ചെങ്കിലും ജപ്തി നോട്ടീസ് പതിക്കാന് കോടതി ആമീന് വീട്ടിലെത്തിയതില് മനംനൊന്താണ് ടോമി ജീവനൊടുക്കിയതെന്ന് ബന്ധുക്കള് പറഞ്ഞു.\nമക്കള്: അനുസ്മിത, അന്നസോന. മരുമകന്: നേബല്.\nജപ്തി നടപടിയില് പ്രതിഷേധിച്ച് ഇന്ന് ബാങ്ക് ഉപരോധിക്കുമെന്ന് ഫാര്‍മേഴ്‌സ് റിലീഫ് ഫോറം അടക്കമുള്ള സംഘടനകള് അറിയിച്ചു. സര്‍വകക്ഷി ആക്ഷന് കമ്മിറ്റിയുടെ നേതൃത്വത്തിലും ബാങ്ക് ശാഖയിലേക്ക് മാര്‍ച്ച് നടത്തും. പോസ്റ്റ്‌മോര്‍ട്ടത്തിന് ശേഷം മൃതദേഹം ഇന്ന് ഉച്ചയോടെ ഇരുളം സെന്റ് സെബാസ്റ്റ്യന്‍സ് പളളി സെമിത്തേരിയില് സംസ്‌കരിക്കും.\nPrevious articleക്ലാസ്സ് സമയങ്ങളിൽ മാറ്റം; യൂണിഫോമിൽ ഇളവ്: രാജ്യത്തെ സ്കൂളുകളുടെ പ്രവർത്തനങ്ങൾക്ക് മാർഗ്ഗനിർദ്ദേശങ്ങളും ആയി കേന്ദ്രം.\nNext article“വീണാ ജോർജ് വൻ പരാജയം”: ആരോഗ്യമന്ത്രിക്കെതിരെ ആഞ്ഞടിച്ച് ഡെപ്യൂട്ടി സ്പീക്കർ ചിറ്റയം ഗോപകുമാർ.\nതിരുവനന്തപുരത്ത് വീട്ടമ്മ തൂങ്ങിമരിച്ചനിലയിൽ: ഭർത്താവും, മകനും അറസ്റ്റിൽ.\nജപ്തി നടപടി: വയനാട്ടിൽ കർഷകർ ആത്മഹത്യചെയ്ത സംഭവത്തിൽ വിശദീകരണവുമായി സൗത്ത് ഇന്ത്യൻ ബാങ്ക്.\nമോഡലിനെ തൂങ്ങിമരിച്ചനിലയിൽ കണ്ടെത്തി; ഭർത്താവ് കസ്റ്റഡിയിൽ: സംഭവം കോഴിക്കോട്.\nഅയർക്കുന്നത്ത് ഭാര്യയെ കൊലപ്പെടുത്തി ഭർത്താവ് ആത്മഹത്യ ചെയ്ത സംഭവം: കൊലയ്ക്കുകാരണം ഭാര്യയുടെ ഫോണിലേക്ക് വന്നിരുന്ന കോളിനെ ചൊല്ലിയുള്ള സംശയം; കൊലപാതകം ഇരുവരും ഒന്നിച്ച് അടുത്തയാഴ്ച സൗദിയിലേക്ക് മടങ്ങാനിരിക്കെ.\nമംഗളൂരുവിലെ ഹോസ്റ്റൽ മുറിയിൽ മലയാളി വിദ്യാർഥിനിയെ തൂങ്ങിമരിച്ച നിലയിൽ കണ്ടെത്തി.\nപഴയ ഒരു രൂപയുടെ പേരിൽ തട്ടിപ്പ്: 26 ലക്ഷം രൂപ നഷ്ടമായ വ്യാപാരി ആത്മഹത്യ ചെയ്തു.\nഎറണാകുളത്ത് പ്ലസ് വൺ വിദ്യാർത്ഥിനിയെ വീടിൻറെ ടെറസിൽ വെന്തു മരിച്ച നിലയിൽ കണ്ടെത്തി.\nനെയ്യാറ്റിൻകര പോലീസ് സ്റ്റേഷനിലെ സിവിൽ പോലീസ്ഓഫീസറെ തമ്പാനൂരിലെ സ്വകാര്യ ഹോട്ടൽ മുറിയിൽ തൂങ്ങിമരിച്ചനിലയിൽ കണ്ടെത്തി: ആത്മഹത്യയ്ക്ക് കാരണം മേലുദ്യോഗസ്ഥരുടെ പീഡനം എന്ന ആരോപണവുമായി കുടുംബം.\nഗുഡ്സ് ഓട്ടോയിൽ പൂട്ടിയിട്ട് സ്ഫോടനം നടത്തി ഭാര്യയെയും മകനെയും കൊലപ്പെടുത്തി; സ്ഫോടനത്തിൽ ഭർത്താവും മരിച്ചു; ഒരു കുഞ്ഞ് ഗുരുതര പരിക്കുകളോടെ ആശുപത്രിയിൽ: ഞെട്ടിക്കുന്ന കൊലപാതകങ്ങൾ...\nകടബാധ്യത: കട്ടപ്പനയിൽ ഹോട്ടലുടമ സ്വയം പാചകം ചെയ്ത ഭക്ഷണത്തിൽ വിഷം കലർത്തി കഴിച്ച് ആത്മഹത്യ ചെയ്തു.


ഈ ചൂടത്ത് എസി ഉപയോഗിക്കുന്നതിന് മുൻപ് ഇതൊന്ന് വായിക്കുക know about ac use ഈ ചൂടത്ത് എസി ഉപയോഗിക്കുന്നതിന് മുൻപ് ഇതൊന്ന് വായിക്കുക know about ac use\nഈ ചൂടത്ത് എസി ഉപയോഗിക്കുന്നതിന് മുൻപ് ഇത....\nPublished on April 1, 2019 at 5:04 pm\nകാലാവസ്ഥ മാറുന്നതനുസരിച്ച് ചൂട് വര്‍ധിച്ചുവരികയാണ്. കടുത്ത ചൂടില് ഉറങ്ങാന് പോലും കഴിയാതെ വരുമ്പോള് ബെഡ്‌റൂമില് ഒരു എസി വച്ചാലോ എന്ന ചിന്തിക്കാത്തവര് ഉണ്ടാകില്ല. എസിയില്ലാതെ പകല് സമയം ഓഫീസുകളില് ജോലി ചെയ്യാന് കഴിയാത്ത അവസ്ഥയും ഉണ്ട്. എന്നാല് പതിവായി എസിയില് ഇരിക്കുന്നവര് ചില കാര്യങ്ങള് ശ്രദ്ധിക്കണം.\nഎസി മുറിയില് ഇരിക്കുമ്പോള് പലപ്പോഴും ദാഹം തോന്നണം എന്നില്ല. എന്നാല് കൃത്യമായ ഇടവേളകളില് വെള്ളം കുടിക്കാന് ശ്രദ്ധിച്ചില്ലെങ്കില്‍നിര്‍ജലീകരണം ഉണ്ടാകും. അത്യാവശ്യമാണെങ്കില് മാത്രം വീട്ടില് എസി ഉപയോഗിക്കുക. മനുഷ്യശരീരത്തിന്റെ ഊഷ്മാവ് 36- 37 ഡിഗ്രി സെല്‍ഷ്യസിനിടയിലാണ്. അതുകൊണ്ട് തന്നെ എസിയുടെ താപനില 24 ഡിഗ്രി സെല്‍ഷ്യസായി ക്രമപ്പെടുത്തുന്നതാണ് അനുയോജ്യം.\nഎസിയുടെ തൊട്ടടുത്തു നിന്ന് നേരിട്ട് കാറ്റേല്‍ക്കുന്നത് ഒഴിവാക്കുക. എസി മുറിയില് പേപ്പറുകളും മറ്റും കൂട്ടിയിടുന്നത് പൊടിപിടിച്ച് അലര്‍ജിയും മറ്റ് ആരോഗ്യപ്രശ്‌നങ്ങളും ഉണ്ടാകാന് ഇടയാക്കും. എസിയുടെ ഫില്‍റ്ററുകള് ആറുമാസത്തില് ഒരിക്കല് വൃത്തിയാക്കുക. ഇല്ലെങ്കില് പൊടി അടിഞ്ഞ് ആരോഗ്യപ്രശ്‌നങ്ങള് ഉണ്ടാകും. എസിയില് ഇരിക്കുമ്പോള് ചര്‍മത്തിന് വരള്‍ച്ച ഉണ്ടായി ചൊറിച്ചില് അനുഭവപ്പെട്ടാല് അനുയോജ്യമായ മോയിസ്ച്ചറൈസിങ് ക്രീമുകള് ഉപയോഗിക്കുക.


ഹൃദയത്തെ സംരക്ഷിക്കാൻ ചെയ്യേണ്ട ചില കാര്യങ്ങൾ എന്തൊക്കെ? | tips to protect healthy heart\nഹൃദയത്തെ സംരക്ഷിക്കാൻ ചെയ്യേണ്ട ചില കാര്യങ്ങൾ എന്തൊക്കെ?\nആരോഗ്യകരമായ ജീവിതശൈലിയും ഭക്ഷണക്രമവും ആരോഗ്യകരമായ ഹൃദയം ഉറപ്പാക്കാൻ സഹായിക്കും. ഹൃദ്രോഗത്തിനുള്ള അപകട ഘടകങ്ങളിൽ ഭൂരിഭാഗവും ജീവിതശൈലിയുമായി ബന്ധപ്പെട്ടതാണ്.\nTrivandrum, First Published Sep 29, 2021, 7:28 PM IST\nഇന്ന് ലോക ഹൃദയ ദിനം (world heart day). ഹൃദയ സംബന്ധ രോഗങ്ങൾ കാരണമായി പ്രതിവർഷം 1.86 കോടി പേരാണ് മരണപ്പെടുന്നതെന്ന് വേൾഡ് ഹാർട്ട് ഫെഡറേഷന്‍റെ കണക്കുകൾ ചൂണ്ടിക്കാട്ടുന്നു. ' ഒന്നിക്കാൻ ഹൃദയം ഉപയോഗിക്കൂ' (Use Heart To Connect) എന്ന സന്ദേശം ഉയർത്തിയാണ് 2021ലെ ലോക ഹൃദയദിനം ആചരിക്കാൻ വേള്‍ഡ് ഹാര്‍ട്ട് ഫെഡറേഷനും ലോകാരോഗ്യ സംഘടനയും ആഹ്വാനം ചെയ്യുന്നത്.\nആരോഗ്യകരമായ ജീവിതശൈലിയും (Healthy food) ഭക്ഷണക്രമവും ആരോഗ്യകരമായ ഹൃദയം ഉറപ്പാക്കാൻ സഹായിക്കും. ഹൃദ്രോഗത്തിനുള്ള അപകട ഘടകങ്ങളിൽ ഭൂരിഭാഗവും ജീവിതശൈലിയുമായി ബന്ധപ്പെട്ടതാണ്. ആരോഗ്യകരമായ ജീവിതശൈലി സ്വീകരിക്കുന്നതിന് അവബോധവും സമർപ്പണവും ആവശ്യമാണ്. ഇതുവഴി ഹൃദയസംബന്ധമായ പ്രശ്നങ്ങൾ ഒഴിവാക്കാം.\nഹൃദയത്തെ സംരക്ഷിക്കാൻ ചെയ്യേണ്ട ചില കാര്യങ്ങൾ എന്തൊക്കെയാണെന്ന് പി.ഡി ഹിന്ദുജ ഹോസ്പിറ്റൽ ആന്റ് മെഡിക്കൽ റിസർച്ച് സെന്ററിലെ കൺസൾട്ടന്റ് ഇന്റർവെൻഷണൽ കാർഡിയോളജി ഡോ. സ്നേഹിൽ മിശ്ര പറയുന്നു.\nരക്തസമ്മർദ്ദം, ഭാരം, അരക്കെട്ടിന്റെ ചുറ്റളവ്, രക്തത്തിലെ പഞ്ചസാര, കൊളസ്ട്രോൾ എന്നിവ നാം ശ്രദ്ധിക്കേണ്ട ചില കാര്യങ്ങളാണ്. കൂടാതെ 40 വയസ്സിനു ശേഷമോ അല്ലെങ്കിൽ പാരമ്പര്യമായി ഹൃദ്രോഗ സാധ്യത ഉണ്ടെങ്കിൽ പതിവായി ആരോഗ്യ പരിശോധന നടത്തേണ്ടതാണ്.\nഹൃദയസംബന്ധമായ അസുഖങ്ങളും മറ്റ് വിട്ടുമാറാത്ത ആരോഗ്യപ്രശ്നങ്ങളും ചെറുക്കുന്നതിനുള്ള ഏറ്റവും ഫലപ്രദമായ സമീപനമാണ് സമീകൃതവും ആരോഗ്യകരവുമായ ഭക്ഷണക്രമം. ഭക്ഷണത്തിൽ വിറ്റാമിനുകളും ധാതുക്കളും അടങ്ങിയ ഭക്ഷണങ്ങൾ ഉൾപ്പെടുത്തുകയും ദോഷകരമായ കൊഴുപ്പുകൾ, ശുദ്ധീകരിച്ച ഭക്ഷണങ്ങൾ, സംസ്കരിച്ച ഭക്ഷണങ്ങൾ എന്നിവ കുറയ്ക്കുകയും ചെയ്യുക. കൊഴുപ്പും പഞ്ചസാരയും അടങ്ങിയ ഭക്ഷണങ്ങൾ പതിവായി കഴിക്കുന്നത് കൊളസ്ട്രോൾ, രക്തസമ്മർദ്ദം, രക്തത്തിലെ പഞ്ചസാര എന്നിവയുടെ അളവ് വർദ്ധിപ്പിക്കും. ഇവയെല്ലാം ഹൃദയത്തിന്റെ ശരിയായ പ്രവർത്തനത്തെ തടസ്സപ്പെടുത്തുകയും ദീർഘകാലാടിസ്ഥാനത്തിൽ ഹൃദയാഘാതത്തിന് കാരണമാകുകയും ചെയ്യും.\nഅന്തരീക്ഷത്തിൽ നിന്ന് വായു ശ്വസിക്കുമ്പോൾ, ശ്വാസകോശം ഓക്സിജൻ ആഗിരണം ചെയ്ത് ഹൃദയത്തിലേക്ക് കൊണ്ടുപോകുന്ന., തുടർന്ന് ഈ ഓക്സിജൻ സമ്പുഷ്ടമായ രക്തം ശരീരത്തിലുടനീളം വ്യാപിക്കുന്നു. സിഗരറ്റ് പുക ശ്വസിക്കുമ്പോൾ, ശരീരത്തിന്റെ മറ്റ് ഭാഗങ്ങളിലേക്ക് കൊണ്ടുപോകുന്ന രക്തം പുകയിലെ വിഷവസ്തുക്കളാൽ മലിനമാകുന്നു. ഈ പദാർത്ഥങ്ങൾ ഹൃദയത്തെയും രക്തക്കുഴലുകളെയും ദോഷകരമായി ബാധിക്കും. ഇത് ഹൃദയ സംബന്ധമായ അസുഖത്തിലേക്ക് നയിക്കുന്നു.\nഓരോ ദിവസവും കുറഞ്ഞത് 30-45 മിനിറ്റെങ്കിലും ഏതെങ്കിലും തരത്തിലുള്ള വ്യായാമങ്ങൾ ചെയ്യാൻ സമയം മാറ്റിവയ്ക്കുക.\n30-45 മിനിറ്റിലധികം ഒരു സ്ഥലത്ത് ഇരിക്കുന്നത് രോഗങ്ങളുടെ ഉയർന്ന അപകടസാധ്യതയുമായി ബന്ധപ്പെട്ടിരിക്കുന്നു. ഇടയ്ക്കിടെ നടക്കാൻ സമയം മാറ്റിവയ്ക്കുക.\nരാത്രിയിൽ വേണ്ടത്ര ഉറക്കം ലഭിക്കുക. എല്ലാ ദിവസവും ഏതെങ്കിലും തരത്തിലുള്ള മാനസിക വിശ്രമത്തിൽ ഏർപ്പെടുക, യോഗ/ധ്യാനം എന്നിവയെല്ലാം ഹൃദയ ആരോഗ്യം നിലനിർത്തുന്നതിന് സഹായിക്കുന്നു.\nLast Updated Sep 29, 2021, 8:10 PM IST


'ഏഷ്യാനെറ്റ് സംഘപരിവാറിന്റെ കൈയിൽ നിന്ന് അച്ചാരം വാങ്ങിയതുപോലെയാണ് പ്രവർത്തിക്കുന്നത്' | Thomas Issac facebook post about Omanakkuttan issue - Malayalam Oneindia\nPublished: August 19 2019, 17:17 [IST]\nആലപ്പുഴ: സംഘപരിവാറിന്റെ കൈയിൽ നിന്ന് അച്ചാരം വാങ്ങിയതുപോലെയാണ് ഏഷ്യാനെറ്റ് ചാനൽ പ്രവർത്തിക്കുന്നതെന്ന് ധനമന്ത്രി തോമസ് ഐസക്. നുണയ്ക്ക് മേല് വസ്തുതാന്വേഷണം നേടിയ വിജയമാണ് ഓമനക്കുട്ടന് സംഭവമെന്നും ഫേസ്ബുക്കില് പങ്കുവെച്ച പോസ്റ്റില് അദ്ദേഹം കുറിച്ചു.\nപെയ്ഡ് ന്യൂസിന്റെ കാലത്തും മാധ്യമമേഖലയിൽ വസ്തുതാന്വേഷണത്തിന് ഇടമുണ്ട്. ആരെങ്കിലും അത്തരത്തിൽ കഴമ്പുള്ള ഇടപെടൽ നടത്തിയാൽ നുണ പ്രചരിപ്പിക്കുന്നവർക്ക് പിൻവലിയേണ്ടിയും വരും. അങ്ങനെയൊരിടവും കേരളത്തിൽ ലഭ്യമാണെന്ന പാഠമാണ് ഓമനക്കുട്ടൻ സംഭവത്തിൽ നിന്ന് മാധ്യമപ്രവർത്തകർ പഠിക്കേണ്ടതെന്നും തോമസ് ഐസക് പറഞ്ഞു. ഐസകിന്‍റെ ഫേസ്ബുക്ക് പോസ്റ്റ് വായിക്കാം\nഒറ്റദിവസം കൊണ്ട് സഖാവ് ഓമനക്കുട്ടനെ താരമാക്കിയ ദുരിതാശ്വാസ ക്യാമ്പിൽനിന്ന് രസകരമായ ഒരനുഭവമുണ്ടായി. വിവാദപ്പിറ്റേന്ന് ഉച്ചയ്ക്കാണ് ഞാനെത്തിയത്. ജില്ലാ സെക്രട്ടറി ആർ നാസറും ഏരിയാ സെക്രട്ടറി രാധാകൃഷ്ണനും ഒപ്പമുണ്ടായിരുന്നു. കാര്യങ്ങൾ സംസാരിച്ചു കഴിഞ്ഞപ്പോൾ ഊണുകഴിക്കുന്നോ എന്നായി ക്യാമ്പ് അംഗങ്ങൾ. മീൻ കറിയുണ്ടെന്നു പ്രലോഭനം. എങ്കിൽ, "ചോറു വേണ്ട, മീൻ പോരട്ടെ" എന്നായി ഞാൻ. ചെറുതായൊന്ന് പരിഹസിക്കാൻ കിട്ടിയ അവസരം ഒരു ക്യാമ്പ് അംഗം വിട്ടുകളഞ്ഞില്ല. "സാറേ, ഇത് സർക്കാർ വക മീനല്ല, കേട്ടോ" എന്ന ഡയലോഗ് കൂട്ടച്ചിരി പരത്തി. ഏതായാലും പിരിമുറുക്കം അയഞ്ഞിരുന്നു.ഒരുരാത്രികൊണ്ട് ഒരു സംഭവം ഇത്തരത്തിൽ കീഴ്മേൽ മറിഞ്ഞ അനുഭവം അപൂർവമായിരിക്കും. റെവന്യൂ സെക്രട്ടറി ഡോ. വേണുവിന്റെ ഫേസ് ബുക്ക് പോസ്റ്റ് വന്നതോടെതന്നെ കാര്യങ്ങൾ ഏറെക്കുറെ ട്രാക്കിലായിരുന്നു. ക്യാമ്പിൽ കുറച്ചുനേരം ചെലവഴിച്ചതിന്റെ അനുഭവത്തിൽ എന്റെ മനസിൽ തട്ടിയ ചില കാര്യങ്ങൾ പറയട്ടെ.\nഒന്ന്) സിപിഐഎമ്മിനെതിരെ പൊതുബോധം സൃഷ്ടിക്കാൻ ഒരു വിഭാഗം മാധ്യമങ്ങൾ ബോധപൂർവം ഉത്സാഹിക്കുന്നുണ്ട്. സംഘപരിവാറിന്റെ കൈയിൽ നിന്ന് അച്ചാരം വാങ്ങിയതുപോലെയാണ് ഏഷ്യാനെറ്റ് ചാനൽ പ്രവർത്തിക്കുന്നത്. അവതാരകന്റെയോ നടത്തിപ്പുകാരുടെയോ മുതലാളിയുടെയോ, ആരുടെ അജണ്ടയാണെന്ന അന്വേഷണത്തിൽ പ്രസക്തിയൊന്നുമില്ല. സമീപനം വ്യക്തമാണ്. അതേസമയം, കേരളത്തിലെ ചാനലുകളും മാധ്യമപ്രവർത്തകരുമെല്ലാം ഇത്തരക്കാരാണെന്ന നിലപാട് ശരിയുമാവില്ല.ഇന്നത്തെ മാധ്യമമേഖല വല്ലാതെ വാണിജ്യവത്കരിക്കപ്പെട്ടു കഴിഞ്ഞു. അവിടെ ഒരു സെൻസേഷൻ വാർത്ത ബ്രേക്കു ചെയ്യപ്പെട്ടാൽ മറ്റു മാധ്യമങ്ങൾക്ക് അവഗണിക്കാനാവില്ല. സിപിഐഎമ്മിനെതിരെയാകുമ്പോൾ പ്രത്യേകിച്ചും. മത്സരബുദ്ധിയോടെ അവർ വാർത്ത പടർത്തും. കൊടിയ കിടമത്സരത്തിന്റെ സമ്മർദ്ദമാണത്. അതിനു കീഴടങ്ങുമ്പോൾപ്പോലും തങ്ങൾ കൊടുക്കുന്ന വാർത്തയിൽ എത്രമാത്രം വസ്തുതയുണ്ട് എന്ന ജാഗ്രത പുലർത്താൻ മാധ്യമപ്രവർത്തകർ തയ്യാറാവുകയല്ലാതെ, ഇത് അതിജീവിക്കാൻ പോംവഴിയില്ല.\nഅത്തരത്തിൽ ഓമനക്കുട്ടൻ സംഭവത്തിലും വഴി മാറി നടക്കാൻ തയ്യാറായ ചാനലുകളും മാധ്യമപ്രവർത്തകരുമുണ്ട്. സിപിഐഎം ലോക്കൽ കമ്മിറ്റി അംഗത്തിന്റെ "കൊടിയ അഴിമതി" എല്ലാവരും കൊണ്ടാടിക്കൊണ്ടിരിക്കുമ്പോൾത്തന്നെ മനോരമ വിഷൻ പ്രതിനിധി ക്യാമ്പു സന്ദർശിച്ച് ഒരു വ്യത്യസ്ത റിപ്പോർട്ടു നൽകിയത് ഉദാഹരണം. മനോരമ ചാനലിന്റെ വാർത്ത വന്നപ്പോൾ ഇതര ചാനലുകൾ പിൻവലിഞ്ഞു. ബ്രേക്കിംഗ് ന്യൂസ് ആഘോഷവും അവസാനിച്ചു.\nനുണയ്ക്കു മേൽ വസ്തുതാന്വേഷണം നേടിയ വിജയമാണത്. തുടർന്ന് രാജീവ് ദേവരാജിനെപ്പോലുള്ള മാധ്യമപ്രവർത്തകർ പരസ്യമായി മാപ്പു പറഞ്ഞു. ഹർഷനെപ്പോലുള്ളവർ പരസ്യമായ നിലപാടെടുത്തു. ഞാൻ പറഞ്ഞുവരുന്നത്, പ്രശ്നം മാധ്യമപ്രവർത്തനത്തിലെ ജനാധിപത്യവത്കരണത്തിന്റേതാണ്. പെയ്ഡ് ന്യൂസിന്റെ കാലത്തും മാധ്യമമേഖലയിൽ വസ്തുതാന്വേഷണത്തിന് ഇടമുണ്ട്. ആരെങ്കിലും അത്തരത്തിൽ കഴമ്പുള്ള ഇടപെടൽ നടത്തിയാൽ നുണ പ്രചരിപ്പിക്കുന്നവർക്ക് പിൻവലിയേണ്ടിയും വരും. അങ്ങനെയൊരിടവും കേരളത്തിൽ ലഭ്യമാണെന്ന പാഠമാണ് ഓമനക്കുട്ടൻ സംഭവത്തിൽ നിന്ന് മാധ്യമപ്രവർത്തകർ പഠിക്കേണ്ടത്.\nദുരിതാശ്വാസ ക്യാമ്പ് നടന്നുകൊണ്ടിരുന്നത്\nരണ്ട്) ദുരിതാശ്വാസക്യാമ്പു നടത്തിപ്പിന് സർക്കാർ ചില ചിട്ടകളും നിബന്ധനകളും വെച്ചിട്ടുണ്ട്. അതുപ്രകാരമല്ല മേൽപ്പറഞ്ഞ ദുരിതാശ്വാസ ക്യാമ്പ് നടന്നുകൊണ്ടിരുന്നത്. എന്നാൽ, അതിനു കാരണക്കാർ അവിടെ താമസിക്കുന്നവരല്ല. അതെങ്ങനെ സംഭവിച്ചു എന്ന് വകുപ്പു പരിശോധിക്കട്ടെ. എനിക്ക് പറയാനുള്ളത് സർക്കാർ ഉത്തരവുപ്രകാരമുള്ള നിർദ്ദേശങ്ങൾ നിലനിൽക്കുമ്പോഴും ഓരോ സ്ഥലത്തും ക്യാമ്പുകൾ നടക്കുന്നതിന് അതിന്റേതായ കീഴു്വഴക്കങ്ങളുണ്ട്. മിക്കവാറും ക്യാമ്പുകളിൽ ക്യാമ്പ് അംഗങ്ങൾ തന്നെയാണല്ലോ പാചകം ചെയ്യുക. വില്ലേജ് ഓഫീസിൽ നിന്ന് സ്ലിപ്പ് വാങ്ങി സിവിൽ സപ്ലൈസിലോ ഹോർട്ടി കോർപിലോ പോയി അവർതന്നെ സാധനമെടുക്കും. വില്ലേജ് ഓഫീസുകാർ കൊണ്ടുകൊടുക്കുന്നതുവരെ കാത്തിരിക്കാറില്ല. ക്യാമ്പ് നടത്തുന്നതിന് മുൻകൈയെടുക്കുന്നവർ തങ്ങളുടെ ഉത്തരവാദിത്തിന്റെ ഭാഗമായി ഏറ്റെടുക്കുന്ന ചുമതലയാണത്. ക്യാമ്പിൽ വേണ്ട സാധനങ്ങളും നടത്തിപ്പിനുള്ള പണവും സംഭാവന നൽകുന്ന സന്മനസുള്ളവരുമുണ്ട്. ഈ യാഥാർത്ഥ്യങ്ങളൊക്കെ മനസിലാക്കിവേണം പ്രശ്നങ്ങളെ സമീപിക്കേണ്ടത്. യാന്ത്രികമായ സമീപനം അബദ്ധമാണ്. അതും ഈ വിവാദത്തിലെ വലിയൊരു പാഠമാണ്.\nഎങ്ങനെ വലിയൊരു പാതകമാകും?\nക്യാമ്പിലേയ്ക്ക് സാധനങ്ങൾ കൊണ്ടുവന്നതിന്റെ ഓട്ടോറിക്ഷാക്കൂലി എല്ലാവരും ചേർന്ന് വഹിച്ചത് എങ്ങനെ വലിയൊരു പാതകമാകും? സർക്കാരിൽ നിന്ന് പണം വരുന്നതു വരെ കാത്തിരിക്കാൻ തയ്യാറാകാതെ, കാര്യങ്ങൾ സുഗമമായി നടക്കണമെന്നേ അവർ കരുതിയുള്ളൂ. അതേക്കുറിച്ച് പോലീസിൽ പരാതിപ്പെട്ടതും ഉടനെ ജാമ്യമില്ലാ കേസെടുത്തതുമൊക്കെ തികഞ്ഞ അസംബന്ധമാണ്. ഇവിടത്തെ മൂർത്തമായ സാഹചര്യമെന്താണ്? നല്ലൊരു മഴ പെയ്താൽ കറുപ്പേൽചാലിന്റെ ഇരുവശത്തു താമസിക്കുന്നവരെല്ലാം പൊക്കപ്പുറത്ത് താൽക്കാലിക ഷെഡു കെട്ടി താമസം മാറും. അത്രയ്ക്കു വെള്ളക്കെട്ടാണ്. ക്യാമ്പ് നടത്താൻ സർക്കാരിൽ നിന്ന് വല്ലതും കിട്ടിയാൽ വാങ്ങും, ഇല്ലെങ്കിൽ അന്തേവാസികൾ തന്നെ ചെലവ് പങ്കിട്ടെടുക്കും. കഴിഞ്ഞ മുപ്പതു വർഷമായി അവർ ഇങ്ങനെയാണ് കഴിഞ്ഞു വന്നിരുന്നത്. സാധാരണഗതിയിൽ മുൻ പഞ്ചായത്ത് പ്രസിഡന്റ് അപ്പുക്കുട്ടന്റെ വളപ്പിലാണ് ഷെഡ് കെട്ടുക. ഇതിനൊരു പ്രതിവിധിയായാണ് അംബേദ്കറുടെ നാമധേയത്തിൽ കമ്മ്യൂണിറ്റി ഹാൾ പണിതത്. പഴയ കീഴു്വഴക്കം പുതിയ ഹാളിലും തുടർന്നു. സാധനങ്ങൾ കൊണ്ടുവരുന്നതിന്റെ കൺവെയൻസ് ചെലവടക്കം വില്ലേജ് ഓഫീസിൽ നിന്ന് വാങ്ങാൻ അവകാശമുണ്ട് എന്ന കാര്യം ഓമനക്കുട്ടനോ മറ്റ് ക്യാമ്പ് അംഗങ്ങൾക്കോ അറിയില്ല.\nവികസനത്തിന്റേതാണ് എന്നു കാണാതിരുന്നുകൂട\nസഹാനുഭൂതിയോടെയാണ് ഇക്കാര്യങ്ങളൊക്കെ പരിശോധിക്കേണ്ടത്. റവന്യൂ സെക്രട്ടറി ഡോ. വേണുവിന്റെ സമീപനം ഉദാഹരണം. കാര്യങ്ങളുടെ നിജസ്ഥിതി അറിഞ്ഞപ്പോൾത്തന്നെ പരാതി പിൻവലിക്കാൻ ജില്ലാ കളക്ടർക്കു നിർദ്ദേശം നൽകുകയും റവന്യൂവകുപ്പ് കേസുമായി മുന്നോട്ടു പോകില്ല എന്ന് ഉറപ്പു കൊടുക്കുകയും ചെയ്തു. മാത്രമല്ല, ഓമനക്കുട്ടനേറ്റ ക്ഷതങ്ങളുടെ പേരിൽ ആ സഖാവിനോട് പരസ്യമായി മാപ്പു പറയാനും ഡോ. വേണു തയ്യാറായി. ആ നിലപാടിനെ എത്ര ആവേശത്തോടെയാണ് പൊതുസമൂഹം ഏറ്റെടുത്തത് എന്നു നോക്കൂ.മൂന്ന്) ഇതൊക്കെപ്പറയുമ്പോൾത്തന്നെ, ഈ വിവാദവുമായി ബന്ധപ്പെട്ടുയരുന്നതും ഇനിയും പരിഹരിക്കേണ്ടതുമായ പ്രശ്നം വികസനത്തിന്റേതാണ് എന്നു കാണാതിരുന്നുകൂട. വീട്, വൈദ്യുതി, വെള്ളം എന്നിങ്ങനെ ഈ പ്രദേശം നേരിടുന്ന അടിസ്ഥാനപ്രശ്നങ്ങൾ പരിഹരിക്കാൻ സർക്കാരിനും പഞ്ചായത്തിനും കഴിഞ്ഞിട്ടില്ല.\nഅതു ചെയ്യാം എന്നുറപ്പു നൽകി\nപൊതുവിൽ പട്ടികജാതി വികസന പുരോഗതിയുണ്ടെന്നു പറയുമ്പോൾത്തന്നെ ചില പ്രദേശങ്ങളും ഉപവിഭാഗങ്ങളും പരിഗണനയിൽ നിന്ന് വിട്ടുപോകുന്നു. പ്രശ്നങ്ങളെക്കുറിച്ച് ഒരു തിരിച്ചറിവും പ്രാദേശിക സർക്കാരുകൾക്കില്ല എന്നു ഞാൻ പറയില്ല. കറുപ്പേൽച്ചാൽ ആഴം കൂട്ടി പുനരുദ്ധരിച്ച് ഈ പ്രദേശത്തെ വെള്ളക്കെട്ട് ഒഴിവാക്കാനുള്ള പദ്ധതിയ്ക്കാണ് കഞ്ഞിക്കുഴി ബ്ലോക്ക് പഞ്ചായത്തിന്റെ ഈ വർഷത്തെ ഏറ്റവും പ്രധാന വകയിരുത്തലുകളിലൊന്ന്. ഈ പദ്ധതിയുടെ മുന്നൊരുക്കമായി നടത്തിയ പുഴനടത്തത്തിൽ ഞാനും സ. തിലോത്തമനും പങ്കാളികളുമായിരുന്നു. എന്നാൽ പ്രതീക്ഷിച്ച നബാർഡ് സഹായം ലഭ്യമാകാത്തതുകൊണ്ട് പദ്ധതി പൂർത്തീകരിച്ചിട്ടില്ല.വെള്ളക്കെട്ടിനോടൊപ്പം വീട്, വൈദ്യുതി, കുടിവെള്ളം, റോഡ് എന്നിവയൊക്കെ ഒരു സംയോജിത പരിപാടിയിലൂടെ പരിഹരിക്കാൻ കഴിയണം. അംബേദ്കർ പദ്ധതിയിൽ നിന്ന് ഒരു കോടി രൂപ അനുവദിച്ചിട്ട് അതിന്റെ പണിയൊന്നും ആരംഭിച്ചിട്ടില്ല എന്ന് ക്യാമ്പ് അംഗങ്ങൾ എന്നോടു പറഞ്ഞു. ഇതെല്ലാം കൂട്ടിച്ചേർത്ത് ത്രിതല പഞ്ചായത്തുകളുടെയും സംസ്ഥാന സർക്കാരിന്റെയും സംയോജിതമായ പദ്ധതിയുണ്ടാക്കി സമയബന്ധിതമായി നടപ്പിലാക്കുകയാണ് വേണ്ടത്. അതു ചെയ്യാം എന്നുറപ്പു നൽകിയാണ് ഞാൻ ക്യാമ്പിൽനിന്ന് പിരിഞ്ഞത്.\nഓമനക്കുട്ടനിൽ നിന്ന് പഠിക്കാനുണ്ട്\nനാല്) പാർടി നടപടിയ്ക്കു വിധേയനായപ്പോഴും ഓമനക്കുട്ടൻ ഒരുത്തമ സഖാവിനെപ്പോലെ പ്രതികരിച്ചു എന്നത് എല്ലാവർക്കും ഒരു മാതൃകയാണ്. അണികൾക്കു മാത്രമല്ല, നേതാക്കൾക്കും ഓമനക്കുട്ടനിൽ നിന്ന് ചില അടിസ്ഥാനപാഠങ്ങൾ പഠിക്കാനുണ്ട്. ഒരിക്കൽപ്പോലും ഓമനക്കുട്ടൻ പാർടി തീരുമാനത്തെ വെല്ലുവിളിക്കുകയോ തള്ളിപ്പറയുകയോ ചെയ്തില്ല. തന്റെ ഭാഗമാണ് ശരിയെന്ന് സർക്കാരും നാടും അംഗീകരിച്ചപ്പോഴും യഥാർത്ഥ സഖാവായിത്തന്നെ ഓമനക്കുട്ടൻ പെരുമാറി. അതേസമയം, ആരോപിതമായ കുറ്റത്തെക്കുറിച്ച് കുമ്പസാരത്തിന് തയ്യാറായതുമില്ല. തലയുയർത്തി നിന്നുകൊണ്ടാണ്, അന്വേഷണത്തിലൂടെ തന്റെ പാർടി ശരിയായ നിലപാടിലെത്തും എന്ന ശുഭപ്രതീക്ഷ\nആ സഖാവ് ഉയർത്തിപ്പിടിച്ചത്. പാർടി നിലപാടും ഓമനക്കുട്ടന്റെ നിലപാടും ഒരേസമയം ശരിയാകുന്നതെങ്ങനെ എന്നൊക്കെ ചാനലുകൾ കുത്തിക്കുത്തിച്ചോദിച്ചിട്ടും പാർടിയ്ക്കെതിരെ ഒരക്ഷരം ആ സഖാവിന്റെ നാവിൽ നിന്നു വീണില്ല. തന്റെ ഈ നിലപാടിൽ ഒരു വൈരുദ്ധ്യവും ഓമനക്കുട്ടൻ കാണുന്നില്ല. ഓമനക്കുട്ടൻ തിരിച്ചറിഞ്ഞില്ലെങ്കിലും ഇതിനെയാണ് ഡയലക്റ്റിക്കൽ വിശകലന രീതിയെന്നു പറയുന്നത്.\nഒരു ആർഎസ്എസ് പ്രവർത്തകനുണ്ട്\nഅഞ്ച്) നാട്ടിൽ എത്രയോ നാളായി നടന്നു വരുന്ന ഒരു സാധാരണകാര്യത്തെ ഇത്തരത്തിൽ വലിയൊരു വിവാദമാക്കിയ സ്രോതസ് ഏതാണ്? ഈ ക്യാമ്പിന് തൊട്ടടുത്ത് വിവി ഗ്രാമം എന്നൊരു സ്ഥലമുണ്ട്. അവിടെയുള്ള മൂന്നു കുടുംബങ്ങൾ കൂടി ഇത്തവണ ഈ ക്യാമ്പിലേയ്ക്ക് വന്നു. തുടർന്ന് അവരെ ഉൾപ്പെടുത്തണോ എന്ന് ചെറിയൊരു തർക്കമൊക്കെ ഉണ്ടാവുകയും ചെയ്തു. ഓമനക്കുട്ടൻ ഇടപെട്ടാണ് അവരെ ഉൾപ്പെടുത്താൻ തീരുമാനിച്ചതും. അതിലൊരു കുടുംബത്തിൽ ഒരു ആർഎസ്എസ് പ്രവർത്തകനുണ്ട്. അയാളാണ് ഓട്ടോക്കൂലി പങ്കിട്ടെടുക്കുന്ന സന്ദർഭം വീഡിയോയിൽ പകർത്തി, ദുരിതാശ്വാസ ക്യാമ്പിൽ അനധികൃത പണപ്പിരിവു നടക്കുന്നു എന്ന വ്യാഖ്യാനം ചമച്ച് പ്രചരിപ്പിച്ചത്. നമ്മുടെ സമൂഹത്തിന് അപകടകരമായ ഇങ്ങനെയൊരു ജനുസ് ഉണ്ടായിട്ടുണ്ട് എന്നും നാം കാണണം. ഇവർക്ക് കേരളത്തിലെ മുഖ്യധാരാ രാഷ്ട്രീയസംസ്ക്കാരവുമായി ഒരു ബന്ധവുമില്ല.\nകരുതിയിരിക്കണം എന്നു മാത്രം\nഉദാഹരണത്തിന് എന്റെ പോസ്റ്റുകൾക്കടയിൽ ഈ വിഭാഗത്തിന്റെ കമന്റുകൾ കാണുക. ലിനുവിന് ആദരാഞ്ജലികൾ അർപ്പിച്ച പോസ്റ്റൊഴികെ മറ്റെല്ലാ പോസ്റ്റിലും ഈ ദുഷിച്ച സംസ്ക്കാരം പ്രകടമാണ്. പൊതുവിൽ കാര്യങ്ങളെ സംവാദാത്മകമായാണ് ഞാൻ സമീപിക്കുന്നത്. അവിടെ വന്ന് ഇത്തരത്തിൽ ഭാഷ ഉപയോഗിക്കേണ്ട ഒരു കാര്യവുമില്ല. ആ കമന്റുകളൊന്നും ഡിലീറ്റു ചെയ്യുന്നില്ല. അക്കൂട്ടരുടെ സംസ്ക്കാരത്തിന്റെ സ്മാരകമായി ആ കമന്റുകൾ അവിടെ കിടക്കട്ടെ.ഇമ്മട്ടിൽ നുണ പ്രചരിപ്പിക്കുന്നവരെ സമൂഹം കരുതിയിരിക്കണം എന്നു മാത്രം പറയട്ടെ.\nThomas Issac facebook post about Omanakkuttan issue


അയല്‍ക്കാര് ഉപേക്ഷിച്ചു പോയ പൂച്ചകള്‍ക്ക് ഭക്ഷണം കൊടുത്തു: എഴുപത്തൊമ്പതുകാരിക്ക് ജയില്‍ശിക്ഷ\nHome » WORLD » അയല്‍ക്കാര് ഉപേക്ഷിച്ചു പോയ പൂച്ചകള്‍ക്ക് ഭക്ഷണം കൊടുത്തു: എഴുപത്തൊമ്പതുകാരിക്ക് ജയില്‍ശിക്ഷ\nവാഷിങ്ടണ്:അയല്‍ക്കാര് ഉപേക്ഷിച്ചു പോയ പൂച്ചകള്‍ക്ക് ഭക്ഷണം കൊടുത്തതിന് എഴുപത്തൊമ്പതുകാരിക്ക് ജയില്‍ശിക്ഷ. അമേരിക്കയിലാണ് സംഭവം. നാന്‍സി സെഗുല എന്ന വയോധികയ്ക്കാണ് ശിക്ഷ ലഭിച്ചത്.ഗാര്‍ഫീല്‍ഡ് ഹൈറ്റ്സ് സ്വദേശിയാണ് നാന്‍സി. തെരുവുപൂച്ചകള്‍ക്കും നായകള്‍ക്കും ഭക്ഷണം നല്‍കുന്നത് ഗാര്‍ഫീല്‍ഡ് ഹൈറ്റ്സില് കുറ്റകരമായ പ്രവൃത്തിയാണ്. ഇതിനെ തുടര്‍ന്നാണ് നാന്‍സിക്ക് ശിക്ഷ ലഭിച്ചത്.\nഓഹിയോയിലെ കയഹോഗാ കൗണ്ടി ജയിലില് പത്തുദിവസം കഴിയുകയെന്നതാണ് നാന്‍സിക്ക് ലഭിച്ച ശിക്ഷ. ഓഗസ്റ്റ് 11നാണ് നാന്‍സിയുടെ ശിക്ഷ ആരംഭിക്കുന്നത്. രണ്ടുവര്‍ഷം മുമ്പാണ് നാന്‍സി പൂച്ചകള്‍ക്ക് ഭക്ഷണം നല്‍കിത്തുടങ്ങിയത്.\nആദ്യവര്‍ഷം തന്നെ പൂച്ചകള്‍ക്ക് ഭക്ഷണം നല്‍കുന്നത് നിര്‍ത്തണമെന്ന നിര്‍ദേശം അധികൃതരില്‍നിന്ന് ലഭിച്ചിരുന്നു. ഇതിനോടകം ഇത്തരത്തിലുള്ള നാല് മുന്നറിയിപ്പുകള് നാന്‍സിക്ക് ലഭിച്ചിട്ടുണ്ട്. തുടര്‍ന്ന് കഴിഞ്ഞയാഴ്ചയാണ് വിഷയത്തില് മജിസ്ട്രട്ടിനു മുന്നില് നാന്‍സിക്ക് ഹാജരാണ്ടേി വന്നത്.\nതന്റെ അയല്‍ക്കാരന് കുറേ പൂച്ചകളുണ്ടായിരുന്നെന്നും താമസം മാറിയപ്പോള് അയാള് പൂച്ചകളെ ഒപ്പം കൂട്ടാതെയാണ് പോയതെന്നും നാന്‍സി പറയുന്നു. തുടര്‍ന്ന് പൂച്ചകള്‍ക്ക് സംരക്ഷണം നല്‍കിത്തുടങ്ങുകയായിരുന്നു. ഒരു പൂച്ചസ്നേഹി ആയതുകൊണ്ടു തന്നെ ആ പൂച്ചകളെ കുറിച്ച് തനിക്ക് ഉത്കണ്ഠയുണ്ടായിരുന്നെന്നും നാന്‍സി കൂട്ടിച്ചേര്‍ക്കുന്നു. നാന്‍സി പൂച്ചകള്‍ക്ക് ഭക്ഷണം നല്‍കുന്നത് കണ്ട മറ്റ് അയല്‍ക്കാര് പരാതിപ്പെടുകയും അനിമല് വാര്‍ഡനെ വിവരം അറിയിക്കുകയുമായിരുന്നു.\nഭീകരരുടെ എണ്ണത്തില് കുറ്റസമ്മതം നടത്തി പാക് പ്രധാനമന്ത്രി ഇമ്രാന് ഖാന്\nഇന്ത്യയുമായി ഇനി ഒരിക്കലും ചര്‍ച്ചയ്ക്കു തയാറാകില്ലെന്നു പാക്കിസ്ഥാന്


::സ്വാര്‍ത്ഥവിചാരം::Swarthavicharam::: റീമയ്ക്കും കലേഷിനും\nഎഴുതിയത് ആരാ? സ്വാര്‍ത്ഥന് എപ്പൊ? 1:29 PM\nഈപ്പറഞ്ഞ വസ്തുതകളൊക്കെ സ്വന്തം ജീവിതത്തില് പരീക്ഷിച്ചു നോക്കിയിട്ടുണ്ടോ? അതോ മറ്റുള്ളവരെ ഉപദേശിക്കാനുള്ള വാചാലത മാത്രമാണൊ? എന്നിരുന്നാലും , പ്രാവര്‍ത്തികമാക്കാന് ഇനി ഇതില്‍ക്കുടുതല് ഉദാഹരണങ്ങളില്ല, ബൈബിളില്.\n2:56 PM, ഏപ്രിൽ 08, 2006\nപ്രിയ സ്വാര്‍ത്ഥന്, നന്ദി! സന്തോഷം!\n:)ഞാനിത് റീമയ്ക്ക് അയച്ചു കൊടുക്കുന്നുണ്ട്!\n3:05 PM, ഏപ്രിൽ 08, 2006\nപൊന്‍കുന്നം വര്‍ക്കീടെ പഴയൊരു ചെറുകഥയുണ്ട്. പേര് - "അന്തോണീ നീയും അച്ചനായോടാ". അതൊന്നു പരിഷ്കരിച്ചിടാം ഇവിടെ. "ആന്തണീ നീയും അച്ചന്‍കുഞ്ഞാരുന്നോടാ" :) :)\n6:57 AM, ഏപ്രിൽ 09, 2006\nകലേഷേ ജൂണിലും ആഗസ്റ്റിലും നവമ്പറിലും ഈ പോസ്റ്റ് വീണ്ടും വായിക്കണമെന്ന് അഭ്യര്‍ത്ഥിക്കുന്നു :)\nസപ്നാ അറിഞ്ഞിരുന്നിട്ടും പ്രാവര്‍ത്തികമാക്കാന് വൈകിയ പാഠങ്ങളാണിവ. അതിനുള്ളത് അനുഭവിക്കുകയും ചെയ്തു! അനുഭവങ്ങള് പാച്ചാളികള് എന്ന് ശ്രീ ശ്രീ ഹരിശ്രീ അശോക സ്വാമികള് മൊഴിഞ്ഞത് ഇത്തരുണത്തില് ഓര്‍ത്തുപോകുന്നു.\nകുഞ്ഞാടേ മന്‍ജിത്തേ ഈ ചോദ്യം ചോദിച്ചവരോട്, അല്ല എന്നിതുവരെ പറഞ്ഞിട്ടില്ല.ബ്രദറാണോ? എന്നതിന് അതെ, എന്റെ പെങ്ങളുടെ ബ്രദര് എന്നും അച്ചനാണോ? എന്ന ചോദ്യത്തിന് പിള്ളാരുടെ അച്ചന് എന്നും പറഞ്ഞു വരുന്നു. സ്വഭാവ സവിശേഷതകള് നന്നായി മനസ്സിലാക്കിയത് കാരണമാകാം, കുടുംബത്തിലെ അച്ചന്മാരും കന്യാസ്ത്രീകളും ദൈവവിളി ക്യാമ്പിന് എന്നെ മാത്രം ക്ഷണിക്കാഞ്ഞത്. സഹവാസം കുറച്ച് കാലം സമര്‍പ്പിതരുടെ കൂടയായിരുന്നു എന്നത് വാസ്തവം. മുല്ലപ്പൂമ്പൊടിയേറ്റുകിടക്കും കല്ലിനുമുണ്ടാകുമല്ലോ, പട്ടി പെടുത്തിട്ടുണ്ടെങ്കില് ആ നാറ്റം. അതാണ് എന്നിലുമുള്ളത് !!! എന്നാല് ശരി, ഓശാന, ഓശാന, ഓശാന!\n(കുട്ട്യേടത്തി കൊഴുക്കട്ട ഉണ്ടാക്കി തന്നുവോ?)\n11:33 AM, ഏപ്രിൽ 09, 2006\nഅല്ലെങ്കില് വേണ്ടാ, ബ്ലോഗിലെ സത്യക്രിസ്ത്യാനികളേ,\nഓശാന ഞായറിനു തലേന്നു 'കോഴുക്കട്ട ശനിയാഴ്ച ആചരിക്കുന്നതിനു പിന്നിലെ കാരണം ആരെങ്കിലും അറിയുന്നവര് എനിക്കൊന്നു പറഞ്ഞു തരുമോ ?\nചങ്ങനാശ്ശേരിക്കാരൊക്കെ വല്യ അതിപുരാതന ക്രൈസ്തവ കുടുംബമെന്നൊക്കെ (മാറ്റ്രിമോണിയല് കോളങ്ങളില് കാണുന്ന അ. പു. ക്ര. കു.) വിചാരിച്ചതു വെറുതെ ആയി. മൂപ്പരു 'കോഴുക്കട്ട ശനി' എന്നു കേട്ടിട്ടേയില്ല. പറഞ്ഞു കൊടുക്കാംന്നു വച്ചാലെനിക്കറിയണ്ടേ ?\n8:28 PM, ഏപ്രിൽ 12, 2006\nകൊഴുക്കട്ട ശനി എന്നതു ത്രിശൂരു മുതലുള്ളൂ എന്നാണു ഞാന് കേട്ടിട്ടുള്ളതു.കോട്ടയം കാര്‍ക്കൊന്നും അങ്ങിനെ ഇല്ല.എന്തോ 12 ശിഷ്യന്മാര്‍ക്കു വേണ്ടി നേര്‍ച്ച അങ്ങിനെ എന്തൊ ഞാ‍ന് കേട്ടിട്ടിറ്റുണ്ടു.\n11:27 PM, മേയ് 04, 2006


അങ്കത്തട്ടിൽ വിജയ് രൂപാനിയുടെ പടയൊരുക്കം :: Janmabhumi Daily\nMonday 27 November 2017 10:49 am IST\nപ്രചാരണ പരിപാടികൾക്ക് ഒട്ടും കുറവ് വരുത്താതെ വിജയം കൈപ്പിടിയിൽ ഒതുക്കുവാൻ തന്നെയാണ് ഗുജറാത്ത് മുഖ്യമന്ത്രി വിജയ് രൂപാനിയുടെ ലക്ഷ്യം. കഴിഞ്ഞ ഓഗസ്റ്റിൽ ഗുജറാത്തിന്റെ മുഖ്യമന്ത്രി പദത്തിലേറിയ വിജയ് രൂപാനിക്ക് ഇത്തവണത്തെ ഗുജറാത്ത് തെരഞ്ഞെടുപ്പ് ഏറെ പ്രധാനപ്പെട്ടതാണ്. ഇത്തവണത്തെ തെരഞ്ഞെടുപ്പിനെ ഒരു മഹായുദ്ധമായിട്ട് തന്നെയാണ് അദ്ദേഹം കാണുന്നത്. 182 സീറ്റുകളിൽ 150ലധികം നേടി ഒരു മഹാ വിജയം കൈവരിക്കാൻ ബിജെപി ലക്ഷ്യമിടുമ്പോൾ രൂപാനി അതിന്റെ തേരാളിയെന്ന പോലെ ബിജെപിക്കൊപ്പമുണ്ട്. ഇതിനോടൊപ്പം കോൺഗ്രസ് ഉയർത്തുന്ന കനത്ത വെല്ലുവിളിയെ രൂപാനി നേതൃത്വം കാര്യമായിത്തന്നെയാണ് പരിഗണിക്കുന്നത്.\nഗുജറാത്തിൽ 150ലധികം സീറ്റുകൾ നേടുമെന്നതിൽ അദ്ദേഹത്തിന് യാതൊരു സംശയവുമില്ല, 2012ൽ നരേന്ദ്രമോദിയുടെ ഗുജറാത്ത് തെരഞ്ഞെടുപ്പ് സമയത്ത് 115 സീറ്റുകൾ ലഭിച്ചു. ഇപ്പോൾ അദ്ദേഹം ഭാരതത്തിന്റെ പ്രധാനമന്ത്രിയാണ്, ജനങ്ങൾ കൂടുതൽ സ്നേഹം അദ്ദേഹത്തിന് നൽകും എന്നതിൽ സംശയമില്ലെന്നാണ് രൂപാനി അഭിപ്രായപ്പെടുന്നത്. ഗുജറാത്ത് തെരഞ്ഞെടുപ്പ് രാജ്യമൊട്ടാകെ നോക്കികാണുകയാണ്. കേന്ദ്രത്തിന്റെ പുരോഗമനപരമായ പദ്ധതികളിൽ ജനങ്ങൾ സന്തുഷ്ടരാണ്, അതിനാൽ ഗുജറാത്തിൽ മാത്രമല്ല വരാൻ പോകുന്ന 2019ലെ തെരഞ്ഞെടുപ്പിലും ബിജെപി കൂറ്റൻ വിജയം നേടുമെന്നുറപ്പുണ്ട്.\nകോൺഗ്രസിന്റെ വർഗീയതയും ജാതി തിരിവും ഗുജറാത്തിലെ ജനങ്ങൾ മനസിലാക്കി കഴിഞ്ഞു. 1995വരെ ഗുജറാത്തിനെ കോൺഗ്രസ് ജാതിയുടെയും വർണവെറികളുടെയും അടിസ്ഥാനത്തിൽ തരം തിരിച്ചിരുന്നു. എന്നാൽ അതിനുശേഷമെത്തിയ ബിജെപി സർക്കാർ കഴിഞ്ഞ 22 വർഷമായി ഗുജറാത്തിനെ വികസനത്തിന്റെ പാതയിലേക്കാണ് നയിച്ച് കൊണ്ടിരിക്കുന്നതെന്നും ഗുജറാത്ത് മുഖ്യമന്ത്രി വിലയിരുത്തുന്നു.\nഇപ്പോൾ ഗുജറാത്തിലെ പട്ടീദാർ വിഭാഗത്തെ മുന്നിൽ കണ്ടുകൊണ്ട് കോൺഗ്രസ് കളിക്കുന്ന രാഷ്ട്രീയം വിലപ്പോകില്ല, കാരണം കാലാകാലങ്ങളായി പാട്ടീദാർ സമുദായം ബിജെപി സർക്കാരിന് മികച്ച പിന്തുണ നൽകി വരുന്നുണ്ട്. പാട്ടീദാർ സമുദായത്തിന്റെ എല്ലാ വേണ്ടപ്പെട്ട ആവശ്യങ്ങളും നിറവേറ്റി കൊടുക്കുവാൻ തങ്ങൾ തയ്യാറാണെന്നും രൂപാനി വ്യക്തമാക്കുന്നു. ഹാർദിക് പ്ട്ടേൽ സ്വന്തം സമുദായത്തെ ഒറ്റിക്കൊടുത്ത് സ്വന്തം താത്പര്യങ്ങൾ സംരക്ഷിക്കുവാൻ വ്യഗ്രത കാണിക്കുകയാണെന്നും രൂപാനി കുറ്റപ്പെടുത്തി.\nകോൺഗ്രസിന്റെ ഇപ്പോഴത്തെ അവസ്ഥ ദയനീയമാണ്, രാഹുൽ ഗാന്ധിയുടെ നേതൃത്വം അവർക്ക് എത്രമാത്രം ശക്തി പകരും എന്നത് കണ്ടറിയണം. അതേ സമയം കോൺഗ്രസിന് മികച്ച നേതാക്കൾ ഇല്ലാതെ പോകുന്നത് അവരുടെ പരാജയത്തെ ക്ഷണിച്ച് വരുത്തുമെന്നതിന് സംശയമില്ല. തെരഞ്ഞെടുപ്പിന് മുൻപേ അവർ പരാജയത്തിന്റെ രുചിയറിഞ്ഞു എന്നതാണ് സത്യം.\nസംസ്ഥാനത്ത് തൊഴിൽ ക്ഷാമം രൂക്ഷമായിട്ടുണ്ട് എന്ന വാദത്തെയും അദ്ദേഹം നിരസിച്ചു. സംസ്ഥാനത്ത് 80,000 ചെറുപ്പക്കാർക്ക് സർക്കാർ തൊഴിലവസരങ്ങൾ നൽകി. കൂടതെ നിരവധി പദ്ധതികൾക്ക് തുടക്കം കുറിക്കുന്നു. കോൺഗ്രസ് പൊള്ളത്തരങ്ങൾ വിളിച്ച് പറഞ്ഞ് വോട്ട് കൂട്ടുവാൻ നോക്കുകയാണെന്നും രൂപാനി തുറന്നടിച്ചു. ഗുജറാത്ത് തെരഞ്ഞെടുപ്പ് കോൺഗ്രസിന് തക്കതായ മറുപടി കൊടുക്കുമെന്നതിന് സംശയമില്ലെന്നും അദ്ദേഹം വ്യക്തമാക്കി.\nപാക് രാഷ്ട്രീയത്തിലെ പടയൊരുക്കം\nമന്ത്രിക്കെതിരെ ലീഗില് പടയൊരുക്കം തുടങ്ങി


ഹൃദയകല്ലോലിനി: ഭൂമി എന്ന മാതാവും അന്തരീക്ഷം എന്ന കന്യകയും\nഇരുണ്ട നിറം ബ്രഷുകൊണ്ട് ചാലിച്ചെടുക്കുമ്പോള് കവിത ക്യാന്‍വാസിലേക്ക് ഒന്നുകൂടി നോക്കി. പെയ്യാന് വെമ്പുന്ന മേഘങ്ങളുമായി കറുത്തിരുണ്ട ആകാശമായിരുന്നു അത്. കാറും കോളും നിറഞ്ഞ ആകാശം.! ഭൂമിയിലൂടെ ഒരു വന്‍നദി കരകവിഞ്ഞൊഴുകുന്നുണ്ടായിരുന്നു.\nഎന്തിനാണ് അന്തരീക്ഷം ഇത്രയും "വെറ്റ്" ആയിട്ടിരിക്കുന്നത്??\nഅതിനു പുറകിലൊരു കാരണമുണ്ടായിരുന്നു; കഥയുണ്ടായിരുന്നു.\nഭൂമിയ്ക്ക് എന്നും ചിന്ത തന്‍റെ ഏക പെണ്‍തരിയായ അന്തരീക്ഷത്തെ കുറിച്ചായിരുന്നു. അവളില് പൊടിയും പുകപടലങ്ങളും വളര്‍ന്നുകൊണ്ടിരിക്കുകയാണ്. അവളിൽ പടരുന്ന ചിരിവെയിലിന്‍റെ കാഠിന്യം കൂടിക്കൊണ്ടിരിക്കുകയാണെന്നോര്‍ക്കുമ്പോഴൊക്കെ ഭൂമി ആധിയില് വെന്തു.\nതന്‍റെ സ്വപ്നങ്ങളുടെ പൂക്കള് കരിഞ്ഞുണങ്ങുമോ..??\nആഗ്രഹത്തിന്‍റെ പുഴകൾ വറ്റിപ്പോകുമോ??\nനല്ല അടക്കത്തിലും ഒതുക്കത്തിലുമാണ് ഭൂമി മകളെ വളര്‍ത്തിയത്. കാരണം തൊട്ടടുത്ത് ശൂന്യാകാശം എന്നൊരു ഗന്ധര്‍വനുണ്ടായിരുന്നു.\nഏതൊന്നു ഭൂമി ഭയന്നുവോ അതുതന്നെ സംഭവിച്ചു.\nഅന്തരീക്ഷകന്യകയുടെ മനസ്സിന്‍റെ നേര്‍ത്ത ഓസോൺ പാളിയുടെ വിടവിലൂടെ ശൂന്യാകാശം തന്‍റെ അനുരാഗത്തിന്‍റെ അള്‍ട്രാവയലറ്റ് രശ്മികൾ കടത്തിവിട്ടു.അവള് ശൂന്യാകാശത്തിനോട് അനുരാഗലോലുപയായി.\nഇതറിഞ്ഞ് ഭൂമി ക്ഷോഭിച്ചു.!\nഅവളിൽ അഗ്നിപർവ്വത സ്ഫോടനങ്ങളുണ്ടായി...!\nഅമ്മയുടെ വഴക്കുകേട്ട് അന്തരീക്ഷം ദുഃഖിതയായി. അവളുടെ കൂനിക്കൂടിയുള്ള ഇരിപ്പുകണ്ട് അച്ഛനായ സൂര്യൻ സമാധാനിപ്പിച്ചു.\n"പോട്ടെ... സാരമില്ല. എന്‍റെ കുട്ടി ഒരു അന്യമതക്കാരനെ സ്നേഹിക്കരുതായിരുന്നു."\nആ വാക്കുകള് കേട്ടപ്പോള് അന്തരീക്ഷത്തിനു വീണ്ടും കരച്ചില് വന്നു. അവളുടെ കരച്ചില് കേട്ടുകൊണ്ടാണ് ചന്ദ്രന് എത്തിയത്. അവന് അകത്തേക്കു കടന്നു വരുമ്പോള് സൂര്യൻ പുറത്തേക്ക് പോകുകയായിരുന്നു.\n"ചെല്ല്, നിന്‍റെ കൂട്ടുകാരി വളരെ വിഷമിച്ചാണിരിക്കുന്നത്."!\nചന്ദ്രൻ പതിയെ കൂട്ടുകാരിയുടെ അരികിലെത്തി.\n"എന്തുപറ്റി."?? അവന് ആരാഞ്ഞു.\nമറുപടിയൊന്നും കിട്ടിയില്ല.ഭൂമിയിൽ നിന്നും അവന് കാര്യങ്ങളെല്ലാം മനസ്സിലാക്കി.\n"എന്താ നീയിങ്ങനെ?? എണീറ്റുവാ... നമുക്കു കളിക്കാം.." ചന്ദ്രൻ പറഞ്ഞുനോക്കി.\n"നീ പൊയ്ക്കോ... ചെറുക്കാ.. കളിക്കാന് ഞാനെന്താ കൊച്ചുകുട്ട്യോ..."?? അവള് ചീറി.\nചന്ദ്രന് വിഷമവും അമ്പരപ്പുമുണ്ടായി.!\nഇന്നലെക്കൂടി അവളായിരുന്നു, 'വാ കളിക്കാം' എന്നു പറഞ്ഞിരുന്നത്.\nദിവസവും ചന്ദ്രൻ കളിക്കാന് വരുമ്പോഴേക്കും സൂര്യൻ കടലിൽ പോയിട്ടുണ്ടാകും.. അപ്പോള് മുതൽ ഭൂമി ഭീതിയും സംഭ്രമവും കൊണ്ട് കൂനിക്കൂടിയിരിക്കും. അച്ഛൻ കടലില് പോയാല് അന്തരീക്ഷത്തിന്‍റെ മുഖവും മങ്ങും. പക്ഷേ ചന്ദ്രൻ വന്നാല് അവളുടെ മുഖം തെളിയും.!!\nചില ദിവസങ്ങളില് ചന്ദ്രൻ വരുമ്പോൾ സിന്ദൂരച്ചെപ്പും കൊണ്ട് വരും. അവളതിനു വേണ്ടി തട്ടിപ്പറിക്കുമ്പോള് ചെപ്പ് തുറന്ന് അവിടം മുഴുവനും സിന്ദൂരം പരക്കും.! പോകാനൊരുങ്ങി നില്‍ക്കുന്ന സൂര്യനും സിന്ദൂരം കൊണ്ട് നിറയും. മകളുടെ കുസൃതിയില് അയാൾ എന്നും പുഞ്ചിരിക്കാറേയുള്ളൂ.\nപിന്നെ സൂര്യൻ തിരികെ വരുവോളം അവർ കളിക്കും. ആ അവളാണ് ഇന്നിങ്ങനെ....\nചന്ദ്രന് അവളെക്കുറിച്ചോര്‍ത്തപ്പോള് വിഷമം തോന്നി. ചന്ദ്രൻ മൂകനായി ഒരു ഭാഗത്തേക്ക് ഒതുങ്ങിയിരുന്നു.\nഅന്തരീക്ഷത്തിന്‍റെ മുഖം തെളിഞ്ഞിട്ടില്ലായിരുന്നു. ഭൂമി വഴക്കു പറയുവാനും അന്തരീക്ഷം കരയാനും തുടങ്ങി..\nഇടിയും മിന്നലും പേമാരിയും...!!\nചന്ദ്രൻ അത് സഹിക്കാന് വയ്യാതെ അവിടെ നിന്ന് എഴുന്നേറ്റുപോയി.\nപെരുമഴയായി അന്തരീക്ഷം കരഞ്ഞുകൊണ്ടേയിരുന്നു...\nവാതില്‍ക്കല് അമ്മയുടെ സ്വരം കേട്ടാണ് കവിത ചിന്തയില് നിന്നുണര്‍ന്നത്.\nതാനിത്ര നേരം ഏതു സ്വപ്നലോകത്തായിരുന്നു..?!!! അവള് ആശ്ചര്യപ്പെട്ടു.\nവാള്‍ക്ലോക്കിലെ കിളി 10 പ്രാവശ്യം ചിലച്ചു. അപ്പോഴാണ് അവള്‍ക്ക് സമയത്തെക്കുറിച്ച് ബോധമുണ്ടായത്.\nഭൂമിയിലെ കരകവിഞ്ഞൊഴുകുന്ന നദിയുടെ അവസാന മിനുക്കു പണിയും തീര്‍ത്ത് അവള് എണീറ്റു. ഡൈനിംങ് ഹാളിലേക്കുള്ള സ്റ്റെയര്‍കേയ്സിറങ്ങുമ്പോള് തന്‍റെ ചിത്രത്തിലേതെന്ന പോലെ ആ വീടിനു പുറത്തും പേമാരി തകര്‍ക്കുകയാണെന്ന് അപ്പോഴുണ്ടായ ഒരു ഇടിമുഴക്കം അവളെ അറിയിച്ചു.!!\nപിന്നാമ്പുറം: പ്ലസ്ടു പഠനകാലത്ത് ആണ് ഇതെഴുതിയത്. ആരും കാണാതെ നോട്ടുപുസ്തകത്തിന്‍റെ താളുകളിൽ ഉറങ്ങിക്കിടക്കുന്നവയിലൊന്ന്.\nPosted by കല്ലോലിനി at 9:28 pm\nകല്ലോലിനി Wed Feb 18, 09:30:00 pm\nabdul shukkoor k.tWed Dec 17, 04:25:00 pm\nകല്ലോലിനിFri Dec 19, 02:14:00 pm\nപ്രിയ Abdul shukkoor k.t\nകഥ ഇഷ്ടപ്പെട്ടെന്നറിഞ്ഞതില് സന്തോഷിക്കുന്നു.\nഅഭിപ്രായം അറിയിച്ചതില് നന്ദി പറയുന്നു.\nഇനിയും വരണമെന്ന് അഭ്യർത്ഥിക്കുന്നു.\najithWed Dec 17, 08:08:00 pm\nസ്വപ്നലോകത്തിലെ ബാലഭാസ്കരി!! കഥ കൊള്ളാവേ\nകല്ലോലിനിFri Dec 19, 02:20:00 pm\nദിവാസ്വപ്നം കാണാൻ നല്ല രസമല്ലേ....\nഇനിയും വരണേ... ( ക്ഷണിച്ചില്ലെങ്കിലും വരുമെന്നറിയാം... ന്നാലും...)\nBipinFri Dec 19, 12:47:00 pm\nഇടയ്ക്കിടെ കല്ലോലിനി അപ്രത്യക്ഷമാകുന്നു. സരസ്വതി നദിയെ പോലെയാണോ ? കുന്നിൻ ചരുവിലൂടെ ഒക്കെ ഒഴുകുമ്പോൾ കാഴ്ചയിൽ നിന്നും മറയുന്നതാകാം. ഇതാ വീണ്ടും പ്രത്യക്ഷപ്പെട്ടിരിയ്ക്കുന്നു.\nപ്ലസ് റ്റു ക്കാരി കുസൃതി ഇന്നൊരു ഒത്ത പെണ്‍കുട്ടിയാണ്. അവളെ നോട്ടു പുസ്തകത്താളിൽ നിന്നും ഉണർത്തിക്കൊണ്ടു വരുമ്പോൾ അതിനനുസരിച്ചുള്ള ഒരുക്കവും കുപ്പായവും നൽകിയിരുന്നെങ്കിൽ മനോഹരി ആയിരുന്നേനെ.\nകല്ലോലിനിFri Dec 19, 02:27:00 pm\nആ പ്ലസ്ടുകാരിയേക്കാള് ഒട്ടുംമെച്ചപ്പെട്ടിട്ടില്ല എന്‍റെ എഴുത്ത് എന്നാണെനിക്കു തോന്നിയിട്ടുള്ളത്. ഇപ്പോഴാണെങ്കില് അന്നത്തെ അത്ര തന്നെ എഴുതാൻ കഴിയുമോ എന്നൊരാശങ്കയും ആത്മവിശ്വാസക്കുറവുമുണ്ട്.\nപിന്നെ അപ്രത്യക്ഷമാകുന്നതും പ്രത്യക്ഷമാകുന്നതും എങ്ങനെയെന്നറിയില്ല്യാട്ടോ..\nഡോ. പി. മാലങ്കോട്Tue Dec 23, 11:44:00 am\nകല്ലോലിനിSat Feb 14, 09:29:00 pm\nThank you verymuch DoctorG...\nബൈജു മണിയങ്കാലMon Dec 29, 04:07:00 pm\nശൂന്യാകാശം എന്നൊരു ഗന്ധർവൻ..ഭൂമിയിലെ കരകവിഞ്ഞൊഴുകുന്ന നദിയുടെ അവസാന മിനുക്കു പണിയും ഭാവന മനോഹരം\nകല്ലോലിനിSat Feb 14, 09:27:00 pm\nഭാവനയുടെ കാര്യത്തില് താങ്കളുടെ ഏഴയലത്ത് വരില്ല ഞാൻ..... എങ്കിലും.. സന്തോഷം... വളരെ വളരെ...\nGeetha OmanakuttanWed Jan 07, 02:54:00 pm\nനോട്ടുപുസ്തകതാളുകളിൽ ഒളിച്ചു വച്ചിരുന്ന കഥ കൊള്ളാല്ലോ കല്ലോലിനീ. ന്തേ ഇത്ര നാളും ഇതാരെയും കാണിക്കാഞ്ഞേ. ഇനിയും വരട്ടെ ഇതുപോലുള്ള കഥകൾ. ആശംസകൾ\nകല്ലോലിനിSat Feb 14, 09:23:00 pm\nദേ.. ഇതു ഞാനെഴുതിയതാ.... എന്നു പറഞ്ഞ് ആര്‍ക്കെങ്കിലും കാണിച്ചുകൊടുക്കാനുള്ള വിമുഖത കൊണ്ട്...\nബിലാത്തിപട്ടണം Muralee MukundanThu Jan 08, 05:55:00 pm\n‘പ്ലസ്സ് ടു‘ കാലത്തെഴുതിയതാണേൽ ഇക്കഥക്ക് എ പ്ലസ് തരുന്നൂ...!\nകല്ലോലിനിSat Feb 14, 09:16:00 pm\nതാങ്ക്സ് പ്ലസ് താങ്ക്സ്....\nശിഹാബുദ്ദീന്Fri Jan 09, 11:32:00 pm\nനല്ല ഭാവന,നല്ല അവതരണം,അതിലേറെ മനസ്സ് പിടിച്ചു പറ്റുന്ന വാക്കുകള്, എല്ലാം കൊണ്ടും ഇഷ്ട്ടം അറിയിക്കുകയാണ്. തുടരുക.., ആശംസകൾ.\nകല്ലോലിനിSat Feb 14, 09:15:00 pm\nനന്ദി... വീണ്ടും വരിക..!!\nSangeeth K Fri Mar 13, 10:48:00 pm\nനല്ല കഥ...പ്ലസ്ടുവിന് പഠിക്കുമ്പോഴാണ് എഴുതിയതെങ്കിൽ വളരെ മികച്ചത് എന്ന് തന്നെ പറയേണ്ടി വരും....ആശംസകൾ...\nകല്ലോലിനി Wed Mar 18, 03:01:00 pm\nസംഗീത്, വളരെ നന്ദി...\nസുധി അറയ്ക്കൽ Wed Mar 18, 12:59:00 am\nഹാവൂൂ.ആ പ്ലസ്റ്റുക്കാരിയോട് അസൂയ തോന്നുവാണല്ലോ.\nകല്ലോലിനി Wed Mar 18, 03:05:00 pm\nഅസൂയക്കൊന്നും വകുപ്പില്ല സുഹൃത്തേ... ഇപ്പോഴിമ്മാതിരിയൊക്കെ എഴുതുവാനാകുമോയെന്തോ...??? ..നിക്ക്ന്നെ സംശ്യാ....\nവിനോദ് കുട്ടത്ത് Tue Apr 21, 05:45:00 am\nവാക്കുകളുടെ വര്‍ണ്ണവിസ്മയം......കൊണ്ട് മഴവില്ല് രചിച്ച ഭാവന.....ആശംസകൾ\nകല്ലോലിനി Tue Apr 21, 09:18:00 am\nഈ ആശംസാവചനങ്ങള്‍ക്കൊരായിരം കൃതജ്ഞതയുടെ പൂച്ചെണ്ടുകള്!!


BOAT Archives - BIGNEWSLIVE | Latest Malayalam News\nതിരുവനന്തപുരം: തിരുവനന്തപുരം അഞ്ചുതെങ്ങിൽ വള്ളം മറിഞ്ഞ് മൂന്ന് മത്സ്യത്തൊഴിലാളികൾ മരിച്ചു. വള്ളം അപകടത്തിൽപ്പെട്ടത് ആരും അറിഞ്ഞിരുന്നില്ല. അഞ്ചുതെങ്ങ് സ്വദേശികളായ അഗസ്റ്റിൻ, അലക്‌സ്, തങ്കച്ചൻ എന്നിവരാണ് മരണത്തിന് കീഴടങ്ങിയത്. ...\nതൃശ്ശൂര്: തൃശ്ശൂര് കടലില് പോയികാണാതായ വള്ളം തിരിച്ചെത്തി. ചേറ്റുവ ഹാര്‍ബറില് നിന്ന് കടലില് പോയ'തമ്പുരാന്' എന്ന വള്ളമാണ് തിരിച്ചെത്തിയത്. അതേസമയം വള്ളത്തില് ഉണ്ടായിരുന്ന ഒരു മത്സ്യത്തൊഴിലാളിയെ കാണാനില്ല. ...\nറിയാദ്: സൗദിയില് ഉല്ലാസ ബോട്ടിന് തീപിടിച്ചു. സൗദി അറേബ്യയുടെ വടക്കുകിഴക്കന് തീരദേശത്തിനടുത്തുള്ള കടലില് വെച്ചാണ് ഉല്ലാസ ബോട്ടിന് തീപിടിച്ചത്. സംഭവസമയം ബോട്ടിലുണ്ടാിരുന്ന നാല് ഇന്ത്യന് പൗരന്‍മാരെ സൗദി ...\nഹൈദരാബാദ്: ആന്ധ്രാപ്രദേശ് ഗോദാവരി നദിയില് ബോട്ട് മറിഞ്ഞ സംഭവത്തില് മരണസംഖ്യ 11 ആയി. കിഴക്കന് ഗോദാവരി ജില്ലയിലെ ദേവിപട്ടണത്താണ് സംഭവം. 11 ജീവനക്കാറുള്‍പ്പെടെ 61 പേരുമായി പോയ ...\nആലപ്പുഴ: വിനോദ സഞ്ചാര മേഖലയ്ക്ക് ഉണര്‍വേകാനായി ആലപ്പുഴയുടെ ഓളപ്പരപ്പിലേക്ക് ഇന്നുമുതല് 'ലക്ഷ്യ'യെത്തും. ജലഗതാഗത വകുപ്പ് പുതുതായി നിര്‍മ്മിച്ച അഞ്ച് ലക്ഷ്യ ബോട്ടുകള് ഇന്ന് മുതല് സര്‍വീസ് ആരംഭിക്കും. ...


മന്ത്രി ശിവന്‍കുട്ടിയുടെ രാജി : കെ.എസ്.യു മാര്‍ച്ചില് സംഘര്‍ഷം; പ്രവര്‍ത്തകര്‍ക്ക് നേരെ ജലപീരങ്കി പ്രയോഗിച്ച് പൊലീസ് - Padavaal\nതിരുവനന്തപുരം: നിയമസഭാ കയ്യാങ്കളി കേസില് മന്ത്രി ശിവന്‍കുട്ടിയുടെ രാജി ആവശ്യപ്പെട്ട് നിയമസഭയിലേക്ക് കെഎസ്.യു നടത്തിയ മാര്‍ച്ചില് സംഘര്‍ഷം. പ്രവര്‍ത്തകര്‍ക്കു നേരെ പോലീസ് ജലപീരങ്കി പ്രയോഗിച്ചു. കെ.എസ്.യു സംസ്ഥാന അധ്യക്ഷന് കെ.എം അഭിജിത് ഉള്‍പ്പെടെയുള്ളവരെ പൊലീസ് അറസ്റ്റ് ചെയ്തുനീക്കി. മാര്‍ച്ച് മുന് മുഖ്യമന്ത്രി ഉമ്മന് ചാണ്ടി ഉദ്ഘാടനം ചെയ്തു.\nശിവന്‍കുട്ടിയുടെ രാജി ആവശ്യപ്പെട്ടുള്ള പ്രതിപക്ഷ പ്രതിഷേധത്തില് നിയമസഭയും പ്രക്ഷുബ്ധമായി. ശക്തമായി പ്രതിഷേധിക്കുന്നതായി അറിയിച്ച പ്രതിപക്ഷം സഭ ബഹിഷ്‌കരിച്ചു. കേസില് സുപ്രീംകോടതി വിധിയെ മുഖ്യമന്ത്രി ചോദ്യം ചെയ്യുന്നുവെന്ന് പ്രതിപക്ഷ നേതാവ് വി.ഡി സതീശന് പറഞ്ഞു. വിധി ഒന്‍പതംഗ ബെഞ്ചിന് വിടണമെന്ന രീതിയിലാണ് മുഖ്യമന്ത്രി സംസാരിക്കുന്നത്. ക്രിമിനല് കുറ്റം പ്രസിഡന്റ് ചെയ്താലും വിചാരണ നേരിടണമെന്നും പ്രതിപക്ഷ നേതാവ് പറഞ്ഞു.\nഎംഎല്‍എയ്ക്ക് കൊമ്പുണ്ടോയെന്നും അദ്ദേഹം ചോദിച്ചു. പൊതുമുതല് നശിപ്പിച്ച കുറ്റമാണ്, കേസ് പാര്‍ട്ടി നടത്തണം. സര്‍ക്കാര് പണം ചിലവാക്കരുതെന്നും അദ്ദേഹം കൂട്ടിച്ചേര്‍ത്തു. കേരള കോണ്‍ഗ്രസിനെതിരെയും പ്രതിപക്ഷ നേതാവ് രംഗത്തെത്തി. ഈ മന്ത്രിസഭയില് ഇരിക്കാന് കേരള കോണ്‍ഗ്രസിന് നാണമുണ്ടോയെന്ന് ചോദിച്ചു. മാണിയെ കടന്നാക്രമിച്ചുള്ള വി.എസിന്റെ പ്രസംഗവും അദ്ദേഹം വായിച്ചു.


നാട്ടിലെത്തണം; ട്രോളിക്ക് സ്‍കൂട്ടര് എഞ്ചിന് ഘടിപ്പിച്ച് 1200 കിമീ താണ്ടി തൊഴിലാളികള്! | Three workers fit scooter engine toacart for Reach home 1200 Kms away\nChandauli, First Published 29, Mar 2020, 4:04 PM\nബീഹാറികളായ മൂന്ന് തൊഴിലാളികള് ദില്ലിയില് നിന്നും സ്വന്തം നാട്ടിലെത്താല് സ്വീകരിച്ച ഒരു മാര്‍ഗ്ഗമാണ് ഇപ്പോള് സോഷ്യല് മീഡിയയില് വൈറലാകുന്നത്\nകൊറോണ വൈറസ് പടരുന്നത് തടയാൻ 21 ദിവസത്തേക്ക് രാജ്യം അടച്ചിട്ടിരിക്കുകയാണ് കേന്ദ്ര സർക്കാർ. ബസുകൾ, ട്രെയിനുകൾ, വിമാനങ്ങൾ എന്നിവ പോലുള്ള പൊതുഗതാഗത സംവിധാനങ്ങളെല്ലാം ലോക്ക് ഡൗണിനെ തുടര്‍ന്ന് രാജ്യത്ത് റദ്ദാക്കി. പെട്ടെന്നുള്ള തീരുമാനത്തോടെ ആയിരക്കണക്കിന് ആളുകൾ പലയിടങ്ങളിലായി കുടുങ്ങി.\nദില്ലിയിലുള്ള ദൈനംദിന ജോലി നഷ്ടപ്പെട്ട ബീഹാർ, ഉത്തർപ്രദേശ് തുടങ്ങിയ സംസ്ഥാനങ്ങളിൽ നിന്നുള്ള കുടിയേറ്റ തൊഴിലാളികളെയാണ് ലോക്ക് ഡൗണ് ഏറ്റവും കൂടുതൽ ബാധിച്ചത്. പൊതുഗതാഗത സംവിധാനവും നിലച്ചതിനാൽ, കുടിയേറ്റ തൊഴിലാളികൾ നൂറും ആയിരവും കിലോമീറ്ററുകൾ അപ്പുറമുള്ള സ്വന്തം വീടുകളിൽ എത്തിച്ചേരാന് നടന്നു നീങ്ങുന്നത് അടുത്തിടെ പതിവു കാഴ്‍ചയാണ്.\nഎന്നാല് ബീഹാറികളായ മൂന്ന് തൊഴിലാളികള് ദില്ലിയില് നിന്നും സ്വന്തം നാട്ടിലെത്താല് സ്വീകരിച്ച ഒരു മാര്‍ഗ്ഗമാണ് ഇപ്പോള് സോഷ്യല് മീഡിയയില് വൈറലാകുന്നത്. സ്‌കൂട്ടർ എഞ്ചിൻ ഉപയോഗിച്ച് ഒരു ട്രോളിയെ താൽക്കാലിക വാഹനമാക്കി മാറ്റിയിരിക്കുകയാണ് ഇവര്. സ്‍കൂട്ടറിന്റെ എൻജിൻ ഘടിപ്പിച്ച് 'ട്രോളി'യിൽ ദില്ലിയിൽ നിന്നും ബിഹാറിലെ മധുബാനി വരെ ഏകദേശം 1200 കിലോമീറ്ററാണ് ഇവർ സഞ്ചരിക്കാൻ ശ്രമിച്ചത്.\nവടക്കേ ഇന്ത്യയിൽ കാണുന്ന തരത്തിലുള്ള എൻജിൻ ഘടിപ്പിച്ച സൈക്കിൾ ട്രോളിയാണ് ഇവർ ഇതിനായി ഉപയോഗിച്ചത്. എന്നാല് ഉത്തർപ്രദേശിൽ വച്ച് ഇവരെ പൊലീസ് തടഞ്ഞു. അപ്പോഴേക്കും ഇവര് 800 കിലോമീറ്ററോളം ഇങ്ങനെ സഞ്ചരിച്ച് കഴിഞ്ഞിരുന്നു. ദില്ലിയിൽ നിന്നും ഏകദേശം 800 കിലോമീറ്റർ അകലെയുള്ള ചാൻദൗലി ജില്ലയിൽ വച്ചാണ് ഇവരെ പൊലീസ് തടഞ്ഞത്. തുടര്‍ന്ന് പൊലീസ് പകർത്തിയ വീഡിയോയാണ് ഇപ്പോള് സോഷ്യല് മീഡിയയില് വൈറലാകുന്നത്.\nമൂവരുടെയും കഥ കേട്ട് പൊലീസ് ഞെട്ടി. തങ്ങളുടെ കൈവശമുണ്ടായിരുന്ന പണമെല്ലാം തീർന്നെന്നും നാട്ടിലെത്താൻ വേറെ മാർഗ്ഗങ്ങളൊന്നും ഇല്ലാത്തതുകൊണ്ടുമാണ് ഇങ്ങനൊരു ഉദ്യമത്തിന് മുതിർന്നതെന്നും ഇവര് പറഞ്ഞു. ഷിഫ്റ്റ് അടിസ്ഥാനത്തിലാണ് വാഹനമോടിക്കുന്നതെന്നും ഇവര് പറഞ്ഞു.\nചാൻദൗലിയില് നിന്നും ഏകദേശം 350 ൽ അധികം കിലോമീറ്റർ വീണ്ടും സഞ്ചരിച്ചാൽ മാത്രമേ ഇവരുടെ സ്വദേശത്ത് എത്താൻ സാധിക്കുകയുള്ളൂ. അതോടെ ഇവരുടെ ആരോഗ്യനില അന്വേഷിച്ച പൊലീസ് ആവശ്യത്ത് ഭക്ഷണവും വെള്ളവുമുണ്ടോ എന്ന് ചോദിക്കുന്നതും വിഡിയോയിൽ കാണാം. വിശ്രമിക്കാൻ ആഗ്രഹിക്കുന്നുണ്ടോ എന്ന് ചോദിച്ച പൊലീസുകാരോട് യാത്ര തുടരാന് അനുവദിക്കണം എന്നായിരുന്നു ഇവരുടെ അഭ്യര്‍ത്ഥന. തുടർന്ന് ഭക്ഷണം നൽകി, മെഡിക്കൽ ടീമുകള് പരിശോധിച്ച ശേഷം ഇവരെ യാത്ര തുടരാൻ പൊലീസ് അനുവദിച്ചു എന്നാണ് റിപ്പോര്‍ട്ടുകള്.\nLast Updated 29, Mar 2020, 4:04 PM\ntrolley scooter engine


കളഞ്ഞുകിട്ടിയ ഒരു ലക്ഷം രൂപ തിരികെയേൽപ്പിച്ചു സമൂഹത്തിനു മാതൃകയായി | kanjirappallyNEWS.com\nകളഞ്ഞുകിട്ടിയ ഒരു ലക്ഷം രൂപ തിരികെയേൽപ്പിച്ചു സോമൻ സമൂഹത്തിനു മാതൃകയായി\nമണിമല : കൂലിപ്പണിയെടുത്തു കുടുംബം പുലർത്തുന്ന മണിമല ഏറത്തുവടകര താന്നിക്കൽ വീട്ടിൽ പി.കെ സോമന് ഒരു ലക്ഷം രൂപയെന്നത് വളരെ വലിയ ഒരു തുകയായിരുന്നു. എങ്കിലും വഴിയിൽ കിടന്ന് ഒരു ലക്ഷം രൂപയുടെ പൊതി കിട്ടിയപ്പോൾ, സോമൻ ആദ്യം ചിന്തിച്ചത് അത് നഷ്ട്ടപെട്ടയാളുടെ വേദനയാണ്. ഒട്ടും മടിക്കാതെ സോമൻ ആ പണം അടുത്തുള്ള പോലീസ് സ്റ്റേഷൻ വഴി നഷ്ട്ടപെട്ടയാളെ കണ്ടുപിടിച്ചു തിരികെയേൽപ്പിക്കുകയായിരുന്നു.\nഇന്നലെ മണിമല മാർ ബേസിൽ ചർച്ചിന്‍റെ സമീപത്തു നിന്നുമാണ് മണിമല ഏറത്തുവടകര താന്നിക്കൽ വീട്ടിൽ പി.കെ. സോമന് പണം കളഞ്ഞു ലഭിച്ചത്. പണം ലഭിച്ച വിവരം സോമൻ, പഞ്ചായത്തംഗം പ്രകാശ് പള്ളത്തുപാറയെ അറിയിച്ചു. തുടർന്ന് ഇരുവരും പോലീസ് സ്റ്റേഷനിലെത്തി എഎസ്‌ഐ റോബിയോട് വിവരം പറഞ്ഞു. സ്റ്റേഷൻ ഹൗസ് ഓഫീസർ ഷാജു ജോസ് തുക ഏറ്റുവാങ്ങി ബുക്കിൽ രേഖപ്പെടുത്തി. തുടർന്ന് ആരുടെയെങ്കിലും പണം നഷ്‌ടപ്പെട്ടിട്ടുണ്ടെങ്കിൽ അറിയിക്കണമെന്ന് സോഷ്യൽ മീഡിയകളിലും ടൗണിലും അറിയിച്ചു.\nമണിമല സെന്‍റ് ബേസിൽ പള്ളിയിൽ മനഃസമ്മതത്തിനു എത്തിയ കൊല്ലമുള ചെരിവുപുറത്ത് ഷാബുവിന്‍റെ പണമാണ് നഷ്ടപ്പെട്ടത്. വെച്ചൂച്ചിറയിലെ സുഹൃത്തിൽ നിന്നു കടമായി ബാങ്കിലൂടെ വാങ്ങിയതായിരുന്നു ഒരു ലക്ഷം രൂപ. മറ്റൊരു സുഹൃത്തിൽ നിന്നു വാങ്ങിയ കടം തിരികെ നൽകാൻ വേണ്ടി വാങ്ങിയതായിരുന്നു ഈ തുകയെന്ന് ഷാബു പറഞ്ഞു. പണം സ്റ്റേഷനിൽ കിട്ടിയിട്ടുണ്ടെന്ന് അറിഞ്ഞ് ഷാബുഎത്തിയപ്പോൾ പോലീസ് സോമനെയും വിളിച്ചു വരുത്തി പോലീസിന്‍റെ സാന്നിധ്യത്തിൽ പണം കൈമാറി. സോമന്‍റെ സത്യസന്ധതയെ മണിമല പോലീസും ഷാബുവും അഭിനന്ദിച്ചു.


മഞ്ചേശ്വരം ഉപ തെരഞ്ഞെടുപ്പ്: വോട്ടർപട്ടിക പുതുക്കാൻ അവസരം - True News Malayalam\nHome / Unlabelled / മഞ്ചേശ്വരം ഉപ തെരഞ്ഞെടുപ്പ്: വോട്ടർപട്ടിക പുതുക്കാൻ അവസരം\nമഞ്ചേശ്വരം ഉപ തെരഞ്ഞെടുപ്പ്: വോട്ടർപട്ടിക പുതുക്കാൻ അവസരം\ntruenewsmalayalam.com August 03, 2019\nകാസര്‍കോട് (www.truenewsmalayalam.com3Aug 2019) : അടുത്ത നിയമസഭാ തെരഞ്ഞെടുപ്പിന്റെയും മഞ്ചേശ്വരം ഉപതെരഞ്ഞെടുപ്പിന്റെയും മുന്നോടിയായി വോട്ടര് പട്ടിക കുറ്റമറ്റതാക്കുന്നതിനുള്ള നടപടികള് തെരഞ്ഞെടുപ്പ് കമ്മീഷന് ആരംഭിച്ചു. ഇതിന്റെ ആദ്യപടിയായി ജില്ലയിലെ രാഷ്ട്രീയ പാര്‍ട്ടി പ്രതിനിധികളുടെ യോഗം കളക്ടറേറ്റ് മിനി കോണ്‍ഫറന്‍സ് ഹാളില് ജില്ലാ കളക്ടര് ഡോ. ഡി. സജിത് ബാബുവിന്റെ അദ്ധ്യക്ഷതയില് ചേര്‍ന്നു. മഞ്ചേശ്വരം ഉപതെരഞ്ഞെടുപ്പിന്റെ പശ്ചാതലത്തില് മണ്ഡലത്തിലെ വോട്ടര് പട്ടികയും ബൂത്തുകളും ക്രമീകരിക്കുന്നതിനാണ് പ്രഥമ പരിഗണന. മണ്ഡലത്തിലെ ചില ബൂത്തുകള് സംബന്ധിച്ച പരാതികള് പരിശോധിക്കും. ലൊക്കേഷന് മാറാതെ ബൂത്തുകള് സൗകര്യപ്രദമായ കെട്ടിടത്തിലേക്ക് മാറ്റുന്നതിന് ആഗസ്റ്റ് 10നകം അപേക്ഷ നല്‍കണം. ലൊക്കേഷന് മാറ്റണമെങ്കില് ആഗസ്റ്റ് 15 നകം അപേക്ഷ നല്‍കണം. നിലവിലുള്ള നിയമങ്ങള്‍ക്ക് വിധേയമായി ഇതു സംബന്ധിച്ച് തീരുമാനമെടുക്കും. തൊട്ടടുത്ത് പോളിങ് ബൂത്തണ്ടായിട്ടും ചില വോട്ടര്‍മാര്‍ക്ക് അകലെയുള്ള ബൂത്തുകളിലാണ് വോട്ടുള്ളതെന്ന പരാതി പരിശോധിച്ച് തീരുമാനമെടുക്കും. വോട്ടര്‍മാരുടെ ഒന്നിച്ചുള്ള ബൂത്തു മാറ്റം അനുവദിക്കില്ല.\nബി.എല്.ഒ മാര് രാഷ്ട്രീയ പ്രേരിതമായി പ്രവര്‍ത്തിച്ചാല് കര്‍ശന നടപടിയുണ്ടാവും. വോട്ടര് പട്ടികയില് പേരുകള് കൂട്ടിച്ചേര്‍ക്കുന്നതിനും ഒഴിവാക്കുന്നതിനും നിശ്ചിത മാതൃകയില് അപേക്ഷ ലഭിച്ചാല് കമ്മീഷന്റെ സമയക്രമം പാലിച്ച് ഹിയറിങ്ങ് നടത്തിയ ശേഷമേ തീരുമാനമെടുക്കാവൂ. ബഎല്‍ഒമാര് എല്ലാ പാര്‍ട്ടികളുടെയും ബൂത്ത് ലെവല് ഏജന്റുമാരെയും വിവരങ്ങള് അറിയിക്കണം. വോട്ടര് പട്ടികയിലെ ഇരട്ടിപ്പ് ഒഴിവാക്കാനും അര്‍ഹരായ വോട്ടര്‍മാരെ ഉള്‍പ്പെടുത്തുന്നതിനും അനര്‍ഹരെ ഒഴിവാക്കുന്നതിനും നടപടികള് സ്വീകരിക്കും. ഇതിന് എല്ലാ രാഷ്ട്രീയ പാര്‍ട്ടികളുടെയും പൊതുജനങ്ങളുടെയും സഹകരണം വേണമെന്ന് ജില്ലാ കളക്ടര് ആവശ്യപ്പെട്ടു. ഓഗസ്റ്റ് 31 വരെ ഇലക്‌റ്റേഴ്‌സ് വെരിഫിക്കേഷന് പ്രോഗ്രാം (ഇ.വി.പി) ക്യാമ്പയിന് നടത്തും. വോട്ടര്‍മാര് വോട്ടര് പട്ടികയില് തങ്ങളുടെ പേരുണ്ടോയെന്ന് പരിശോധിച്ച് ഉറപ്പു വരുത്തണം. മുമ്പ് വോട്ട് ചെയ്തിട്ടുണ്ടെങ്കിലും സാങ്കേതിക കാരണങ്ങളാലോ, മറ്റു വിധേനയോ വോട്ടര് പട്ടികയില് നിന്ന് പേര് ഒഴിവാകാന് സാധ്യതയുണ്ട്. അന്തിമ വോട്ടര് പട്ടിക പ്രസിദ്ധീകരിക്കുന്നതിന് മുമ്പ് സുതാര്യമായി വോട്ടര് പട്ടികയില് പേര് ചേര്‍ക്കുന്നതിന് ധാരാളം അവസരങ്ങളുണ്ട്. വോട്ടര്‍മാര് ഇത് പ്രയോജനപ്പെടുത്തണം. 18 വയസ്സു പൂര്‍ത്തിയായ ആളുകളെ വോട്ടര് പട്ടികയില് ചേര്‍ക്കുന്നതിനും മരണപ്പെട്ടവരെ ഒഴിവാക്കുന്നതിനും രാഷ്ട്രീയ പാര്‍ട്ടികള് പ്രാധാന്യം നല്‍കണം.\nസെപ്തംബര് ഒന്ന് മുതല് 30 വരെ ബിഎല്‍ഒമാര് വീടുകളിലെത്തി വോട്ടര്‍മാരുടെ വിവരങ്ങള് പരിശോധിക്കും. സെപ്തംബര് 15ന് സംയോജിത കരടു വോട്ടര് പട്ടിക പ്രസിദ്ധീകരിക്കും. നവംബര് 30 വരെ പരാതികളും അവകാശവാദങ്ങളും ഉന്നയിക്കാം. ഡിസംബര് 15നകം പരാതികള് തീര്‍പ്പാക്കും. 2020 ജനുവരി ഒന്നിനും 15നും ഇടയില് വോട്ടര് പട്ടിക പ്രസിദ്ധീകരിക്കും. യോഗത്തില് ഇലക്ഷന് ഡെപ്യൂട്ടി കളക്ടര് എ കെ രമേന്ദ്രന്, ജൂനിയര് സൂപ്രണ്ട് എസ് ഗോവിന്ദന്, രാഷ്ട്രീയ പാര്‍ട്ടി പ്രതിനിധികള് തുടങ്ങിയവര് പങ്കെടുത്തു


വിഴിഞ്ഞം അന്താരാഷ്ട്ര തുറമുഖം : സമരം തുടരുന്നു; സ്തംഭിച്ചിട്ട് 23 ദിവസം | 23Oct2020\n• വിഴിഞ്ഞം അന്താരാഷ്ട്ര തുറമുഖത്തെ തലക്കോട് ബൈപ്പാസുമായി ബന്ധിപ്പിക്കുന്ന ജിയോ ടെക്‌സ്‌റ്റൈൽ റോഡിന്റെ നിർമാണം പാതിവഴിയിലായപ്പോൾ\nകോവളം : മത്സ്യത്തൊഴിലാളികൾ നടത്തുന്ന രാപകൽ സമരത്തെത്തുടർന്ന് വിഴിഞ്ഞം അന്താരാഷ്ട്ര തുറമുഖത്തിന്റെ നിർമാണം നിലച്ചിട്ട് 23 ദിവസം പിന്നിട്ടു. പുലിമുട്ടിന്റെ നിർമാണപ്രവർത്തനങ്ങളും പൂർണമായും തടസ്സപ്പെട്ടു.\n100 കോടിയുടെ നഷ്ടമുണ്ടായെന്ന് തുറമുഖ കമ്പനി അധികൃതർ പറഞ്ഞു. ആവശ്യങ്ങൾ പരിഹരിക്കുന്നതു വരെ സമരം തുടരുമെന്ന് ഇടവക അധികൃതരും പറഞ്ഞു.\nപുലിമുട്ടിന്റെ നിർമാണം ഒരു കിലോമീറ്ററെങ്കിലും പൂർത്തിയാക്കാനുള്ള അനുകൂല കാലാവസ്ഥയാണ് ഇപ്പോഴുള്ളത്. സമരം കാരണം ദിവസങ്ങൾ നഷ്ടമായെന്ന് കമ്പനി അധികൃതർ പറഞ്ഞു. തുറമുഖത്തെയും തലക്കോട് ബൈപ്പാസിനെയും തമ്മിൽ ബന്ധിപ്പിച്ച് നിർമിക്കുന്ന ജിയോ ടെക്‌സ്‌റ്റൈൽ റോഡിന്റെ നിർമാണവും തടസ്സപ്പെട്ടു.\nകണ്ടെയ്‌നർ ലോറികൾ തുറമുഖത്ത് കടന്നുവരുന്നതിനാണ് ആധുനിക സംവിധാനമുപയോഗിച്ച് ജിയോ ടെക്‌സ്‌റ്റൈൽ റോഡ് നിർമിക്കുന്നത്. സമരം ഒത്തുതീർക്കുന്നതിന് കഴിഞ്ഞയാഴ്ച വിഴിഞ്ഞം ഇൻസ്‌പെക്‌ഷൻ ബംഗ്ലാവിൽ തുറമുഖ സെക്രട്ടറി സഞ്ജയ് കൗളിന്റെ നേതൃത്വത്തിൽ ഇടവക വികാരിയുൾപ്പെട്ട അംഗങ്ങളുടെ യോഗം വിളിച്ചുകൂട്ടിയിരുന്നു. ജില്ലാ കളക്ടറും വിസിൽ, തുറമുഖ കമ്പനി അധികൃതർ എന്നിവർ പങ്കെടുത്ത ചർച്ച തീരുമാനമാകാതെ പിരിഞ്ഞു.\nപദ്ധതി പ്രദേശത്ത് എത്തിച്ചിരുന്ന കല്ലുകളുടെ വരവ് പൂർണമായി നിലച്ചു. സമരക്കാർ വഴിതടഞ്ഞ് വള്ളങ്ങൾ നിരത്തിയതോടെ കല്ലുകളുമായെത്തിയ ട്രക്കുകൾ വഴിയിലായി. സമരവേദിക്കടുത്ത് കല്ല് നിറച്ച നാലു ട്രക്കുകളാണ് നിർത്തിയിട്ടിരിക്കുന്നത്. ഇവ വിട്ടുനൽകണമെന്നാവശ്യപ്പെട്ട് ട്രക്കുടമകൾ വിഴിഞ്ഞം പോലീസിന് പരാതി നൽകി.


BJP is not responsible if Madhyapradesh Congress govt falls says Chauhan | ഇനി മധ്യപ്രദേശ്! ബിജെപി പണി തുടങ്ങി? സര്‍ക്കാര് താഴെ വീണാല് ഉത്തരവാദിയല്ലെന്ന് ചൗഹാന് - Malayalam Oneindia\n18 min ago ഇടുക്കിയില് ഞെട്ടി ജോസ് കെ മാണി; 300ഓളം പ്രവര്‍ത്തകര് കോണ്‍ഗ്രസിലേക്ക്, ജനപ്രതിനിധി രാജിവെച്ചു\nPublished: July 24 2019, 12:26 [IST]\nഭോപ്പാല്: കര്‍ണാടകത്തിലും ഗോവയിലും ബിജെപി നടത്തിയ അട്ടിമറിയില് വിറച്ച് നില്‍ക്കുകയാണ് കോണ്‍ഗ്രസ് നേതൃത്വം. ഗോവയില് 10 എംഎല്‍എമാരെ മറുകണ്ടം ചാടിച്ച ബിജെപി 14 മാസത്തിനിപ്പുറം കര്‍ണാടകത്തിലും ഭരണം പിടിച്ചെടുത്തിരിക്കുകയാണ്. ചൊവ്വാഴ്ച വൈകീട്ട് നടന്ന വിശ്വാസ വോട്ടെടുപ്പില് കോണ്‍ഗ്രസ്-ജെഡിഎസ് സഖ്യസര്‍ക്കാര് അമ്പേ പരാജയപ്പെടുകയായിരുന്നു. കര്‍ണാടകവും കൈപ്പിടിയില് ആക്കിയതോടെ ഇനി ബിജെപിയുടെ ലക്ഷ്യം മധ്യപ്രദേശ് ആകുമെന്നാണ് കണക്കാക്കപ്പെടുന്നത്.\nനേരിയ ഭൂരിപക്ഷത്തില് കോണ്‍ഗ്രസ് ഭരിക്കുന്ന സംസ്ഥാനമാണ് മധ്യപ്രദേശ്. ബിജെപി ഇവിടെ ഓപ്പറേഷന് താമര പുറത്തെടുക്കുമോയെന്ന ആശങ്ക കോണ്‍ഗ്രസ് നേതൃത്വത്തിനും ഉണ്ട്. മധ്യപ്രദേശിലും കോണ്‍ഗ്രസിനെ പുറത്താക്കുമെന്ന സൂചനയാണ് ഇപ്പോള് ബിജെപി മുന് മുഖ്യമന്ത്രി ശിവരാജ് സിംഗ് ചൗഹാനും നല്‍കിയിരിക്കുന്നത്.\nലോക്സഭ തിരഞ്ഞെടുപ്പിലെ കൂറ്റന് വിജയത്തിന് പിന്നാലെ കോണ്‍ഗ്രസ് ഭരിക്കുന്ന സംസ്ഥാനങ്ങളില് ഭരണം പിടിക്കാനുള്ള കൊണ്ടുപിടിച്ചുള്ള ശ്രമങ്ങളാണ് ബിജെപി നടത്തുന്നത്. താമര വിരിഞ്ഞ ആദ്യ ദക്ഷിണേന്ത്യന് സംസ്ഥാനമായ കര്‍ണാടകയായിരുന്നു ബിജെപി ആദ്യം തിരഞ്ഞെടുത്തത്. കൃത്യമായ ഓപ്പറേഷന് താമരയിലൂടെ ബിജെപി 15 ഭരണ കക്ഷി എംഎല്‍എമാരെ അടര്‍ത്തി. 14 മാസം നീണ്ട് നിന്ന കോണ്‍ഗ്രസ്-ജെഡിഎസ് സഖ്യഭരണത്തിന് അവസാനം കുറിക്കുകയും ചെയ്തു.\nകര്‍ണാടകയ്ക്കും ഗോവയ്ക്കും പിന്നാലെ\nഅതിനിടയില് ഗോവയിലും ബിജെപി അട്ടിമറി നീക്കം നടത്തി. സംസ്ഥാനത്ത് ഇതുവരെ കോണ്‍ഗ്രസ് ആയിരുന്നു ഏറ്റവും വലിയ ഒറ്റകക്ഷി. എന്നാല് 15 ല് എംഎല്‍എമാരില് പത്ത് പേരും ബിജെപിയില് ചേര്‍ന്നു. ഇതോടെ കോണ്‍ഗ്രസ് അംഗബലം ഇവിടെയും ശോഷിച്ചു. ഇനി ബിജെപിയുടെ ലക്ഷ്യം മധ്യപ്രദേശാകുമെന്നാണ് കണക്കാക്കപ്പെടുന്നത്. ഇവിടെ കോണ്‍ഗ്രസിന് ശക്തമായ ഭൂരിപക്ഷമില്ലെന്നത് തന്നെയാണ് ബിജെപിയുടെ നീക്കങ്ങള്‍ക്ക് ആക്കം കൂട്ടുന്നതും.\nപതിനഞ്ച് വര്‍ഷത്തെ ബിജെപി ഭരണം അവസാനിപ്പിച്ചാണ് മധ്യപ്രദേശില് കോണ്‍ഗ്രസ് ഇത്തവണ ഭരണം സ്വന്തമാക്കിയത്. കപ്പിനും ചുണ്ടിനും ഇടയിലെന്ന പോലെയാണ് ഭരണം ശിവരാജ് സിംഗ് ചൗഹാനില് നിന്ന് കമല് നാഥിലേക്ക് എത്തിയത്. 230 സീറ്റുകളിലേക്ക് നടന്ന മത്സരത്തില് ബിജെപിയോ കോണ്‍ഗ്രസോ കേവല ഭൂരിപക്ഷമായ 116 കടന്നില്ല. കോണ്‍ഗ്രസ് 114ും ബിജെപി 109ും സീറ്റുകള് നേടി.2ബിഎസ്പി. ഒരു എസ്പി,4സ്വതന്ത്രര് എന്നിവരുടെ പിന്തുണയോടെ കോണ്‍ഗ്രസ് അധികാരം പിടിക്കുകയായിരുന്നു\nഇനി ഏഴ് അംഗങ്ങളുടെ കൂടി പിന്തുണ ലഭിച്ചാല് ബിജെപിക്ക് ഇവിടെ അധികാരത്തില് ഏറാം. സര്‍ക്കാരിനെ അസ്ഥിരപ്പെടുത്താനുള്ള ശ്രമങ്ങള് നേരത്തേ ബിജെപി നടത്തിയത് കൊണ്ട് തന്നെ കര്‍ണാടക സംഭവത്തോട് കൂടി ഇനി ബിജെപിയുടെ ശ്രമങ്ങള് തീവ്രമായിരിക്കുമെന്നാണ് കോണ്‍ഗ്രസ് ക്യാമ്പില് ഉയരുന്ന ആശങ്ക. ബിജെപിയെ കരുതിയിരിക്കണമെന്ന് സഖ്യകക്ഷി എംഎല്‍എമാര് ഉള്‍പ്പെടെയുള്ളവര്‍ക്ക് മുഖ്യമന്ത്രി കമല്‍നാഥ് നിര്‍ദ്ദേശം നല്‍കിയിട്ടുണ്ട്.\nഅതേസമയം മധ്യപ്രദേശില് സര്‍ക്കാര് താഴെ വീണാല് അതിന് ബിജെപി ഉത്തരവാദിയല്ലെന്ന് മുന് മുഖ്യമന്ത്രി ശിവരാജ് സിംഗ് ചാഹാന് പറഞ്ഞു. കോണ്‍ഗ്രസിനുള്ളില് ആഭ്യന്തര തര്‍ക്കം രൂക്ഷമാണ്. എസ്പിയും ബിഎസ്പിയുമായും കോണ്‍ഗ്രസ് സ്വര ചേര്‍ച്ചയില് അല്ല.കര്‍ണാടകത്തിലെ കോണ്‍ഗ്രസ്-ജെഡിഎസ് സഖ്യത്തിന്‍റെ വിധി കമല്‍നാഥ് സര്‍ക്കാരിനും വന്നാല് ബിജെപിക്ക് അതില് ഉത്തരവാദിത്തം ഉണ്ടാകില്ല, ചാഹാന് പറഞ്ഞു.\nഅതേസമയം ശിവരാജ് സിംഗ് ചൗഹാന് മറുപടിയുമായി കോണ്‍ഗ്രസ് നേതാവും മന്ത്രിയുമായ ജിതു പട്വാരി രംഗത്തെത്തി. കമല്‍നാഥ് സര്‍ക്കാരിനെ ആര്‍ക്കും തൊടാന് പോലും കഴിയില്ലെന്ന് പട്വാരി പറഞ്ഞു. ഗുജറാത്തോ കര്‍ണാടകയോ ഗോവയോ ആകട്ടെ ബിജെപി ഇവിടെ ജനാധിപത്യത്തെ കശാപ്പ് ചെയ്യുകയാണെന്ന് പട്വാരി കുറ്റപ്പെടുത്തി. എംഎല്‍എമാരെ കൂട്ടത്തോടെ വിലയ്ക്ക് വാങ്ങാമെന്ന് മോദി സര്‍ക്കാര് കാണിച്ച് തന്നുവെന്നും പട്വാരി കുറ്റപ്പെടുത്തി\nഏഴ് ജന്‍മം ജനിക്കണം\nബിജെപി ഇതര സര്‍ക്കാരിനെ അസ്ഥിരപ്പെടുത്തുകയെന്ന ബിജെപിയുടെ രീതിയായി മാറിയിരിക്കുകയാണ്. എന്നാല് ബിജെപി ഏഴ് ജന്‍മം ജനിച്ചാലും കമല്‍നാഥ് സര്‍ക്കാരിന് താഴെയിറക്കാന് ആകുമെന്ന് സ്വപ്നം കാണേണ്ടതില്ല. മധ്യപ്രദേശ് ഭരിക്കുന്നത് കുമാരസ്വാമിയല്ലെന്നും പട്വാരി പറഞ്ഞു. കര്‍ണാടകത്തിലെ സഖ്യസര്‍ക്കാര് വീണ ദിവസം ഇന്ത്യന് രാഷ്ട്രീയ ചിത്രത്തിലെ കറുത്ത ദിനമായി ഓര്‍മ്മിക്കപ്പെടുമെന്ന് എംഎല് കുനാല് ചൗധരി പ്രതികരിച്ചു. കര്‍ണാടക സംഭവത്തോടെ ബിജെപിയെ തുറന്ന് കാട്ടാനായെന്നും അദ്ദേഹം പറഞ്ഞു.\nkamal nath bjp congress madhyapradesh karnataka malayalam news കമല്‍നാഥ് ബിജെപി കോണ്‍ഗ്രസ് മധ്യപ്രദേശ് കര്‍ണാടക മലയാളം\nBJP is not responsible if Madhyapradesh Congress govt falls says Chauhan\nStory first published: Wednesday, July 24, 2019, 12:26 [IST]


ശിവരാത്രി മാഹാത്മ്യം - ശിവരാത്രി ഐതിഹ്യം , വ്രതാനുഷ്ഠാനംKeralafamily | The lifestyle portal\nശിവരാത്രി മാഹാത്മ്യം - ശിവരാത്രി ഐതിഹ്യം , വ്രതാനുഷ്ഠാനം\nMonday 12 February 2018 02:46:33 PM\nഹൈന്ദവരുടെ ആഘോഷമായ ശിവരാത്രി കുംഭമാസത്തിലെ കൃഷ്ണപക്ഷത്തിലെ പതിമൂന്നാം രാത്രിയും പതിനാലാം പകലുമാണ് ശിവരാത്രി ആഘോഷിക്കുന്നത്. ശിവരാത്രി വ്രതം അനുഷ്ഠിക്കുന്നതു മൂലം ഒരു വ്യക്തിയുടെ സകലപാപങ്ങളും നശിക്കും എന്നാണ് വിശ്വാസം.\nപാലാഴി മഥനം നടത്തിയപ്പോള് ഉണ്ടായ കാളകൂട വിഷം ലോകരക്ഷാര്‍ത്ഥം ശ്രീ പരമേശ്വരന് പാനം ചെയ്തു. വിഷം ഉള്ളില് ചെന്ന് ഭഗവാന് ദോഷം വരാതിരിക്കാന് ദേവി അദ്ദേഹത്തിന്റെ കണ്ഠത്തില് മുറുക്കിപ്പിടിക്കുകയും, വായില് നിന്നും പുറത്തുപോകാതിരിക്കാന് ഭഗവാന് വിഷ്ണു വായ പൊത്തിപ്പിടിക്കുകയും ചെയ്തു. അങ്ങനെ വിഷം കണ്ഠത്തില് വയ്ക്കുകയും ചെയ്തു. വിഷം കഴുത്തില് ഉറച്ചതുകാരണം അവിടം നീലനിറമായി തീര്‍ന്നു. അതുകൊണ്ടാണ് ശ്രീ പരമേശ്വരന് നീലകണ്ഠന് എന്ന നാമധേയം ലഭിക്കുകയും ചെയ്തു.അന്നേ ദിവസം പാര്‍വതീദേവി ഭഗവാനുവേണ്ടി ഉറക്കമിളച്ചിരുന്ന് പ്രാര്‍ത്ഥിക്കുകയും ചെയ്തു.\nശിവപുരാണം കോടിരുദ്രസംഹിതയിലെ 37 മുതല് 40 വരെയുള്ള അദ്ധ്യായങ്ങളില് ശിവരാത്രി വ്രതത്തിന്റെ ആചരണത്തേക്കുറിച്ചും മഹിമയേക്കുറിച്ചും വിവരിച്ചിരിക്കുന്നു. ശിവപ്രീതികരവും ഭോഗമോക്ഷപ്രദവുമായ പത്ത് മുഖ്യശൈവവ്രതങ്ങളില് സര്‍വശ്രേഷ്ഠമായതാണു ശിവരാത്രിവ്രതം. സോമവാരവ്രതം, അഷ്ടമി വ്രതം, പ്രദോഷവ്രതം, ചതുര്‍ദ്ദശിവ്രതം, ആര്‍ദ്രാവ്രതം തുടങ്ങിയവയാണു മുഖ്യ ശൈവവ്രതങ്ങള്\nശിവരാത്രി നാളില് അതിരാവിലെ ഉണര്‍ന്ന് ശിവക്ഷേത്രദര്‍ശനം നടത്തുക. പൂര്‍ണ്ണ ഉപവാസം ഉത്തമം. അന്നേ ദിവസം പഞ്ചാക്ഷരീ മന്ത്രം, ശിവസഹസ്രനാമം,ശിവപുരാണപാരായണം എന്നിവ ഭക്തിപൂര്‍വ്വം ചൊല്ലാം. ഭഗവാന് കൂവളത്തില അര്‍ച്ചനയും കൂവളമാല സമര്‍പ്പിക്കുന്നതും ജലധാര നടത്തുന്നതും അത്യുത്തമമാണ്. രാത്രി പൂര്‍ണ്ണമായും ഉറക്കമിളച്ചാണ് ശിവരാത്രി വ്രതം അനുഷ്ഠിക്കേണ്ടത്.\nപഞ്ചാക്ഷരീമന്ത്രം ഓം നമശിവായ ഭക്തി പൂര്‍വ്വം ചൊല്ലാം.ശിവരാത്രി ദിനത്തില് ശിവക്ഷേത്രദര്‍ശനം നടത്തിയാല് അറിയാതെ ചെയ്ത പാപം പോലും നശിക്കുമെന്നാണ് വിശ്വാസം.\nRead more topics: shivarathri, Shivaratri vratam, Lord shiva,ശിവരാത്രി\nshivarathri vratham,History of shivaratri,When and Way of observing shivaratri


ഒരു തെരഞ്ഞെടുപ്പില് തോറ്റാല് കരഞ്ഞിരിക്കുന്നവരല്ല ഇടതുപക്ഷം; ജയ- പരാജയ കാരണങ്ങള് വിലയിരുത്തി മുന്നോട്ട് പോകും; കോടിയേരി - BIGNEWSLIVE | Latest Malayalam News\nഓരോ തെരഞ്ഞെടുപ്പിലേയും ജയ-പരാജയ കാര്യ കാരണങ്ങള് വിലയിരുത്തിക്കൊണ്ട് മുന്നോട് പോകുകയാണ് ഇടതുപക്ഷത്തിന്റെ ശൈലിയെന്നും ജയിച്ചാല് അമിതമായി ആഹ്ലാദിക്കുന്നവരുമല്ല തങ്ങളെന്നും അദ്ദേഹം പറഞ്ഞു.\nതിരുവനന്തപുരം: ഒരു തെരഞ്ഞെടുപ്പില് തോറ്റാല് കരഞ്ഞിരിക്കുന്നവരല്ല ഇടതുപക്ഷമെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഓരോ തെരഞ്ഞെടുപ്പിലേയും ജയ-പരാജയ കാര്യ കാരണങ്ങള് വിലയിരുത്തിക്കൊണ്ട് മുന്നോട് പോകുകയാണ് ഇടതുപക്ഷത്തിന്റെ ശൈലിയെന്നും ജയിച്ചാല് അമിതമായി ആഹ്ലാദിക്കുന്നവരുമല്ല തങ്ങളെന്നും അദ്ദേഹം പറഞ്ഞു.\nഇപ്പോഴത്തെ തിരിച്ചടിയുടെ ഗൗരവം മനസ്സിലാക്കി ഓരോ മേഖലയിലും തിരുത്തല് വരുത്തും. വസ്തുനിഷ്ടമായി തന്നെ പരിശോധനകള് നടത്തും. ബൂത്ത് തലത്തില് തന്നെ പരിശോധനകള് നടത്താനാണ് പാര്‍ട്ടിയുടെ തീരുമാനമെന്നും കോടിയേരി കൂട്ടിച്ചേര്‍ത്തു.\nഎസ്എഫ്ഐ വിദ്യാര്‍ത്ഥി ക്യാമ്പില് സംസാരിക്കുകയായിരുന്നു അദ്ദേഹം. നരേന്ദ്ര മോഡിയെ പുറത്താക്കാന് കോണ്‍ഗ്രസിന് കൂടുതല് സീറ്റുകള് ലഭിക്കണമെന്ന യുഡിഎഫ് പ്രചാരണം കേരളത്തിലെ ജനങ്ങളെ സ്വാധീനിച്ചു. ഇതാണ് യുഡിഎഫിന് അനുകൂലമായ തരംഗം സൃഷ്ടിക്കാന് കാരണമായത്. അതേസമയം ആര്‍എസ്എസിന് കടന്നുവരാന് സാധിക്കാത്ത ഒരു സംസ്ഥാനമായി കേരളം മാറിയതില് ഇടതുപക്ഷം അഭിമാനിക്കുന്നുവെന്നും കോടിയേരി പറഞ്ഞു.\nഎ പീതാംബരനെ പുറത്താക്കിയ നടപടി ശരിവയ്ക്കുന്നു; ടിപി വധക്കേസില് കുഞ്ഞനന്തനെ തെറ്റായി പ്രതി ചേര്‍ത്തത്; കൊടി സുനി പാര്‍ട്ടി അംഗമല്ലെന്നും കോടിയേരി\nജയരാജനെതിരെയുള്ള കുറ്റപത്രം രാഷ്ട്രീയ പ്രേരിതം; പിന്നില് ബിജെപി- കോണ്‍ഗ്രസ് ഗൂഢാലോചന; കോടിയേരി\nഹര്‍ത്താല് അവസാനത്തെ ആയുധമാണ്! നിയന്ത്രണം കൊണ്ടുവരാന് സിപിഎം തീരുമാനിച്ചിട്ടുണ്ട്; കോടിയേരി\nമഹാത്മാഗാന്ധിയെ പ്രതീകാത്മകമായി വെടിവെച്ച ഹിന്ദു മഹാസഭാ നടപടി നീചവും പ്രാകൃതവും! രാഷ്ട്രപിതാവിനെ അപമാനിച്ചവരെ രാജ്യദ്രോഹത്തിന് തുറങ്കലിലടക്കണം; കോടിയേരി\nവസ്ത്രധാരണം വ്യക്തിസ്വാതന്ത്ര്യം; മുസ്ലീം സ്ത്രീകളുടെ ഇഷ്ട വസ്ത്രം ധരിക്കാനുള്ള സ്വാതന്ത്ര്യത്തില് സര്‍ക്കാര് ഇടപെടരുത്; ബിജെപി\nആരോഗ്യ സമ്പുഷ്ടമായ പാവയ്ക്ക റോസ്റ്റ്\nബ്രസീലില് അണക്കെട്ട് തകര്‍ന്നു; 34 മരണം, നൂറുകണക്കിന് വീടുകളും വാഹനങ്ങളും ഒലിച്ചുപ്പോയി


ഐപിഎല് 2021: ആര്‍സിബിയുടെ ലക്ഷ്യം ക്വാളിഫയര് ബെര്‍ത്ത്; ആരാധകരെ തൃപ്തിപ്പെടുത്താന് ഹൈദരാബാദ് | IPL 2021 RCB vs SRH Preview\nഫൈനലിലേക്കുള്ള വഴിയില് ഒരു തോല്‍വി നേരിട്ടാലും വീണ്ടും അവസരമുണ്ടെന്ന സാധ്യത പ്രധാനം. തോറ്റ് തോറ്റ് പുറത്തായ ഹൈദരാബാദിന് (SRH) അവസാന മത്സരങ്ങില് ആശ്വാസജയം മാത്രമാണ് ലക്ഷ്യം.\nAbu Dhabi - United Arab Emirates, First Published Oct 6, 2021, 9:41 AM IST\nഅബുദാബി: ഐപിഎല്ലില് (IPL 2021) ഇന്ന് പ്ലേഓഫ് ഉറപ്പാക്കിയ റോയല് ചലഞ്ചേഴ്‌സ് ബാംഗ്ലൂരും (Royal Challengers Bangalore) അവസാന സ്ഥാനക്കാരായ സണ്‍റൈസേഴ്‌സ് ഹൈദരാബാദും (Sunrisers Hyderabad) നേര്‍ക്കുനേര്. അബുദാബിയില് രാത്രി 7.30നാണ് മത്സരം. ആദ്യം കിരീടം ലക്ഷ്യമിടുന്ന ബാംഗ്ലൂര് (RCB) കണ്ണുവയ്ക്കുന്നത് ക്വാളിഫയര് ബെര്‍ത്താണ്.\nഫൈനലിലേക്കുള്ള വഴിയില് ഒരു തോല്‍വി നേരിട്ടാലും വീണ്ടും അവസരമുണ്ടെന്ന സാധ്യത പ്രധാനം. തോറ്റ് തോറ്റ് പുറത്തായ ഹൈദരാബാദിന് (SRH) അവസാന മത്സരങ്ങില് ആശ്വാസജയം മാത്രമാണ് ലക്ഷ്യം. രണ്ടാം ഘട്ടത്തില് ആദ്യ രണ്ട് മത്സരങ്ങള് തോറ്റെങ്കിലും\nഹാട്രിക് ജയത്തോടെ പ്ലേഓഫിലെത്തിയ ആത്മവിശ്വാസം വിരാട് കോലിക്കും (Virat Kohli) കൂട്ടര്‍ക്കുമുണ്ട്.\nഹൈദരാബാദിനെയും വെള്ളിയാഴ്ച ഡല്‍ഹി കാപിറ്റല്‍സിനേയും തോല്‍പ്പിച്ചാല് ബാംഗ്ലൂരിന് ക്വാളിഫയറിലേക്ക് യോഗ്യത നേടാം. ഗ്ലെന് മാക്‌സ്‌വെല് മിന്നും ഫോമിലേക്കെത്തിയത് ബാംഗ്ലൂരിന്റെ ആത്മവിശ്വാസം വര്‍ധിപ്പിച്ചിട്ടുണ്ട്. തുടരെ മൂന്ന് അര്‍ധസെഞ്ച്വറികള് സ്വന്തമാക്കാന് മാക്‌സ്‌വെല്ലിനായിരുന്നു.\nനായകന് കോലിയും ദേവ്ദത്ത് പടിക്കലും മികച്ചതുടക്കം നല്‍കിയാല് കാര്യങ്ങള് കൂടുതല് എളുപ്പമാകും. സീസണില് രണ്ടേരണ്ട് ജയം മാത്രമുള്ള ഹൈദരാബാദിന് ആരാധകരെ തൃപ്തിപ്പെടുത്താന് തുടര്‍ജയത്തോടെ സീസണ് അവസാനിപ്പിക്കുകയാണ് ലക്ഷ്യം. എന്നാല് ഡേവിഡ് വാര്‍ണറെ പുറത്താക്കി നായകസ്ഥാനം നല്‍കിയ കെയ്ന് വില്യംസണിനും പ്രതീക്ഷ നിലനിര്‍ത്താനാവുന്നില്ല.\nജോണി ബെയ്ര്‍സ്റ്റോയുടെ അഭാവത്തില് ബാറ്റിങ് തന്നെയാണ് ഇപ്പോഴും ഹൈദരാബാദിന്റെ തലവേദന. പുതുമുഖങ്ങള്‍ക്ക് കൂടുതല് അവസരം നല്‍കാനും ടീം തയ്യാറായേക്കും. പരസ്പരമുള്ള പോരാട്ടത്തില് നേരിയ മുന്‍തൂക്കം ഹൈദരാബാദിനുണ്ട്. 18 മത്സരങ്ങളില് 10 തവണയും ജയിച്ചത് ഹൈദരാബാദ്.\nLast Updated Oct 6, 2021, 9:55 AM IST


ഹോക്കി ലോകകപ്പ്; ക്വാര്‍ട്ടറില് തോറ്റ് ഇന്ത്യ പുറത്ത്\nസെമിഫെെനലിൽ നിലവിലെ ചാമ്പ്യൻമാരായ ആസ്ത്രേലിയയെ ആണ് നെതർലാൻഡ് നേരിടുന്നത്\n13 Dec, 2018 at 04:13 PM\nലോകകപ്പ് ഹോക്കിയില് ഇന്ത്യ സെമി കാണാതെ പുറത്ത്. നെതര്‍ലന്‍ഡ്സിനോട് ഒന്നിനെതിരെ രണ്ട് ഗോളുകള്‍ക്കാണ് ഇന്ത്യ തോറ്റത്. ക്വാർട്ടർഫെെനലിൽ ലോക നാലാം സ്ഥാനക്കാരായ നെതർലാൻഡിനെതിരെ തുടക്കത്തിൽ ലീഡ് നേടിയെങ്കിലും, പിന്നീട് മത്സരം കെെവിട്ട് പോവുകയായിരുന്നു.\nഅറ്റാക്കിംഗ് മത്സരം പുറത്തെടുത്ത ഇരു ടീമുകളും തുല്യ നിലയിലുള്ള പോരാട്ടമാണ് കാഴ്ച്ച വെച്ചത്. കളിയുടെ 12ാം മിനിട്ടിൽ ലഭിച്ച പെനാൽട്ടി ആകാശ്ദീപ് സിംഗിലൂടെ ഗോളാക്കി മാറ്റി മികച്ച തുടക്കമിട്ട ഇന്ത്യക്ക് പക്ഷേ, നെതർലാൻ‍ഡിന്റെ തിയറി ബ്രിങ്ക്മാനിലൂടെ 15ാം മിനിറ്റിൽ തന്നെ മറുപടി ഗോൾ ലഭിച്ചു. തുടർന്ന് ഇരു ടീമുകളും കൃത്യമായ ഇടവേളകളിൽ ഗോളുകൾക്കായി ശ്രമിച്ചെങ്കിലും, ഫലം മാറി നിൽക്കുകയായിരുന്നു.\nമത്സരത്തിന്റെ അൻപതാം മിനിറ്റിൽ ലഭിച്ച പെനാൽട്ടി അവസരം ഗോളാക്കി മാറ്റിയ നെതർലാൻ‍ഡ് ലീഡ് ഉയർത്തി ഒടുവില് വിജയമുറപ്പിക്കുകയായിരുന്നു. അൽഫോൻസ് വീർഡനാണ് ഡച്ച് പടയുടെ വിജയ ഗോൾ നേടിയത്. അവസാന നിമിഷങ്ങളിൽ ഇന്ത്യ പൊരുതിയെങ്കിലും, പ്രതിരോധം ശക്തമാക്കിയ നെതർലാൻഡ് മുന്നേറ്റങ്ങളെ തടഞ്ഞിട്ടു. സെമിഫെെനലിൽ നിലവിലെ ചാമ്പ്യൻമാരായ ആസ്ത്രേലിയയെ ആണ് നെതർലാൻഡ് നേരിടുന്നത്.\nIndiaNetherlandsHockey World Cup 2018\nഅമേഠിയില് സ്മൃതി ഇറാനിയുടെ സഹായി വെടിയേറ്റു മരിച്ചു


Sat Jul 02 2022 02:20:58 GMT+0530 (India Standard Time)\nBY JSR18 Sep 2019 8:50 AM GMT\nJSR18 Sep 2019 8:50 AM GMT\nലണ്ടന്: യൂറോപ്യന് ഫുട്‌ബോളില് ഇന്ന് തീപ്പാറും പോരാട്ടങ്ങള്. ഫുട്‌ബോള് ആരാധകര്‍ക്ക് സ്വപ്‌ന വിരുന്നൊരുക്കുന്ന പോരാട്ടങ്ങളാണ് യൂറോപ്പില് ഇന്നരങ്ങേറുക. ചാംപ്യന്‍സ് ലീഗിലെ ഗ്രൂപ്പ് ഘട്ടത്തിലെ ആദ്യ മല്‍സരത്തില് യുവന്റസ്, അത്‌ലറ്റിക്കോ മാഡ്രിഡ്, മാഞ്ചസ്റ്റര് സിറ്റി, ബയേണ് മ്യൂണിക്ക് എന്നിവര് ഇന്നിറങ്ങും. ഇറ്റാലിയന് ക്ലബ്ബ് യുവന്റസിന്റെ എതിരാളികള് സ്പാനിഷ് ക്ലബ്ബ് അത്‌ലറ്റിക്കോ മാഡ്രിഡാണ്. രണ്ട് ലീഗിലും യുവന്റസും മാഡ്രിഡും തകര്‍പ്പന് ഫോമിലാണ്. മല്‍സരത്തില് യുവന്റസിനാണ് മുന്‍തൂക്കം. മല്‍സരം രാത്രി 12.30നാണ്.\nഉക്രെയ്ന് ക്ലബ്ബായ ഷക്കത്തര് ഡൊനെറ്റസ്‌കിനെയാണ് ഇംഗ്ലീഷ് ക്ലബ്ബ് മാഞ്ചസ്റ്റര് സിറ്റി നേരിടുന്നത്. ഈ മല്‍സരം രാത്രി 10നാണ് നടക്കുക. പ്രീമിയര് ലീഗില് മിന്നും ഫോമിലാണെങ്കിലും കഴിഞ്ഞ മല്‍സരത്തില് തോറ്റത് സിറ്റിയെ സമ്മര്‍ദത്തിലാക്കുന്നുണ്ട്. കഴിഞ്ഞവര്‍ഷത്ത റണ്ണര് അപ്പായ ടോട്ടന്‍ഹാം ഗ്രീക്ക് ക്ലബ്ബായ ഒളിപിയാക്കോസിനെയാണ് നേരിടുക. ജര്‍മ്മന് ക്ലബ്ബ് ബയേണിന്റെ എതിരാളി സെര്‍ബിയന് ക്ലബ്ബായ റെഡ് സ്റ്റാര് ബെല്‍ഗ്രേഡാണ്.\nUefa uefa champions league Atletico Madrid Juventus football


റൊമാന ബോട്ടിൽഡ് വാട്ടർ കേരള വിപണിയിൽ :: BusinessOnLive\nഡാറ്റമേറ്റ് ഇൻഫോസൊല്യൂഷൻസ്3പുതിയ സോഫ്റ്റ്‌വേറുകൾ പുറത്തിറക്കി\n#Infosys #M. I. Shanavas\nറൊമാന ബോട്ടിൽഡ് വാട്ടർ കേരള വിപണിയിൽ\nതിരുവനന്തപുരം : യൂറോപ്യൻ നിലവാരത്തിലുള്ള റൊമാന ബോട്ടിൽഡ് വാട്ടർ കേരള വിപണിയിൽ അവതരിപ്പിച്ചു. രണ്ട് പതിറ്റാണ്ടിലേറെയായി ഗൾഫ് നാടുകളിൽ പ്രസിദ്ധിയാർജ്ജിച്ച റൊമാന മിനറൽവാട്ടർ ബ്രാൻഡ് ഇനി കേരളത്തിലും ലഭ്യമാകും. റൊമാന വാട്ടറിന്റെ വിപണനോദ്ഘാടനം എൻ. കെ. പ്രേമചന്ദ്രൻ എംപി ആദ്യ കാർട്ടൺ ചലചിത്രതാരം കൊല്ലം തുളസിക്ക് നൽകി നിർവഹിച്ചു. ഡോ. ശശി തരൂർ ചടങ്ങിൽ മുഖ്യാതിഥിയായിരുന്നു.\nമലയാളികൾക്ക് ഗുണമേന്മയുള്ള കുടിവെള്ളം ലഭ്യമാക്കുകയാണ് റൊമാനയുടെ ലക്ഷ്യമെന്ന് റൊമാന ഗ്രൂപ്പ് ചെയർമാനും മാനേജിംഗ് ഡയറക്ടറുമായ പ്രദീപ്കുമാർ പറഞ്ഞു. സീറോ വേസ്റ്റ് പദ്ധതിയിൽ പ്രവർത്തിപ്പിക്കാൻ ഉദേശിക്കുന്ന റൊമാന വാട്ടറിന്റെ വിതരണം രാജ്യത്തിന് തന്നെ മാതൃകയാകുമെന്നു പ്രതീക്ഷിക്കുന്നതായും പ്രദീപ്കുമാർ കൂട്ടിച്ചേർത്തു.\nതമിഴ്‌നാട്ടിലെ തിരുനെൽവേലിയിൽ സ്ഥാപിച്ചിരിക്കുന്ന ഫാക്ടറി കൂടാതെ ഭാവിയിൽ കൂടുതൽ നിർമാണകേന്ദ്രങ്ങൾ തുറക്കും. അതുവഴി കേരളത്തിൽ നിരവധി തൊഴിൽ അവസരങ്ങൾ സൃഷ്ടിക്കാൻ സാധിക്കുമെന്നും പ്രദീപ്കുമാർ അറിയിച്ചു. റൊമാന വാട്ടർ തുടക്കത്തിൽ 250 എംഎൽ, 500 എംഎൽ, 1 ലിറ്റർ, 1.5 ലിറ്റർ,2ലിറ്റർ ബോട്ടിലുകളിൽ കേരളത്തിലും തമിഴ്‌നാട്ടിലെ ചെന്നൈ ഉൾപ്പടെ നാല് ജില്ലകളിലും ബംഗലുരുവിലും ലഭ്യമാകും.\nTAGS: Romana Water |\nബിയറിൽ മാലിന്യം : ഒരു ലക്ഷം രൂപ നഷ്ടപരിഹാരം നൽകാൻ വിധി\nആഗോള ആയൂര്‍വേദ ഉച്ചകോടി കൊച്ചിയില്\nസാംസംഗ് ഗാലക്‌സി എ 9\nപുതിയ ബില്‍ഡിംഗ് എന്‍വലപ്പ് സൊലൂഷനുമായി ഡോ. ഫിക്‌സിറ്റ്\nഇൻഫോസിസ് ഓസ്‌ട്രേലിയയിൽ മൂന്ന് ഇന്നവേഷൻ ഹബുകൾ സ്ഥാപിക്കുന്നു


ഔസേപ്പിന്റെ ഉപജീവനം മുട്ടിച്ച് വീണ്ടും'പടയപ്പ'യുടെ അഴിഞ്ഞാട്ടം | Ouseppes shop was destroyed in the elephant attack\nഔസേപ്പിന്റെ ഉപജീവനം മുട്ടിച്ച് വീണ്ടും'പടയപ്പ'യുടെ അഴിഞ്ഞാട്ടം\nഔസേപ്പിൻ്റെ ഉപജീവിനം വഴിമുട്ടിച്ച് ഒറ്റയാൻ. നാലാം തവണയാണ് പഴവർഗ്ഗ കച്ചവടം നടത്തുന്ന ഇദ്ദേഹത്തിൻ്റെ പെട്ടിക്കട പടയപ്പയെന്ന ഒറ്റയാൻ തകർക്കുന്നത്.\nKerala, First Published Mar 27, 2021, 4:58 PM IST\nമൂന്നാർ: ഔസേപ്പിൻ്റെ ഉപജീവിനം വഴിമുട്ടിച്ച് ഒറ്റയാൻ. നാലാം തവണയാണ് പഴവർഗ്ഗ കച്ചവടം നടത്തുന്ന ഇദ്ദേഹത്തിൻ്റെ പെട്ടിക്കട പടയപ്പയെന്ന ഒറ്റയാൻ തകർക്കുന്നത്. ജീവൻ തിരിച്ചുകിട്ടിയത് തലനാരിഴയ്ക്കാണ്. ജീവിതം കരകയറ്റാൻ രാപകലില്ലാതെ മൂന്നാർ ടൗണിൽ കച്ചവടം നടത്തുന്ന എംഎ ഔസേപ്പിന് കഷ്ടകാലം ആരംഭിച്ചിട്ട് വർഷം ഒന്നും കഴിഞ്ഞു.\nലോക്ക് ഡൗണും സാമ്പത്തിക പ്രതിസന്ധിയും തിരിച്ചടിയായ കാലത്തുപോലും തിരിച്ചുവരവിൻ്റെ പ്രതീക്ഷകളായിരുന്നു ഔസേപ്പിന്റെ മനസിൽ. എന്നാൽ നാടും നഗരവും തിരിച്ചുവരവിൻ്റെ പക്കലെത്തി നിൽക്കുബോൾ ആശകളും പ്രതീക്ഷകളും നഷ്ടപ്പെട്ടിരിക്കുകയാണ് പെട്ടിക്കടക്കാരന്.\nകാടണയേണ്ട കാട്ടാനകൾ നാട്ടിലിറങ്ങി നാശനഷ്ടങ്ങളുണ്ടാക്കുന്നതാണ് പ്രശ്നങ്ങൾക്ക് കാരണം. ലോക്ക് ഡൗൺ കാലത്താണ് ആദ്യമായി പടയപ്പയെന്ന ഒറ്റയാൻ മൂന്നാർ ജനറൽ ആശുപത്രി റോഡിലെ ഔസേപ്പിൻ്റെ പഴവർഗ കടയിലെത്തിയത്. പാതിരാത്രിയോടെ എത്തിയ ആന കട പൂർണ്ണമായി തകർക്കുകയും വില്പനയ്ക്ക് വെച്ചിരുന്ന സാധനങ്ങൾ ഭക്ഷിക്കുകയും ചെയ്തു.\nജനത്തിരക്ക് കുറവായതിനാലാണ് ആന ടൗണിലെത്തിയതെന്ന വാദവുമായി വനപാലകർ എത്തിയതോടെ കച്ചവടക്കാർ പ്രതികരിക്കാൻ തയ്യറായില്ല. എന്നാൽ തുടർന്നുള്ള ദിവസങ്ങളിൽ ഒന്നിലധികം ആനകൾ ഔസേപ്പിൻ്റെയും മൂന്നാർ മാർക്കറ്റിലെ ചില കടകളും തകർത്തതോടെ കച്ചവടക്കാർ പ്രതിഷേധവുമായി രംഗത്തെത്തി.\nറോഡ് ഉപരോധ മടക്കമുള്ള പ്രതിഷേധം ശക്തമായതോടെ വനം വകുപ്പ് കാട്ടാനയെ പടക്കം ഉപയോഗിച്ച് വിരട്ടിയോടിച്ചു. ഒരാഴ്ചയോളം ടൗണിൻ്റെ സമീപപ്രദേശങ്ങളിൽ നിലയുറപ്പിച്ച പടയപ്പ മാസത്തിലൊരിക്കൽ ടൗണിലെത്തി പെട്ടിക്കടകൾ തകർക്കുകയാണ്. നാലമത്തെ പ്രാവശ്യമാണ് ഔപേപ്പിൻ്റെ കടയും പതിനായിരങ്ങൾ വിലമതിക്കുന്ന പഴവർഗങ്ങളും കാട്ടാന നശിപ്പിക്കുന്നത്.\nനിലവിൽ കച്ചവടം നടത്താൻ കഴിയാത്ത അവസ്ഥയാണ് ഉള്ളതെന്ന് അദ്ദേഹം പറയുന്നു. രാത്രി പന്ത്രണ്ട് മണിയോടെയെത്തിയ ആനയുടെ ആക്രമണത്തിൽ നിന്നും കഷ്ടിച്ചാണ് രക്ഷപ്പെട്ടത്. ഉറക്കത്തിനിടെ കട തകർക്കുന്ന ശബ്ദം കേട്ട് തൊട്ടടുത്ത മുറിയിലേക്ക് മാറിയതിനാൽ ജീവൻ തിരിച്ചുകിട്ടി. വനവും വന്യമൃഗങ്ങളെയും സംരക്ഷിക്കേണ്ടത് നമ്മുടെ കടമയാണ്. എന്നാൽ അതോടൊപ്പം ജനങ്ങളുടെ സുരക്ഷയുറപ്പുവരുത്താൻ അധികൃതർ തയ്യറാകണമെന്നാണ് നാട്ടുകാർ പറയുന്നത്.\nLast Updated Mar 27, 2021, 4:58 PM IST\nരണ്ടരപ്പതിറ്റാണ്ടിനിപ്പുറം ആമേന് എങ്ങനെയാണ് കാതോടു കാതോരത്തിന്റെ തുടര്‍ച്ചയാവുന്നത്?\nആന്റിവൈറസ് മാകഫീ സ്ഥാപകന് ജോണ് മാകഫി ജയിലില് മരിച്ച നിലയില്


സപ്പോർട്ട് സ്റ്റാഫിന് കോവിഡ്; ഇന്ത്യൻ സംഘം പരിശീലനം ഉപേക്ഷിച്ചു; മാഞ്ചസ്റ്റർ ടെസ്റ്റ് തുലാസിൽ - Media Vision News\nസപ്പോർട്ട് സ്റ്റാഫിന് കോവിഡ്; ഇന്ത്യൻ സംഘം പരിശീലനം ഉപേക്ഷിച്ചു; മാഞ്ചസ്റ്റർ ടെസ്റ്റ് തുലാസിൽ\nമുഖ്യ പരിശീലകന് രവി ശാസ്ത്രിക്കും സഹ പരിശീലകര്‍ക്കും പിറകെ ഇന്ത്യന് ടീമിലെ മറ്റൊരു സപ്പോര്‍ട്ട് സ്റ്റാഫിനുകൂടി കോവിഡ്. ഇതോടെ നാളെ മാഞ്ചസ്റ്ററില് നടക്കുന്ന അവസാന ടെസ്റ്റ് മത്സരത്തിന്റെ കാര്യം സംശയത്തിലാണ്.\nഫിസിയോ യോഗേഷ് പര്‍മര്‍ക്കാണ് ഇന്ന് കോവിഡ് സ്ഥിരീകരിച്ചത്. തുടര്‍ന്ന് എല്ലാ താരങ്ങള്‍ക്കും കോവിഡ് പരിശോധന നടത്തിയെങ്കിലും ആര്‍ക്കും രോഗബാധ റിപ്പോര്‍ട്ട് ചെയ്തിട്ടില്ല. താരങ്ങള്‍ക്കായി ഒരു ടെസ്റ്റ് കൂടി നടത്തും. ഇതിനുശേഷമേ തുടര്‍നടപടികളുടെ കാര്യത്തില് തീരുമാനമെടുക്കൂ. ഇന്ത്യയുടെ അവസാനവട്ട പരിശീലനം റദ്ദാക്കിയിട്ടുണ്ട്.\nനേരത്തെ, രവി ശാസ്ത്രിക്ക് പുറമെ ബൗളിങ് കോച്ച് ഭരത് അരുണ്, ഫീല്‍ഡിങ് കോച്ച് ആര് ശ്രീധര്, ഫിസിയോ വിഭാഗം തലവന് നിതിന് പട്ടേല് എന്നിവര്‍ക്കാണ് കോവിഡ് സ്ഥിരീകരിച്ചിരുന്നത്. ഓവല് ടെസ്റ്റിന്റെ തൊട്ടുമുന്‍പായിരുന്നു ഇത്. തുടര്‍ന്ന് ഇവരെല്ലാം ഐസൊലേഷനിലേക്കു മാറുകയായിരുന്നു. ബാറ്റിങ് പരിശീലകന് വിക്രം റാത്തോഡ് മാത്രമാണ് മുഖ്യപരിശീലകന്മാരുടെ കൂട്ടത്തില് ബാക്കിയുള്ളത്.\nഅഞ്ച് ടെസ്റ്റുകളടങ്ങിയ പരമ്പരയില് നിലവില് ഇന്ത്യ 2-1ന് മുന്നിലാണ്. പരമ്പര വിജയത്തിന് അഞ്ചാം ടെസ്റ്റ് സമനില മാത്രം മതി ഇന്ത്യയ്ക്ക്. കളി ജയിച്ചാല് ഇംഗ്ലണ്ടിന് പരമ്പര സമനിലയിലുമാക്കാം.\nPrevious articleഎന്ന് ബി.ജെ.പി അധികാരത്തിലേറിയോ അന്നുമുതല് രാജ്യത്തെ മതേതരത്വം ദുര്‍ബലപ്പെട്ടു: ഉവൈസി\nNext articleസംസ്ഥാനത്ത് ഇന്ന് 26,200 പേർക്ക് കൊവിഡ് സ്ഥിരീകരിച്ചു; ടിപിആർ 16.69 ശതമാനം, മരണം 125